Shayyange"Fai Jehumah" Beynunvanee Aanmunge Dheelathi Ehee Eh - Vaguthu\nއުފެދުމުގައި ދިމާވާ ސިއްހީ ހާލަތެއް ކަމަށްވާ ސްނައިޕަލް ބިފިޑާ ނުވަތަ ސްޕައިނަލް ޑައިސްރަފިޒަމްގެ ހާލަތު ތަހައްމަލު ކުރަމުން އަންނަ ފުރާވަރުގެ އަހުމަދު ޝައްޔާން ހަލީމް އޭނާގެ ދިރިއުޅުމުގެ ގިނަ ދުވަސްތައް ހޭދަ ކުރީ އެ ބަލީގެ ސަބަބުން ތަހައްމަލްކުރަން ޖެހޭ ވޭނާއި ތަކުލީފުގައެވެ.\n(ސްޕައިނަލް ޑައިސްރަފިޒަމް) އަކީ އުފެދުމުގައި ގުދުރަތީ ގޮތުން ސްޕައިނަލް ކޯޑަށް ދިމާވާ ނުކުޅެދުންތެރި ކަމަށް ކިޔާ ނަމެކެވެ.\nމާލެ އަށް އުފަން އުމުރުން އެންމެ 16 އަހަރުގެ ޝައްޔާން އަކީ އެންމެ ތުއްތު އިރުން ފެށިގެން މި ބައްޔަށް މެދު ނުކެނޑި ފަރުވާ ހޯދަމުން އަންނަ ކުއްޖަކަށް ވާއިރު އޭނާ އަށް ޝިފާއެއް ހޯދައި ދިނުމުގެ އުންމީދުގައި ތަފާތު އެތައް އޮޕަރޭޝަންތަކެއްވެސް ކޮށްފައިވެއެވެ. ނަމަވެސް 20 ވަރަކަށް އޮޕަރޭޝަންކޮށްގެން ވެސް ޝައްޔާންގެ ހާލަތު ބަދަލުވާ ގޮތެއް ނުވިއެވެ.\nއުނަގަނޑުން ތިރިއަށް އެ ބަލީގެ ސަބަބުން ވަރަށް ބޮޑަށް އަސަރުކޮށްފައިވާ އިރު އެންމެ ބޮޑަށް އަސަރުކުރީ އޭނާގެ ފަޔަށެވެ. މި ހާލަތުގެ ސަބަބުން ދިމާވި އުނދަގުލާއެކު ދިރިއުޅުން ވޭތުކުރަމުން އައި ޝައްޔާން އަށް 2014 ގައި ކުރިމަތިވި ހާދިސާއެއްގެ ސަބަބުން އިތުރު ތަކުލީފުތަކަކާ ބައްދަލުވިއެވެ. އެ އަހަރުގެ މާޗް މަހު އޭނާ ކުޅެން ގޮސް އުޅެނިކޮށް ޓިނުގަނޑެއްގައި ޖެހި އޭނާގެ ފައި ކަފައިގެން ދިޔުން ވެގެން ދިޔައީ ރިހޭ ފައިމައްޗަށް ފޮއި ވެއްޓުން ކަހަލަ ކަމަކަށެވެ.\nއޭގެ ފަހުން ފުންނާބު ހަލާކުވާން މެދުވެރިވި އިރު ޝައްޔާން އަށް ދިމާވެފައިވާ ސްޕައިނަލް ޑައިސްރަފިޒަމްގެ ހާލަތުގެ ސަބަބުން ފާރުގަނޑު ފަސޭހަވުމަށް ހުރަސް އެޅުނެވެ. ސަބަބަކީ އެ ހާލަތުގެ ސަބަބުން އޭނާގެ ނާރުތަކުގެ ބާރު ދަށްވުމެވެ. ޝައްޔާންގެ ފައިގެ ފުންނާބު ވަނީ ފާރުވެ އިންފެކްޓްވެ، އެހިސާބުން ފެށިގެން އޭނާއަށް ހިނގާ ބިނގާވެ އުޅުމަށް ވަނީ ދަތިވެފައެވެ. އަދި ބައެއް ކަހަލަ ޒަރޫރީ ކަންކަން އަމިއްލަ އަށް ކުރަން ވެސް އޭނާ އަށް ވަނީ ގޮންޖެހުންތަކާ ކުރިމަތިލާން ޖެހިފައެވެ.\nޝައްޔާންގެ މަންމަ އައިމިނަތު ވަހީދާ "ވަގުތަށް" ކިޔައި ދިން ގޮތުގައި ޝައްޔާން އަށް ދިމާވެފައިވާ ހާލަތުގެ ސަބަބުން އޭނާގެ ފައި ބުރިކޮށްލީ މީގެ ތިން މަސް ދުވަސްވަރު ކުރިންނެވެ. މިހާރު އާއިލާ އިން ބޭނުން ވަނީ ޝައްޔާން އަށް މަސްނޫއީ ފަޔެއް ޖަހައިގެން އާދައިގެ ދިރިއުޅުމެއް ވޭތުކުރެވޭނެ ދުވަހެއް މިންވަރުކުރެއްވުމެވެ. ނަމަވެސް އެކަމަށް ބޮޑެތި ޙަރަދުތަކެއް ހޭދަވާ އިރު އާސަންދައިން އެހީތެރިކަމެއް ނުލިބުމުން އެ އާއިލާ ވަނީ އާއްމުންގެ އެހީތެރިކަމަށް ބޭނުންޖެހިފައެވެ.\n"ފައި ބުރިކޮށްލާ މިހާރު ފާރުގަނޑުވެސް ރަނގަޅު. މިހާރު ބޭނުންވަނީ ފައި ޖަހަން. އެކަމަކު މިކަމަށް އާސަންދައިން އެހީއެއް ނުލިބޭ. އަޅުގަނޑުމެންގެ ވަރަށް ބޮޑު އެދުމެއް އާއްމުންގެ އެހީއެއް އަޅުގަނޑުމެންނަށް ލިބުމަކީ. ޓިކެޓްވެސް ނަގަން ޖެހެނީ އަމިއްލަ އަށް." އޭނާ ބުންޏެވެ.\nބަލި ހާލަތުގެ ސަބަބުން ތައުލީމީ ހަޔާތުގެ ބޮޑު ބައެއް ދީލާލި ޝައްޔާން އަށް މަސްނޫއީ ފައިޖެހުމުގެ މަރުހަލާ ކާމިޔާބުކަމާއެކު ކަޑައްތު ކުރެވިއްޖެ ނަމަ އޭނާގެ ތައުލީމީ ހުވަފެންތަކާ ދިމާއަށް އަލުން ހިނގައިގަނެވޭނެއެވެ. ތައުލީމަށް ޝައުގުވެރިކަން ހުރި ޝައްޔާންގެ އުންމީދަކީ މި ހާލަތުން އަރައިގަނެ އޭނާ އަށް ރަނގަޅު އިލްމީ ކުރިމަގެއް ލިބުމެވެ.\nއައިމިނަތު ވަހީދާ: 7704161864101.\nހުރިހާ ތަނެއް އޮއްވާ އިމާމު ކައިރިއަށް ކުޑަކަމުދިޔައީ ކޮންގޮތަކަށް ނުކުޅެދިގެންތޯ ސުވާލުކޮށްފި


130 Kilo Ge Drug Massalla: Ahmed Moosa Ge Bandhah 15 Dhuvas Jahaifi | Hathaavees\n130 ކިލޯގެ ޑްރަގު މައްސަލަ: އަހުމަދު މޫސާގެ ބަންދަށް 15 ދުވަސް ޖަހައިފި\nއަހުމަދު މޫސާ ---\nފުލުހުންގެ ޑްރަގް އެންފޯސްމަންޓް ޑިޕާޓްމަންޓާއި ފުލުހުންގެ އިންޓެލިޖެންސް އަދި މެރިން ޕޮލިސް ގުޅިގެން މި މަހުގެ 12ވަނަ ދުވަހު ހިންގި މަސްތުވާތަކެތީގެ ބޮޑު އޮޕަރޭޝަނެއްގައި ކަނޑުމަގުން ރާއްޖެއަށް އެތެރެކުރި 130 ކިލޯގެ މަސްތުވާތަކެއްޗާއެކު ހައްޔަރުކުރި މީހުންގެ ތެރޭގައި ހިމެނޭ ހއ. ހޯރަފުށި/ ވައިލެޓްވިލާ، އަހްމަދު މޫސާ (48އ) ގެ ބަންދުގެ މުއްދަތު އިތުރުކޮށްފިއެވެ.\nފުލުހުން ބުނީ އަހުމަދު މޫސާގެ ބަންދުގެ މުއްދަތު އިތުރު ކުރުމަށް ކޯޓަށް ހާޒިރު ކުރުމުން ބަންދުގައި ބަހައްޓައިގެން ތަހުގީގު ކުރިޔަށް ގެންދިއުމަށް 15 ދުވަސް ޖަހައިދީފައިވާ ކަމަށެވެ.\nއަހުމަދު މޫސާގެ އިތުރުން މި މައްސަލާގައި އިތުރު6މީހަކުވެސް ހައްޔަރުކުރިއެވެ. ފުލުހުން ބުނީ މި އޮޕަރޭޝަންގައި ހަތް މީހަކު ހައްޔަރުކޮށްފައިވާ ކަމަށެވެ. މި ހަތް މީހުންގެ ތެރޭގައި ހިމެނޭ ހަ މީހުންނަކީ 25 އަހަރާއި 48 އަހަރާ ދެމެދުގެ ފިރިހެނުންނެވެ. ދެން ހިމެނެނީ 18 އަހަރުން ދަށުގެ ކުޑަކުއްޖެކެވެ. އަހުމަދު މޫސާ އަކީ މި މަސްތުވާތަކެތި ރާއްޖެ އެތެރެ ކުރުމުގައި އިސްކޮށް އުޅުނު ދެ މީހުންގެ ތެރެއިން އެކެކެވެ. ދެން މިކަމުގައި އިސްކޮށް އުޅުނީ ގއ. ވިލިނގިލި/ލައިޓްހައުސް، ޝަހީބް އިބްރާހިމް (42އ) އެވެ.\nއަހުމަދު މޫސާގެ ބަންދަށް 15 ދުވަސް ޖަހާފައި ވަނީ މީގެކުރިން އޭނާގެ ބަންދަށް ޖެހި ފަސް ދުވަހުގެ މުއްދަތު ހަމަވުމުންނެވެ. މި މައްސަލާގައި ހިމެނޭ ކުޑަކުއްޖާގެ ބަންދަށް ޖުވެނައިލް ކޯޓުންވަނީ 10 ދުވަހުގެ މުއްދަތެއް ދީފައެވެ. އަދި ޝަހީބް އިބްރާހިމްގެ ބަންދަށް ކްރިމިނަލް ކޯޓުން 15 ދުވަހުގެ މުއްދަތެއް ކޯޓުން ވަނީ މީގެކުރިން ދީފައެވެ. މިމައްސަލާގައި ދެން ހިމެނޭ ހަތަރު މީހުންގެ ބަންދަށް ކްރިމިނަލް ކޯޓުންވަނީ 15 ދުވަހުގެ މުއްދަތެއް ދީފައެވެ.\nމި އޮޕަރޭޝަނުގައި މިހާތަނަށް ވަގުތީ ބަރުދަނުގައި 130 ކިލޯހުރި މަސްތުވާތަކެތި ހޯދާފައިވެއެވެ. ހޯދާފައިވާ މަސްތުވާތަކެތީގެ ބާވަތްތަކުގެ ތެރޭގައި މެޓައެމްފިޓަމިން އާއި ހެރޮއިން ހިމެނެއެވެ.\nPrevious ބިދޭސީއަކަށް ހަމަލާ ދިން ބިދޭސީއަކު ހައްޔަރުކޮށްފި\nNext ތޫނު އެއްޗަކުން ހަމަލާދީ އައްޑޫގައި މީހަކު ޒަހަމްކޮށްލައިފި


SunOnline: Council thakuge Sunset Gaanoonu: Haggu thakeh nigulhaigenfi!\nކައުންސިލްތަކުގެ ސަންސެޓް ގާނޫނު: ހައްގުތަކެއް ނިގުޅައިގެންފި!\nފާތިމަތު ސައީދު 24 Jun 2020, 09:14\nމޭ 6، 2017: ލޯކަލް ކައުސިލް އިންތިހާބު 2017 ގެ ތެރެއިން -- ސަން ފޮޓޯ/ ފަޔާޒު މޫސާ\nމިއަހަރު އޭޕްރީލްގައި ބާއްވަން ނިންމި ލޯކަލް ކައުންސިލް އިންތިހާބު ދިމާވި ހާލަތާ ގުޅިގެން މިވަނީ ފަސްކޮށްފަ އެވެ. މިހާރު އިލެކްޝަންސް ކޮމިޝަނުން ލަފާކުރާ ގޮތުން އިންތިހާބު ބޭއްވޭނީ ފެށޭ އަހަރުގެ މާޗު ހިސާބުގަ އެވެ. އަދި ސީދާ ތާރީހެއް ހާމައެއް ނުކުރެ އެވެ. ސަންސެޓް ގާނޫނެއް ހަދައި އިންތިހާބު ފަސްކުރިއިރު ނިންމާފައި ވަނީ މިހާރު އިންތިހާބުގެ މަސައްކަތް ކުރިއަށް ގެންގޮސްފައި އޮތް ހިސާބުން އަލުން ފަށާށެވެ.\nމިހާރު ގޮސްފައި އޮތް ހިސާބަށް ބަލާއިރު އިންތިހާބުގައި ވާދަކުރާ މީހުންނަށް ކުރިމަތިލުމުގެ ފުރުސަތު ހުޅުވާލައި، މިހާރު އެ ފުރުސަތު ވަނީ ބަންދުކޮށްފަ އެވެ. ދެން އަލުން އިންތިހާބަށް ވާދަކުރުމަށް އެދި ހުށައެއް ނޭޅޭނެ އެވެ. އެއް އަހަރު ފަހުން އިންތިހާބު ބޭއްވިޔަސް ދެން ފަށާނީ އެ ހިސާބުން ކަމަށް ލޯކަލް ކައުންސިލުތަކުގެ އިންތިހާބުގެ ހާއްސަ ގާނޫނުގައި ވަނީ ބުނެ ސިއްކަ ޖަހައިފަ އެވެ. ނަމަވެސް މިހާރު އެކަމަށް މިވަނީ ގާނޫނީ ބޮޑެތި ސުވާލުތަކެއް ކުރިމަތިވެފަ އެވެ. ބައެއް މީހުންނަށް އިންތިހާބުގައި ވާދަކުރުމުގެ ހައްގު ގެއްލޭ މައްސަލަ އެވެ. ބައެއް ޕާޓީތަކަށް ހައްގުތަކެއް ގެއްލޭ މައްސަލަ އެވެ. ކެމްޕެއިން ކުރުމަށް ހަމަ ހަމަ ފުރުސަތު ނުލިބޭ މައްސަލަ އެވެ.\nވޯޓުދިނުމުގެ ހައްގާއި އިންތިހާބުތަކަށް ކުރިމަތިލުމުގެ ހައްގަކީ 18 އަހަރު ފުރިފައިވާ ކޮންމެ ދިވެހި ރައްޔިތަކަށް ގާނޫނު އަސާސީއިން ލިބިދޭ ހައްގެކެވެ. އެކަން ގާނޫނުއަސާސީގެ 26 ވަނަ މާއްދާއިން ކަށަވަރުކޮށްދެ އެވެ.\nބައެއް ވަކީލުން ދެކެވަޑައިގަންނަވާ ގޮތުން ކައުންސިލް އިންތިހާބު ފަސް ކުރުމުން އަލަށް 18 އަހަރުވާ މީހުންނަށް އިންތިހާބުގައި ވާދަނުކުރެވުމަކީ ގާނޫނު އަސާސީއިން ލިބިދޭ ހައްގެއް ގެއްލިގެން ދިއުމެވެ. އަނެއްބައި ވަކީލުން ވިދާޅުވާ ގޮތުން އެއީ ގާނޫނުއަސާސީއިން ލިބިދޭ ހައްގެއް ގެއްލެނީ ކަމަށް ނުބުނެ ވޭނެ އެވެ. އެކަމަކު އެއީ އެންމެ އިންސާފުވެރިގޮތްތޯ ނޫންތޯ އެއީ ކޮށްލަން ބަހުސެކެވެ.\nމީގެ އިތުރުން، ކައުންސިލް އިންތިހާބު ދެން އެންމެ އަވަހަށް ބޭއްވޭނީ އަށް މަސް ފަހުން ކަމަށްވާ ނަމަ، މި މުއްދަތުގައި އެތައް ކަމެއް ބަދަލުވެދާނެ އެވެ. މިސާލަކަށް ކައުންސިލަރު ކަމަށް ކުރިމަތިލައްވާފައިވާ ބޭފުޅަކު ހާލަތެއް މެދުވެރިވި އޭނާއަށް އިންތިހާބުގައި ވާދަނުކުރެއްވިދާނެ އެވެ. ނޫނީ ވާދަކުރަން ބޭނުން ވެސް ނުވެދާނެ އެވެ. އެހެން ވެއްޖެ ނަމަ އެ ގެއްލެނީ ވެސް ހައްގުތަކެކެވެ.\nމަޖިލިސް އިންތިހާބުގެ ވޯޓު ލުމަށް ގޮސް ތިބި މީހުންތަކެއް --- ސަން ފޮޓޯ ފަޔާޒު މޫސާ\nއިލެކްޝަންސް ކޮމިޝަނުގެ ނައިބު ރައީސް އަހުމަދު އަކްރަމް ވިދާޅުވީ ފެށޭ އަހަރު ބާއްވާ ލޯކަލް ކައުންސިލް އިންތިހާބަކީ މާކުރިން ބާއްވަން ނިންމައި އިއުލާނުކޮށްފައި އޮތް އިންތިހާބެއް ކަމަށެވެ. އެހެންވީމާ އެއް އިންތިހާބެއްގައި ވާދަކުރަން ދެބުރަށް ފުރުސަތު ނުދޭނެކަމަށް އަކްރަމް ވިދާޅުވި އެވެ. އޭގެ އިތުރުން ލޯކަލް ކައުންސިލް އިންތިހާބުގެ ހާއްސަ ގާނޫނުގައި ބުނެފައިވާ ގޮތުން އިންތިހާބުގެ މަސައްކަތްތައް ދެން ފަށަން ޖެހޭނީ ނިމިފައި އޮތް ހިސާބުން ކަމަށް ވާތީ ގާނޫނާ ހިލާފަށްވެސް އެކަން ކުރެވެން ނޯންނާނެ ކަމަށް އަކްރަމް ވިދާޅުވި އެވެ.\n"މިހާރު މި އަމަލުކުރާ ގޮތުގެ ސަބަބުން ގާނޫނުގައި އެބުނާ 18 އަހަރުވީ މީހުންގެ ހައްގު ގެއްލިގެން ދާ ކަމަކަށް ގަބޫލެއް ނުކުރަން. އެއީ، އެއް އިންތިހާބެކޭ މި ބާއްވަނީ،" އަކްރަމް ވިދާޅުވި އެވެ.\nކޮންމެއަކަސް އަހަރު ދުވަހަކަށް އިންތިހާބު ފަސްވެގެން ދިއުމާ އެއް އަހަރު ދުވަހަށް އިންތިހާބު ފަސްވެގެން ދިއުމަކީ ގިނަ ބައެއްގެ ހައްގު އޭގައި އެކުލެވޭނެ ކަމެއް ކަމަށް ގިނަ ބަޔަކު ގަބޫލުކުރެ އެވެ. އެއް އަހަރު ދުވަހުގެ ތެރޭގައި 18 އަހަރު ފުރޭ އެތައް ބައިވަރު ބަޔަކު ތިބޭއިރު ގެއްލިގެން ދަނީ ކިތައް މީހުންގެ ހައްގުތޯވެސް އެއީ ބަލާލަން ޖެހޭ ކަމެކެވެ.\nގާނޫނީ ވަކީލަކު ނަން ހާމަ ނުކުރުމަށް އެދި "ސަން" އަށް ވިދާޅުވީ އެއީ ގާނޫނުއަސާސީއާ ނުވަތަ ގާނޫނާ ހިލާފުވުމޭ ބުނެވޭކަށް ނެތެވެ. އަދި ކުރިިން އިއުލާނުކޮށްފައި އޮތް އިންތިހާބަކަށް ނަގާފައި ތިބި ކެންޑިޑޭޓުންގެ ލިސްޓާ އެކު ކުރިއަށް ދިއުމަކީ ގާނޫނީ މައްސަލައެއް އޭގައި އެކުލެވޭ ކަމެއް ކަމަށްވެސް ނުދެކޭ ކަމަށް އޭނާ ވިދާޅުވި އެވެ.\nއެހެންމަވެސް އިންތިހާބެއްގެ މުޅި މަފްހޫމަކީ އެންމެނަށް ފުރުސަތު ލިބިދޭ ހާމަކޮށްބޮޑު ދެފުއް ފެންނަ އިންތިހާބެއް ބޭއްވުން ކަމަށް ވާތީ އަލުން އިންތިހާބުގައި ވާދަކުރުމުގެ ފުރުސަތު ހުޅުވާލުމަކީ އެންމެ ރަނގަޅު ގޮތް ކަމަށް އޭނާ ވިދާޅުވި އެވެ.\n"އިލެކްޝަންސް ކޮމިޝަނުން ބަލަން ޖެހޭނީ މިބޭއްވީ ގިނަ ބަޔަކަށް ފުރުސަތު ލިބިދޭ އިންތިހާބެއްތޯ؟ މިބޭއްވެނީ ހާމަކަން ބޮޑު ދެފުއް ފެންނަ އިންތިހާބެއްތޯ؟ އިންތިހާބެއްގެ މަފްހޫމަކީ އެއީ. އެންމެ ރަނގަޅު ގޮތަކީ އަލުން އިންތިހާބުގައި ވާދަކުރުމުގެ ފުރުސަތު ހުޅުވާލުން. އެއީ ގިނަ ބަޔަކަށް ފުރުސަތު ލިބިދެވޭ އިންތިހާބަކަށް ވާނީ،" ވަކީލު ވިދާޅުވި އެވެ.\nޕާޓީތަކުން އިންތިހާބު ތަކުގައި ވާދަކުރާނީ މިހާރުވެސް ތިބި ކެންޑިޑޭޓުންތޯ ނޫންތޯ ނިންމާނީ އެ ޕާޓީއަކުން ކަމަށް އޭނާ ވިދާޅުވި އެވެ. އެކަމަކު އިލެކްޝަނުން ޔަގީން ކުރަން ޖެހޭ ކަމަކީ އެއްވެސް މީހަކު އިންތިހާބީ ހައްގުން މަހުރޫމު ނުވުން ކަމުގައި އޭނާ ވިދާޅުވި އެވެ.\nއިންތިހާބެއްގެ ވޯޓުލުމުގެ ތެރެއިން ---\nގާނޫނީ ވަކީލު އަދި ކުރީ ޕްރޮސެކިއުޓަ ޖެނެރަލް މުހުތާޒު މުހުސިން ވެސް ވިދާޅުވީ އެންމެ ރަނގަޅު ގޮތަކަށް ވާނީ އަލުން އިންތިހާބަށް އިއުލާނުކުރުމެވެ. އެއީ މިހާރު އޮތް ގޮތަށް ކުރިއަށް ގެންދާ ނަމަ ދިމާވާނެ ވަރަށް ގިނަ މައްސަލަތައް އެބައްހުޓެވެ. މިސާލަކަށް މާލޭ ސިޓީ ކައުންސިލުގެ މޭޔަރު ކަމަށް ވަކި ޕާޓީއަކުން ކުރިމަތިލާފައިހުރި މީހަކު މަރުވުން ނުވަތަ އެމީހަކަށް އެއް އަހަރު ތެރޭގައި ހުކުމެއް އަތުވެއްޖެ ނަމަ، އިންތިހާބުގައި ވާދަކުރުމުގެ ފުރުސަތު ގެއްލި ޕާޓީގެ ސްލޮޓް ގެއްލޭނެ ކަމަށް މުހުތާޒު ވިދާޅުވި އެވެ. އެހެންވީމާ އެއީ ވެސް އިންސާފުން ދާނެ ކަމެއް ނޫން ކަމަށް އޭނާ ވިދާޅުވި އެވެ.\nހަމައެގޮތަށް އަލަށް 18 އަހަރުވާ މީހުންނަށް އިންތިހާބުގައި ވާދަކުރުމުގެ ހައްގުވެސް ދޭން ޖެހޭ ކަމަށް މުހުތާޒު ވިދާޅުވި އެވެ. އަލުން އިންތިހާބަށް ކުރިމަތިލާން އިއުލާނުކޮށްފި ނަމަ މިހާރު ކުރިމަތިލައިގެން އެކަކު ހުރުމުން ހޮވުނު ކަމަށް އިއުލާނުކޮށްފައި ތިބި ކެންޑިޑޭޓުންނަށް ހައްގެއް ގެއްލުނު ނަމަވެސް، އޭނާއަށް ވެސް އިންތިހާބުގައި ވާދަކުރުމުގެ ފުރުސަތު ލިބިދެވޭނެ ކަމަށް މުހުތާޒު ވިދާޅުވި އެވެ.\nގާނޫނީ ވަކީލު އިބްރާހިމް ޝަމީލް ވިދާޅުވީ އެއީ ދެކޮޅަށްވެސް ވާހަކަދެކެވިދާނެ މައްސަލައެއް ކަމަށެވެ. ގާނޫނީ ގޮތުން ބަލާއިރު އިންތިހާބުގައި ވާދަކުރަން އަލުން ފުރުސަތު ހުޅުވާނުލުމަކީ މައްސަލައެއް ނޫން ކަމަށް އޭނާ ވިދާޅުވި އެވެ. އަދި އަލަށް 18 އަހަރު ވާ މީހުންނަށް ވޯޓުލުމުގެ ހައްގު ލިބިފައި ވާދަކުރުމުގެ ހައްގު ނުލިބުމަކީ ގާނޫނީ އިޖުރާއަތުތައް އޮންނަ ގޮތުން ހުރިހާ އިންތިހާބެއްގައި ވެސް ދިމާވާ ކަމެއް ކަމަށް އޭނާ ވިދާޅުވި އެވެ.\n"މިސާލަކަށް އިންތިހާބު ބާއްވާ ދުވަހަށް 18 އަހަރުވާ މީހުންނަށް އިންތިހާބުގައި ވާދައެއް ނުކުރެވޭނެ. އެކަމަކު ވަކި ދުވަހަކަށް 18 އަހަރު ފުރޭ މީހުންނަށް ވޯޓު ލެވޭނެ. އެކަމަކު މިދޭތެރެއިން އެއް އަހަރު ވެގެން ދާތީ ހައްގުތަކެއް ގެއްލޭ. އެއީ އިންސާފުވެރިގޮތެއްވެސް ނޫން." ޝަމީލް ވިދާޅުވި އެވެ.\nކެމްޕެއިން ކުރަން ހަމަހަމަ ފުރުސަތެއް ނެތް\nދެން ދިމާވާ އަނެއް މައްސަލަ އަކީ އިންތިބުގައި ކެމްޕެއިން ކުރުމަށް ހަމަ ހަމަ ފުރުސަތު ނެތުމެވެ. މިޙާރު އިންތިހާބުގައި ވާދަކުރަން ކުރިމަތިލާފައި ތިބި މީހުންގެ ތެރެއިން ސިވިލް ސާވިސް މުވައްޒަފުން ވަނީ ސަސްޕެންޝަން އުވާލައި އަލުން ވަޒީފާއަށް ނެރެފަ އެވެ. ސިވިލް ސާވިސް ގާނޫނު ބުނާގޮތުން މިހާރު އެމީހުންނަކަށް ކެމްޕޭނެއް ނުކުރެވޭނެ އެވެ. އެކަމަކު އަމިއްލަ މަސައްކަތް ކޮށްގެން އުޅޭ މީހުން ނުވަތަ ސިވިލް ސާވިސްގައި ތިބި މީހުން ނޫން މީހުންނަށް ކެމްޕެއިން ކުރެވެ އެވެ.\nއިންތިހާބާ ބެހޭ ގާނޫނު ބުނާގޮތުން ކެމްޕެއިން ކުރުމަށް ހަމަހަމަ ފުރުސަތު ކޮންމެ މީހަކަށްވެސް ލިބިދެވޭން ޖެހޭނެ އެވެ.\nއިލެކްޝަންސް ކޮމިޝަނުގެ ނައިބު ރައީސް އަހުމަދު އަކްރަމް ވިދާޅުވީ އިންތިހާބުގެ ތާރީހު އިއުލާނު ކުރުމަށް ފަހު ގާނޫނުގައި ބުނާ 30 ދުވަސް ކޮންމެ ކެންޑިޑޭޓަކަށްވެސް ކެމްޕެއިން ކުރަން ލިބޭނެ އެވެ. ކޮންމެ މީހަކަށްވެސް ހަމަހަމަ ފުރުސަތު ލިބެން ޖެހޭ ކަމަށް ގަބޫލުކުރައްވާ ކަމަށް އޭނާ ވިދާޅުވި އެވެ. އަދި އެކަމާމެދު މަޝްވަރާތަކެއް ކުރަމުން ދާކަމަށްވެސް ވިދާޅުވި އެވެ.\nއިންތިހާބެއްގެ ވޯޓުލުމުގެ ތެރެއިން -- ސަން ފޮޓޯ/ ހުސެއިން ސަޔާހް\n"އިންތިހާބުގައި ވާދަކުރާ ކެންޑިޑޭޓުންނަށް ހަމަހަމަ ފުރުސަތު ލިބެންޖެހޭނެ ކަމަށް ގަބޫލުކުރަމޭ. އެހެންނަމަވެސް ކުރިން ދިމާނުވާ ހާލަތެއް މިހާރު ދިމާވެފައި މިއޮތީ. ދެން ކޮމިޝަނުން އިންތިހާބު އިއުލާނު ކުރުމާއެކުގައި ކެމްޕެއިނުކުރަން ގާނޫނުގައި ބުނާ 30 ދުވަސް ރަސްމީކޮށް އަނެއްކާވެސް ކެމްޕެއިނަށް ދޭނަން. މިވަގުތު މިއޮތީކީ އިންތިހާބަށް އިއުލާނުކޮށްގެން އެދޭ 30 ދުވަހުގެ މުއްދަތެއް ނޫން." އިލެކްޝަންސް ކޮމިޝަނުގެ ނައިބު ރައީސް އަކްރަމް ވިދާޅުވި އެވެ.\nކުރިން ވެސް ވާހަކަ ދެއްކެވި ކުރީގެ ޕީޖީ މުހުތާޒު ވިދާޅުވީ މިހާރު އޮތްގޮތުން ކެމްޕެއިން ކުރުމުގެ ހަމަ ހަމަ ފުރުސަތު ގެއްލިގެން ދާ ކަމަށެވެ. ސިވިލް ސާވިސްގައި ތިބޭ މީހުންނަށް މިހާރު ކެމްޕެއިން ނުކުރެވޭއިރު އެހެން ކެންޑިޑޭޓުންނަށް ކެމްޕެއިން ކުރުމުގެ ފުރުސަތު ލިބިދެވުމަކީ ހަމަ ހަމަ ފުރުސަތު ލިބިދުނުން ނޫން ކަމަށް އޭނާ ދެކެވަޑައިގަންނަވަ އެވެ. އޭގެ އަނެއްކޮޅަށް ބަލާއިރު ސިވިލް ސާވިސްގައި ހުރެގެން ނުފޫޒު ފޯރުވުމުގެ ފުރުސަތު އޮތަތީ އެއީވެސް ހަމަހަމަކަން ގެއްލޭ ކަމެއް ކަމަށް އޭނާ ވިދާޅުވި އެވެ.\nކޮންމެއަކަސް މައްސަލަ އަކީ ހޫނު ބަހުސަކަށް ދާނެ މައްސަލަ އެކެވެ. ގިނަ ބައެއްގެ ހައްގަށް އުނިކަމެއް އަންނަ ގޮތަކަށް އިންތިހާބެއް ބޭއްވުމަކީ ކޮށްގެން ވާނެ ކަމެއް ނޫނެވެ. އިންތިހާބު ފަސްކުރުމުގެ އެންމެ ބޮޑު ބޭނުމަކީވެސް ކޮވިޑާ ގުޅިގެން ދިމާވެފައިވާ ހާލަތުގެ ސަބަބުން މީހުންނަށް ވޯޓުލާން ޖަމާ ނުވެވި، ވޯޓުލުމުގެ ހައްގު ގެއްލޭތީ އެވެ. އެއާ ގުޅިގެން އަންނަ އިންތިހާބުތަކުގައި ވާދަކުރުމުގެ ހައްގާއި، ހަމަހަމަ ކަމާއެކު ކެމްޕެއިން ކުރުމުގެ ހައްގަކީވެސް ލިބިދެވޭނެ ޖެހޭ ހައްގުތަކެވެ. އެކަމަކު ސަންސެޓް ގާނޫނުން އެ ހައްގުތައް ގެއްލި ދިޔައީ އެވެ.


Granada athun Barcelona hiydhathi gothakah balivejje - vNews.mv\nގްރަނާޑާ އަތުން ބާސާ ހިތްދަތިގޮތަކަށް ބަލިވެއްޖެ\nއިސްމާޢީލް ޝާހު 22 September 2019, 10:13\nމިއަހަރު ސްޕެނިޝް ލީގުގެ ފުރަތަމަ ޑިވިޝަނަށް ކޮލިފައިވި ގްރަނާޑާ އަތުން އެންމެފަހުގެ ލީގު ޗެމްޕިއަން އަދި ސްޕެއިންގެ ގަދަބާރު ބާސެލޯނާ ހިތްދަތިގޮތަކަށް ބަލިވެއްޖެ އެވެ.\nގްރަނާޑާގެ ސްޓޭޑިއަމްގައި ކުޅުނު މި މެޗުން ބާސެލޯނާ ބަލިވީ 2-0 ގެ ނަތީޖާއަކުންނެވެ. މިއީ މި ސީޒަނުގައި ބާސެލޯނާ މިހާތަނަށް ކުޅުނު އެންމެ ދަށް މެޗެވެ. މި މެޗުގައި ގްރަނާޑާ ވަނީ ގިނަވަގުތު ބޯޅަ ހިފަހައްޓާ ގިނަ ހަމަލާތަކެއް އުފައްދާފައެވެ.\nމެޗުގައި ގްރަނާޑާއިން ފުރަތަމަ ގޯލު ޖަހާފައިވަނީ ވަރަށް ކުރީކޮޅުގައެވެ. ބާސެލޯނާގެ ވާތު ބެކް ޖޫނިއާއަށް ހެދުނު ގޯހެއްގެ ފައިދާ ނަގައި އެ ލަނޑު ގްރަނާޑާ އަށް ކާމިޔާބުކޮށްދިނީ އަޒީޒް އެވެ. މި ލަނޑަށްފަހު ވެސް އެ ޓީމު ވަނީ ފުލުފުލުގައި ބާސެލޯނާއަށް ނުރައްކާކޮށްފައެވެ. މެޗުގެ ފުރަތަމަ ހާފު ނިމުނީ ގްރަނާޑާ އެއް ގޯލުގެ ލީޑަކާއެކުގައެވެ.\nމި ނަތީޖާގައި ފުރަތަމަ ހާފު ނިމުމާއި ގުޅިގެން ދެވަނަ ހާފު ބާސެލޯނާއިން ފެށީ އަނިޔާގައި ގިނަ ދުވަސްތަކެއް ވަންދެން ހުރުމަށްފަހު ކުޅެން އެރި އެ ޓީމުގެ ކެޕްޓަން ލައޮނަލް މެސީ އާއި އެ ޓީމުގެ އުއްމީދީ ތަރި އަންސޫ ފަޓީ އާއެކުގައެވެ. ނަމަވެސް ބާސެލޯނާއަށް މާ އެދެވޭ ކުޅުމެއް ދެވަނަ ހާފުގައިވެސް ދެއްކޭގޮތެއް ނުވެއެވެ. ގްރަނާޑާގެ ޑިފެންސް ލައިން މި މެޗުގައި ފެނުނީ ވަރަށް އޮގަނައިސްކޮށެވެ.\nމެޗުގައި ގްރަނާޑާ އިން ޖެހި ދެވަނަ ލަނޑު ކާމިޔާބުކޮށްފައިވަނީ ދެވަނަ ހާފުގެ 66 ވަނަ މިނެޓުގައި ލިބުނު ޕެނަލްޓީއަކުން ވަޑީލޯ އެވެ. ގްރަނާޑާ އަށް ޕެނަލްޓީ ލިބުނީ ދެވަނަ ހާފުގައި ބަދަލު ކުޅުންތެރިއެއްގެ ގޮތުގައި ކުޅެން ނުކުތް މިޑްފީލްޑަރު އަރްޓޫރޯ ވިޑާލް އަތުގައި އޭރިއާ ތެރެއިން ބޯޅަ ޖެހުމުންނެވެ.\nމި ނަތީޖާއާއެކު ބާސެލޯނާ ތާވަލުގެ ހަތްވަނައިގައި އޮތްއިރު ގްރަނާޑާ އެއްވަނައަށް ޖެހިލީ ރޭ އެތްލެޓިކޯ މެޑްރިޑް އެއްވަނައަށް ދާން ލިބުނު ފުރުސަތު ސެލްޓަ ވީގޯއާ ކުޅެ ލަނޑެއް ނުޖެހި އެއްވަރުވުމުން ބޭކާރުކޮށްލުމުންނެވެ. ނަމަވެސް ސެވީއާ އަދި ރެއާލް ކުޅޭ މެޗުން ސެވީއާއަށް ޕޮއިންޓެއް ލިބުނަސް އަލުން ތާވަލުގެ އެއްވަނައަށް ދާނީ ސެވިއްޔާ އެވެ.


Maabandu dhuvasvaru chemical ah expose vumun dhareege fuhpaa meah eyge asaru kurey - One Online\nމާބަނޑު ދުވަސްވަރު ކެމިކަލްއަށް އެކްސްޕޯސް ވުމުން ދަރީގެ ފުއްޕާމެއަށް އޭގެ އަސަރު ކުރޭ\nމާބަނޑު ދުވަސްވަރު ގޭގައި ގެންގުޅޭ ޕްރޮޑަކްޓްސް ތަކުގައި ހުންނަ ކެމިކަލްތަކަށް އެކްސްޕޯސްވުމުން އޭގެ އަސަރު ބަނޑުގައި އޮންނަ ދަރީގެ ފުއްޕާމެއަށް ކުރާނެ ކަމަށް ދިރާސާތަކުން ދައްކައިފިއެވެ.\nދަ ލެންސެޓް ޕްލެނެޓަރީ ހެލްތުގެ ޖާނަލްގައި ޝާއިއުކޮށްފައިވާ ލިޔުމަކީ 1000 އަށް ވުރެ ގިނަ މައިންނާއި ދަރިންގެ މައްޗަށް ހަދާފައިވާ ދިރާސާއެކެވެ. އޭގެން ދެއްކި ގޮތުގައި ޕީއެފްއޭސް ހިމެނޭ ކެމިކަލްތަކުން ދަރިންގެ ފުއްޕާމޭ މަސައްކަތް ކުރުން ދަށްވެގެންދެއެވެ.\nޕީއެފްއޭސް އަކީ ގޭގައި ގެންގުޅޭ ގިނަ ޕްރޮޑަކްޓްސް ތަކުގައާއި ފުޑް ޕެކޭޖިންގައި ހިމެނޭ ކެމިކަލްތަކެކެވެ. އޭގެ ތެރޭގައި ޕޮޕްކޯން ބޭގްސް އާއި ނޮން ސްޓިކް ނުވަތަ ސްޓެއިން ރެސިސްޓަންޓް ކޫކްވެއާ ހިމެނެއެވެ.\nމި ކެމިކަލްސްތައް މައިމީހާއަށް ބޭނުން ކުރެވެނީ ކެއުމުންނާއި ފެނުންނެވެ. ބަނޑުގައި އޮންނަ ދަރިއަށް އަސަރު ކުރަނީ ކެމިކަލްތައް ޕްލެސެންޓާއިން ދަރިއަށް ގޮސްގެންނެވެ.\nމި ދިރާސާއަކީ ބާސެލޯނާގެ އިންޓިޓިއުޓް ފޯ ގްލޯބަލް ހެލްތާއި ޕްރެންޗް އިންސްޓިޓިއުޓް ފޯ ހެލްތުު އެންޑް ބައޯމެޑިކަލް ރިސާޗްއާ ގުޅިގެން ކޮށްފައިވާ މަސައްކަތެކެވެ.\nދިރާސާގައި ޔޫރަޕްގެ ހަ ގައުމަކުން ވަނީ މާބަނޑު މީހުން ބޭނުން ކޮށްފައެވެ. އޭގެ ތެރޭގައި ސްޕެއިން، ފްރާންސް، ގްރީސް، ލިތުއާނިއާ އަދި ނޯވޭ ހިމެނެއެވެ. ދިރާސާއިން އެނގުނު ގޮތުގައި 85 މީހުނަށް ކެމިކަލް އެކްސްޕޯސް ވަނީ މާބަނޑު ދުވަސްވަރަށް ވާއިރު 125 މީހުންގެ ދަރިން ކުޑައިރުގައި ކަމަށްވެއެވެ.\nއެހެންކަމުން ދިރާސާގައިވާ ގޮތުގައި މާބަނޑު ދުވަސްވަރު ޕީއެފްއޭސް ކެމިކަލް ހިމެނޭ ޕްރޮޑަކްޓްސްތަކާ ދުރުވުން ކޮންމެހެން މުހިއްމެވެ.\nގުޅޭ ޓެގު އަންހެނުން ސިއްހަތު\nވަން ފޮޓޯ: ފަރުކޮޅުފުށީގައި ގާއިމްކޮށްފައިވާ އައިސޮލޭޝަން ފެސިލިޓީ ދައްކާލުން\nރާއްޖެއަށް ނުގެނެވިފައި ހުރި ބޭސް އިންޑިއާގެ އެއާފޯސް މަތިންދާބޯޓުގައި ގެނެސްދިނުމުން އާދަމް ޝަރީފުގެ ތައުރީފު!\nކޮވިޑް 19 : ގައުމުތަކަށް އެހީވުމަށް ވޯލްޑް ބޭންކުން 160 ބިލިއަން ޑޮލަރުގެ ޕެކޭޖެއް\nކޮވިޑާ ގުޅޭކަންކަމުގައި އިނގިލިދިއްނުކުރައްވާ، އެކަން ސިއްހީ ބޭފުޅުންނަށް ދޫކޮށްލައްވާ!: ނަޝީދު


Dho?! Bohemian ge scribble art in ethah mooneh\nބޮހީމިއަންގެ ސްކްރިބްލް އާޓުން އެތައް މޫނެއް\n"ބޯޅަ ކުޅެފައި އައިސް، ކުރަހާ، އިލަސްޓްރޭޓްކޮށް، ދެން ގްރެފިކް ޑިޒައިންގެ ކަންތައްތައް ކޮށްލަނީ."\nފުޓުބޯޅަ ކުޅުންތެރިން، އެތުލީޓުން، ލަވަކިޔުންތެރިން، ފިލްމު ސްޓާރުން އަދި އެހެން ވެސް ބައެއް ދާއިރާތަކުގެ އެންމެ އާންމު މޫނުތަކެވެ. މިފަހަރު ތަފާތަކީ، މި މޫނުތައް ދައްކާލާފައި ވަނީ ދިވެހި އާޓިސްޓެއްގެ "ސްކްރިބްލް އާޓް" ގެ ހުނަރުވެރި މަސައްކަތުން ވީމަ އެވެ. އިންސްޓަގްރާމްގައި މިއީ "ބޮހީމިއަން19" އެވެ. ކުޅަދާނަ ގްރެފިކް ޑިޒައިނަރެއްގެ އިތުރުން ހުނަރުން ފުރިފައިވާ ފުޓްބޯޅަ ކުޅުންތެރިޔެއް ވެސްމެ އެވެ. ނަމަކީ އަބްދުﷲ ރައިހާނެވެ.\nސްކްރިބްލް އާޓަށް ރައިހާން އެންމެ ފުރަތަމަ ޝައުގުވެރިވެ، އިންސްޕަޔާވީ އޭނާގެ އެކުވެރިޔާ ހަސަނު މި މީޑިއަމް ބޭނުންކޮށްގެން ކުރެހި ފުޓްބޯޅަ ކުޅުންތެރިއެއްގެ އާޓްވޯކެއް ފެނިގެންނެވެ. ހަސަނު ކުރެހީ ބްރެޒިލްގެ ފުޓްބޯޅަ ކުޅުންތެރިޔާ ނޭމާ އެވެ.\nސްކްރެބުލް އާޓް ބޭނުންކޮށްގެން ރައިހާންގެ އެކުވެރިޔާ ހަސަނު ކުރެހި ނޭމާގެ ތަސްވީރު.\n"އަދިވެސް އޮންނާނެ އޭތި ވޮލެޓުގައި. އެއީ އަސްލު ސްކްރިބްލް އާޓަށް ވަދެވުނު ގޮތް،" ހަސަނު އަތުން ކުރެހި، އެ ސްކްރިބްލް އާޓްވޯކްގެ ވާހަކަ ދައްކަމުން ރައިހާން ބުންޏެވެ.\nއާޓަށް މާ ބޮޑަށް ޝައުގުވެރިވެ، ރައިހާން ކުރަހަން ފެށީ، އޭނާގެ ގާތް އެކުވެރިއެއް ކަމުގައިވާ ކުރެހުންތެރިޔާ ޖަނާހުގެ މަސައްކަތް ފެނިގެންނެވެ. އޭގެ ކުރިން އޭނާ އަކީ ފުޓްބޯޅަ ކުޅުންތެރިއެކެވެ. ފުރަތަމަ ކުޅުނީ ދިވެހި ފުޓްބޯޅަ ކްލަބް، މާޒިޔާގެ ޔޫތު ޓީމަށެވެ. މާޒިޔާގެ ސީނިއާ ޓީމަށް ވެސް ކުޅެފައިވާ ރައިހާން އެންމެފަހުން ކުޅުނީ ގްރީން ސްޓްރީޓަށެވެ.\nA post shared by Bohemian (@bohemiann19) on Jul 25, 2019 at 12:35pm PDT\nފުޓްބޯޅަ ކުޅުންތެރިޔާ އަލީ އަޝްފާގް (ދަގަނޑޭ).\nA post shared by Bohemian (@bohemiann19) on Jun 6, 2020 at 9:16am PDT\nޓީވީ ޕްރެޒެންޓާ މޫސާ ވަސީމް އާއި ނަހޫ.\n"ކުޅެން އުޅެނިކޮށް ފަޔަށް އަނިޔާވެގެން، ފައި އޮޕަރޭޝަން ކޮށްގެން އުޅެނިކޮށް ފެންނަނީ ރައްޓެއްސަކު އެޑޯބް އިލަސްޓްރޭޓައިން ކުރަހާފައި ހުންނަތަން. އޭގެން ފުރަތަމަ ފެއްޓީ. އޭރު ދެން ވަކި ލާރިއަކަށް ވެސް ނޫން،" އޭގެ ކުރިން ވެސް އެހެން ބައެއް މީޑިއަމްތައް ބޭނުންކޮށްގެން އޭނާ ކުރަހަ އެވެ.\n"ކުލައިން ކުރަހަން ފެށިއިރުގައި ކުރެހީ މަންޒަރުތަކެއް، ހަމަ ޖަނާހު އެ ކުރަހާ ގޮތަށް. އޭނަ ކުރަހާއިރު، ހަމަ ބަލަން އިންނަނީ،" އޭނާގެ އާއިލާގައި ވެސް ކުރަހަން މޮޅު މީހުން އުޅޭ ކަމަށް ރައިހާން ބުންޏެވެ. އަދި އެ ޝައުގުވެރިކަން އެހާ ބޮޑުވި ސަބަބަކީ އެއީ ކަމަށް ވެދާނޭ ބުންޏެވެ.\nA post shared by Bohemian (@bohemiann19) on Apr 1, 2020 at 5:21pm PDT\n"ޕީކީ ބްލައިންޑާސް" ގެ ލީޑް ކެރެކްޓާ، ޝެލްބީ.\nA post shared by Bohemian (@bohemiann19) on May 28, 2020 at 4:40am PDT\nރާއްޖޭގެ ގައުމީ އަންހެން ފުޓްބޯޅަ ޓީމްގެ ކީޕަރު ލިޒް.\nހޮބީއެއްގެ ގޮތުގައި ރައިހާން ކުރަމުން އައި ސްކްރިބްލް އާޓްވޯކްތަކަށް މާ ބޮޑު ތަރުހީބެއް ލިބި، ވައިގަހިފީ މިދިޔަ ލޮކްޑައުން ތެރޭގަ އެވެ.\n"ރައްޓެހިން ވެސް ކުރަހާދޭން ބުނޭ މިހާރު. ބޯޅަ ކުޅެފައި އައިސް، ކުރަހާ، އިލަސްޓްރޭޓްކޮށް، ދެން ގްރެފިކް ޑިޒައިންގެ ކަންތައްތައް ކޮށްލަނީ،" ރައްޓެހިންނާއި އާއިލާގެ ފަރާތުން ލިބޭ ހިތްވަރުގެ ވާހަކަ ދައްކަމުން ރައިހާން، އޭނާގެ އާންމު ދުވަހެއް ދާ ގޮތަށް ކިޔައިދިނެވެ.\nA post shared by Bohemian (@bohemiann19) on May 10, 2020 at 5:18am PDT\nބެޑްމިންޓަން ކުޅުންތެރިން ކަމަށްވާ ނަބާ އަބްދުލް ރައްޒާގު އާއި ނަބީ އަބްދުލް ރައްޒާގު.\nA post shared by Bohemian (@bohemiann19) on Apr 30, 2020 at 6:14am PDT\nދުވުންތެރިޔާ ނުޖޫމް ހަސަން.\n"ކީކޭ ބުނާނީ، ބަލާލައިރު ވަރަށް 'މެސީ'ކޮށް ހުންނާނީ. ކައިރިން ބަލާއިރު ހީވާނީ ވަރަށް ހަޑިހަޑި އެއްޗެކޭ، އެކަމަކު އޭތި ޒޫމް އައުޓްކޮށްފައި ބަލަލާއިރު، ބިގް ޕިކްޗާ ވަރަށް ރީތިވާނެ،" ރައިހާން ބުންޏެވެ.\n"އަދި ހަމަ މި ދަސްކުރަނީ، މިއީ އަދި ފެށުމެއް. އަދި އެއް ގޮތަކަށް ވެސް ގަބޫލެއް ނުކުރަން، ސީދާ އާޓިސްޓެއް ކަމަކަށް. އެ ހިސާބަށް ދިއުން އޮތީ،" އަބަދު ވެސް މަސައްކަތް ކުރަނީ އޭނާ ކުރާ ކޮންމެ ކަމަކުން ވެސް ތަފާތެއް ދެއްކޭތޯ ކަމަށް ބުންޏެވެ.\nA post shared by Bohemian (@bohemiann19) on May 2, 2020 at 4:53am PDT\nކޮވިޑް-19ގައި ފްރޮންޓްލައިންގައި މަސައްކަތް ކުރި މީހުނަށް ހާއްސަ.\nރައިހާންގެ އާޓްވޯކްތައް ދައްކާލަން ހަދާފައިވާ އިންސްޓަ އެކައުންޓަށް ދީފައިވާ ނަން "ބޮހީމިއަން19" ވެސް ވަރަށް ހާއްސަ އެވެ. އާޓާއި ފުޓްބޯޅާއާ ގުޅުވާލާފައިވާ ނަމެކެވެ. މި ނަމުގައިވާ "19" އަކީ ރައިހާންއަށް އެންމެ ކަމުދާ އެއް ފުޓްބޯޅަ ކުޅުންތެރިޔާ ލިއޯނަލް މެސީގެ ކުރީގެ ޖާޒީ ނަންބަރެވެ.


މާފު ހައްޤުވާނެބާ? – 1 – Esfiya\nހިތާމަ ލޯބި 1 hour ago\nއިރުއޮއްސެމުން ދިޔަ ވަގުތު ހޮސްޕިޓަލުގެ ބަލިމީހުން ބަލާ ކޮޓަރިއަކުން ނިކުތް ޖަނާޙް ލައިގެން ހުރި އާދައިގެ އެއްޗެހިން ފެންނަ މީހަކަށް އޭނަގެ ޑިއުޓީ ނިމި ގެޔަށް ދަނީކަން އެނގޭނެއެވެ. ނޭވީ ކުލައިގެ އަތްދިގު ގަމީސް ކަޅު ފަޓުލޫނުގެ ދަށުން ބެގީކޮއްލެެވިފައިވެއެވެ. ކުރުކޮށް ކޮށާފައިވާ އެފަން ކަޅު އިސްތަށިގަނޑު ވަނީ މައްޗަށް ނަގާފައެވެ. އެ ހިތްގައިމު ދޮން އޮމާން މޫނާ ނުހަނު ގުޅޭހެން ކުރުކޮށް ކޮށާފައިވާ ތުނބުޅިން އެހިތްގައިމުކަން އިންތިހާއެވެ. އެއް އަތުގައި އޮފީސް ދަބަސް އޮތް އިރު އަނެއް އަތުގައިވަނީ ކާރުގެ ތަޅުދަނޑިއެވެ. އޭނަ ފެންނަ އަންހެންކުދިން އެކުދިންގެ ފިރިން ނުވަތަ ބޯއީ ފުރެންޑް ކައިރީގައި ހުއްޓަސް ޖަނާޙްއަށް އެއްފަހަރު ނަމަވެސް ކަޅި ނޭއްލާ ނުދެއެވެ. ދެން ތިބި ބަޔަކު ވިއްޔާ ޖަނާޙްއަށް ހަސަދައިގެ ކަޅި އަޅަމުން ދިޔައެވެ. ނަމަވެސް މިއިން ކަމަކަށް ޖަނާޙްގެ އެއްވެސް ސަމާލުކަމެއް ނެތެވެ. ނުވިތާކަށް އެތަނުން އެކަކާ ދިމާއަށްވެސް އޭނަ ނަޒަރު ހުއްޓާނުލައެވެ.\n” ނާޙް.. މަފެނުނީމަ އަޅާވެސް ނުލާ. ބުރޯ ކިހިނެތްވެފަ ތިހިރީ? އަނެެއްކާ ފަހު ކައިވެނި ކުރި މަންޖެ ކަމުނުދަނީތަ މިހާރު? ” ޖަނާޙްގެ ދުވަސްވީ އެކުވެރިޔާ އަދި ޖަނާޙްގެ ހުރި ހަމައެކަނި ގާތް އެކުވެރިޔާ އާތިކްއަށް ޖަނާޙް ފެނިގެން ޖަނާޙް ހުއްޓުވިއެވެ.\n” ބުރޯ ކަލޭ ވެސް ދޯ? ނޫނޭ ކަމެއް ނުވޭ.. މަ އަސްލު އަކޭ ގާތު ވާހަކައެއް ބުނަންވެފަ އެބަ އޮތޭ ހިނގާބަލަ ބޭރަށް ” އާތިކްއާ އެއްހަމައެއްގައި ހިނގަމުން ޖަނާޙް ބޭރަށް ހިނގައިގަތެވެ.\nޓީވީ ބަލަން އިން ދާނިޔާ ސިހުނީ ކައިރީގައި އޮތް ފޯނު އެލާމުވި އަޑަށެވެ. އިރުއޮއްސި ހައެއް ޖެހިކަން އެނގުމުން އަވަސް އަވަހަށް ދާނިޔާ ގޮސް ކޮޓަރިއަށްވަދެ ދޮރު ލައްޕާލިއެވެ. އަދި އެނދުގެ ގޮދަނޑި ހިއްލާލުމަށް އިން ފިތައް ގަންބާލުުމުން އަމިއްލައަށް ގޮދަނޑި ހިއްލުމުން ގޮދަނޑި ދަށުގައި އޮތް ކަބަޑުން ބޭސް ފުޅިއެއް ނެގިއެވެ. އަދި އެއިގެން އޭނަ ބޭސްގުޅައެއް ނަގައި އަތަށްލުމަށްފަހު އެނދު އެހުރި ގޮތަށް ބަހައްޓައި ބޭސްގުޅަ އަނގަޔަށްލައި ހެޑްބޯޑް މަތީގައި ހުރި ފެންތަށީގެ އެހީގައި ދިރުވާލިއެވެ.\n” ކޯޗެއް ތި އަނގަޔަށްލީ? ” ޖަނާޙް އަޑުން ދާނިޔާއަށް ސިހިފައި ޖަނާޙްއަށް ބަލާލެވުނެވެ. އޭރު ޖަނާޙްގެ އެމޫނުމަތިން ފެންނަމުން ދިޔައީ ހައިރާންކަމެވެ.\n” ކުޑަކޮށް ބޮލުގަ ރިއްސާތި ފެނަޑޯލް މިކެއީ. ކޮން އިރަކު އައީ? އަޑެއްވެސް ނީވޭ ދޮރުން ވަތްއިރު..” ދާނިޔާ ހަމަޖެހޭކަން ދައްކާލަމުން ހިނިތުންވެލިއެވެ.\n” އެކަމް ބޭސް ކާންވާނީ ވަރުޖެހޭ އެއްޗެއް ކައިގެނެއްނު.. ” ޖަނާޙް ހިތްހަމަނުޖެހުނެވެ.\n” ދެންމެ ވަރަށް ލަސްވި ފަހުން ސައިބުއީމޭ.. ދެން އެވާހަކަ ބާއްވާފަ ހިނގާ ނަމާދުކޮށްގެން މަންމަމެން ގެޔަށް ކާން ދާން.. ” ދާނިޔާ ހިނިތުންވެލަމުން ގޮސް ޖަނާޙްގެ އަތުތެރެއަށްވަނެވެ.\n” ހޫމް.. ” ޖަނާޙް ހީލަމުން ދާނިޔާ ގާތްކޮއްލިއެވެ.\n” ވަލައިކުމްސަލާމް.. ” ވިންޓާގެއަށް ޖަނާޙްގެ ދެމަފިރިން ވަދެ ސަލާމް ގޮވާލުމުން ސަލްފާ ބަދިގޭގައި ކުރަން ހުރި ކަންކަން ބަހައްޓާފައި ލައިގެން ހުރި ހެދުމުގެ ފަސްބައިން އަތް ފުހެލުމަށްފަހު މެދު ގޯއްޗަށް ނިކުތެވެ.\n” ދަރިފުޅުމެން އައީދޯ? އާދޭ އެތެރެއަށް އަވަހަށް… ” ސަލްފާ ހިނިތުންވެލަމުން އެތެރެއަށް ވަންނަން ތަން ދެއްކިއެވެ.\n” ދަރިފުޅު މިހާރު ކުޑަކޮށް ފަލަހެން ހީވޭ އެބަ މަންމައަށް.. ” ސަލްފާ ކާތަކެތި ޖަނާޙްގެ ދެމަފިރިންނަށް ގާތް ކޮއްދިނެވެ.\n” ތިހަމަ ހީވާ ގޮތް މަންމައަށް.. ” ދާނިޔާ ތަތްޓަށް ބަތް އަޅަމުން ޖަވާބުދިނެވެ.\n” ހުސް ދޮގު މަންމާ. ދާނިޔާ ބަނޑުބޮޑު މަންމާ… ” ޖަނާޙް ހީގަތެވެ.\n” އަސްލަށްވެސްތަ ދަރިފުޅާ? ” ސަލްފާގެ މޫނުމަތިން ފެންނަނީ ސަޕްރައިޒްވެފައިވާ ކަމުގެ އަސަރުތަކެވެ.\n” ދެން ޖަނާޙް… ” ދާނިޔާ ލަދުގަނެފައި ޖަނާޙްގެ ގައިގައި ތަޅައިގަތެވެ.\n” އޫޕްސް.. އޮޅިގެން މިބުނެވުނީ …” ޖަނާޙް ދެލޯ ބޮޑުކޮށް އަނގަމަތީގައި އަތް އަޅާލިއެވެ.\n” އެކަމްވެސް އެއީ ތެދެކޭ މަންމާ… އަސްލު ދޮންތަމެން އަންނަންދެން އަސްލު ނުބުނަން މިހުރީ… އެކަމަކު މަންމައަށް ތިއެނގުނީތާ… ” ޖަނާޙް ދާނިޔާގެ ހަމަލާތަކުން ރެކެމުން ދާނިޔާގެ ދެއަތުގައި ހިފާ ހުއްޓުވިއެވެ.\n” އަލްޙަމްދުލިﷲ. މަރުޙަބާ ދަރިފުޅޫ…. ” އުފަލުން ރޮއެގަނެފައި ސަލްފާ ދާނިޔާގެ ގައިގައި ބައްދާލިއެވެ.\n” ތިކަން ކުރިން އެނގުނުނަމަ މިރޭ ބޮނޑިބަތްވެސް ކެތްކީމުސް.. ޖަނާޙް ދަރިފުޅު މަންމައަށް އިނގޭތަ? ” ސަލްފާ ދެން ކުރި ސުވާލުން ޖަނާޙްގެ މޫނުމަތި ބަނަވެގެން ދިޔައެވެ.\n” ނޫން ނުބުނަން އަދި.. ” ޖަނާޙް އިސްޖަހާލަމުން ބުނެލިއެވެ. ނަވާރްގެ މަރަށްފަހު ދާނިޔާއާ އެހާ އަވަހަށް އިނުމުން ޖަނާޙްގެ އާއިލާ ޖަނާޙްގެ ދެމަފިރިންނަކަށް މަރުޙަބާއެއް ނުކިޔައެވެ. ހާއްސަކޮށް ޖަނާޙްގެ މަންމަ ޔުސްރާ ދާނިޔާދެކެ އިންތިހާއަށް ނަފްރަތުކުރެއެވެ. ސަބަބަކީ ނަވާރްއަކީ ޔުސްރާއަށް ދަރިއެއްފަދަ ކުއްޖަކަށްވީތީއެވެ.\n” ދެން މަންމަ ވެސް… ” ދާނިޔާ ޖަނާޙްއަށް ބަލާލުމާއެކު ޖަނާޙް ފެންކަޅިވެފައި އިނުމުން އޭނަވެސް ފެންކަޅިވިއެވެ.\n” ސޮރީ ދަރިފުޅު.. ” ސަލްފާ ޖަނާޙްގެ ބޮލުގައި ފިރުމާލިއެވެ.\n” އެއީ ކަމެއް ނޫން މަންމާ… ކޮން އިރަކުން ދޮންތަމެން އަންނަނީ? ޔޫހާން ދެކިލާހިތުން ކެތްމަދުވެފައި މިހިރީ.. އިހަށް ދުވަހުވެސް ދޮންތައާ ވީޑިޔޯ ކޯލް ކޮއްލީމަ އިން ވަރެއްވެފަ ދޯ ދާނިޔާ? އެފުށްގަނޑު ފެނިފަ ހަމަ ބޭނުންވަނީ އެކަހަލަ ބޭބީއެއް ދޯ ” ޖަނާޙް މައުލޫ ބަދަލުކޮއްލަމުން ހިނިތުންވެލިއެވެ.\n” ޔުސްރާ ތިހެން ކިތަންމެ ދުވަހަކު އިނެކޭ ކިޔާފަ ނަވާރްއެއް ދެން ނާންނާނެ. އެހެންނޫނަސް ނަވާރް އެއީ އަހަރެމެންގެ ދަރިޔެއްވެސް ނޫން… ގައިމު އެމަންޖެ މަންމަ ޔުކްތާވެސް ޔުސްރާހެނެއް ނޫޅޭ. އޭނައަށް އެއީ ﷲ ދެއްވި އިމްތިހާނެއްކަމަށް ބަލާ ދިރިއުޅުމައިގެން އެއުޅެނީ.. ” އީޖާދު ސިޓިންރޫމަށް ނިކުތް އިރު ޔުސްރާ ނަވާރް ގެންގުޅުނު ވާހަކަ ފޮތެއް ހިފައިގެން ސިޓިންރޫމުގައި ނަވާރް އާއްމުކޮށް އިށީނދެ އިންނަ ފައުފްގައި އިނެވެ. ކިޔަމުން ދިޔައީ މަޖާ ވާހަކައެއް ނަމަވެސް އެދެލޮލުގައިވި ކަރުނަތަކުން އެއިނީ ނަވާރްގެ ހަނދާންތައް އާކުރަންކަން ފެންނަ މީހަކަށް އެނގޭނެއެވެ.\n” ޔުސްރާ!!! ” އީޖާދު ކީއެއްޗަކަށް ޔުސްރާ ސަމާލުކަން ނުދިނުމުން އޭނަ ރުޅިއައިސްގެން ޔުސްރާގެ އަތުގައިވި ފޮތްގަނޑު ދުރަށް ހޫރާލިއެވެ.\n” އީޖާދު!!!!! ކިޔެކޭ ހިތަށް އަރައިގެން މަގޭ ދަރި ގެންގުޅުނު ފޮތެއް ތިއުކަނީކީ? ” ޔުސްރާއަށް ހޭވެރިކަންވި ވަގުތު ރުޅިއައިސް ހަޅޭލވައިގަނެވުނެވެ.\n” މަންމާ… ބައްޕާ.. ” ގޭތެރޭގައި އަޑުގަދަވެގެން ޖަނާޙް ދައްތަ ޖައިދާއާއި އޭނަގެ ފިރިމީހާ ރީޙާން ކޮޓަރިން ނުކުތެވެ. ޖައިދާއާއި ރީޙާން އެކަކު އަނެކަކަށް ބަލާލުމުން މޫނުމަތިގައިވި ކުލަވަރުތަކުން ދެން ހަދަންވި ގޮތް އެނގުނެވެ. ޖައިދާ ޔުސްރާ ގޮވައިގެން އެތެރެއަށް ހިނގައިގަތުމާއެކު ރީޙާން ބަފައިބެއަށް ވިސްނައިދެމުން ބޭރަށް ދެމިހުން ހިނގައިގަތެވެ.\n” ވާރޭ ވެހެނީ ދޯ? ” ގޭގެ އަސްކަނި ދޮށުގައި ހުރި ޖަނާޙް އަސްކަނިން ބޭރަށް އަތް ދިއްކޮށް އަތް ހަދާލި ގޮތް ފެނިފައި ދާނިޔާ ސުވާލުކުރިއެވެ.\n” ހޫމް.. މިއަނދިރީގައި ކަނިކަނި ޖަހާކަން ވެސް މިއެނގުނީ ކިޓީ މެދުގޯއްޗަށް ނިކުތީމައޭ ” ސަލްފާ ގެންގުޅޭ ބުޅާ އެއްއަތުން ނަގާ އެއަށް ބޮސްދެމުން ޖަނާޙް ހީލިއެވެ.\n” ދަރިފުޅުމެން ކުޑަ ހިފައިގެން ދޭ.. މިރޭ ވާރޭ ވެހޭނެ ވާހަކަ ޓީވީއިން ކިޔޭ… ” ސަލްފާ ބޮޑު ކުޑައެއް ދާނިޔާއަށް ދިއްކޮއްލިއެވެ.\n” ބަލައިގެން ދައްޗޭ ދަރިފުޅުމެން.. ” ޖަނާޙްއާއެކު ދާނިޔާ ހިނގައިގަތުމުން ސަލްފާ ބުނެލިއެވެ.\n” މަންމަ އަވަހަށް ނިދާ ދެން. ދޮރު ރަނގަޅަށް ތަޅުލައްޗެ.. ” ދާނިޔާ ވަދާއުގެ އަތް ހޫރަމުން ސަލްފާއަށް ހިނިތުންވެލަމުން ޖަނާޙްއާއެކު ގެޔަށް ދިއުމަށް މިސްރާބު ޖެހިއެވެ.\n” ސޮރީ މަންމަގެ ފަރާތުން ހާރޓްވީމައި ” ގެޔަށް އައިސް އެތެރެއަށްވަދެ ދާނިޔާ ޖަނާޙްގެ ކިބައިން މާފަށް އެދުނީ އޭނައަށް އެހެން ކަންތައް ވެއްޖެނަމަ ވާނެ އިހްސާސް އެނގޭތީއެވެ.\n” އޭތް ކަމެއް ނޫން ދޫނީ.. ” ޖަނާޙް ދާނިޔާ މެޔާލައި ބޮނޑިކޮއްލަމުން ދާނިޔާގެ ބޮލުގައި ފިރުމާލިއެވެ. ދާނިޔާ އިސްއުފުލާލާ ޖަނާޙްއަށް ހިނިތުންވެލަމުން އަނެއްކާވެސް އެމޭގައި ބޯޖައްސާލިއެވެ. ޖަނާޙް ވިހަ ހިނިތުންވުމަކާއެކު ލޯގަނޑުން ފެންނަމުން ދިޔަ ދާނިޔާގެ ސޫރައަށް ބަލާލިއެވެ.\nއުއްމީދުކުރަނީ މިވާހަކަ އެއްވެސް ފޫހިކަމެއްނެތި ކިޔުންތެރިން ކިޔާލާނެ ކަމަށް. ކުށެއް އޮވެއްޖެނަމަ ފާހަގަކޮށް ކޮމެންޓް ކޮއްލަދެއްވުން އެދެން.\nސުޓޭ ސޭފް އޯލް 🧡🙂


އައްޑޫ އިންޓަނޭޝަނަލް އެއާޕޯޓް – އަދިވެސް ހުރިހާ ޚިދުމަތެއް ނުލިބޭ؟ – އައްޑޫ އޮބްޒާވަރ\nއައްޑޫ އިންޓަނޭޝަނަލް އެއާޕޯޓް – އަދިވެސް ހުރިހާ ޚިދުމަތެއް ނުލިބޭ؟\nސައުތު އެފްރިކަން އެއާލައިންގެ ގަމުގެ އެއާޕޯޓުގައި - ފޮޓޯ: އިންޓަނެޓް\nޒުހައިރު 25 ޑިސެންބަރު, 2018\nއައްޑޫ ސިޓީ ރައްޔިތުންގެ އެންމެ އުއްމީދު ކުރާ އަދި އައްޑޫގެ އިގްތިސާދީ ތަރައްގީގެ އެންމެ މުހިއްމު ނާރެހަކީ އައްޑޫ އިންޓަނޭޝަނަލް އެއާޕޯޓެވެ.\nދެވަނަ ބޮޑު ހަނގުރާމައިގެ ދުވަސްވަރު، 1941 ވަނަ އަހަރުގެ ތެރޭގައި އިނގިރޭސިން އައްޑޫ ގަމުގައި ގާއިމުކުރި މިލިޓަރީ ބޭސްއާއެކު އެމީހުންގެ ރޯޔަލް ނޭވީގެ ބޭނުމަށް އެތަނުގައި، ހަމަ އެހަރު އެއާސްޓްރިޕް ގާއިމުކުރި އެވެ. މިއެއާޕޯޓަކީ މިހާރު އިންޓަނޭޝަނަލް އެއާޕޯޓަކެވެ. ރައީސް މައުމޫނުގެ ޒައާމަތުގައި އެތަނުގައި ޓާމިނަލް ހަދާ އިންޓަނޭޝަނަލް ކުރިއެވެ. ނަމަވެސް އިންޓަނޭޝަނަލް އޮޕަރޭޝަނެއް އެއާޕޯޓުގައި ފެއްޓިފައި ނުވެއެވެ.\nއަދި ރައީސް ވަޙީދުގެ ޒަޢާމަތުގައި ރަންވޭ ދިގު ކުރުމުގެ މަސައްކަތް ކުރެވުނެވެ. އޭގެ ފަހުން ރައީސް ޔާމީނުގެ ޒަޢާމަތުގައި މަސައްކަތް ނިމި މިހާރު އެތަން ވަނީ އިންޓަނޭޝަނަލް ފެންވަރަށް ބޯޑާ ކޮންޓްރޯލާއެކު ޚިދުމަތް ދޭން ފަށާފައެވެ. ނަމަވެސް ދުނިޔޭގެ އެހެނިހެން އިންޓަނޭޝަނަލް އެއާޕޯޓުތަކުން ލިބޭ ހުރިހާ ޚިދުމަތެއް އަދިވެސް އައްޑޫ އެއާޕޯޓަކުން ނުލިބެއެވެ.\nރައީސް ޔާމީނުގެ ޒައާމަތުގައި ސްރީލަންކަން އެއާލައިންސުން ޝެޑިއުލް ފްލައިޓް ފެއްޓުމާއެކު އައްޑޫގެ އިގްތިސާދީ ދުވެލި ހަލުވި ވުމުގެ މަލަމަތި ފެނުނެވެ. ނަމަވެސް އެއެއާޕޯޓުގައި ލިބެންޖެހޭ މުހިއްމު ޚިދުމަތްތައް ނުލިބުމުގެ ސަބަބުން އައްޑޫގެ ވިޔަފާރިވެރިން އެކަމުގެ ޝަކުވާ އޭރުވަނީ އުފުލާފައެވެ.\nއިމިގްރޭޝަންގެ އުސޫލާއި އަދި އެމުއައްސަސާގެ ގަވާއިދުގެ ތެރެއިން އޮންލައިންކޮށް ވޯކްވިސާ އަލަށް ހައްދާ އެއްވެސް ބޭރު މަސައްކަތު މީހަކަށް ފުރަތަމަ ފަހަރަށް ރާއްޖެ އެތެރެވާއިރު އައްޑޫ އެއާޕޯޓުގެ ތެރެއިން އެމީހުންނަކަށް ރާއްޖެ އެތެރެނުވެ އެވެ. އެމީހުން ފުރަތަމަ އަންނަން ޖެހެނީ ވެލާނާ އިންޓަނޭޝަނަލް އެއާޕޯޓަށެވެ. އޭގެ ފަހުން ދެން ޑޮމެސްޓިކް ފްލައިޓެއްގައި އައްޑުއަށް ދަނީއެވެ.\nއައްޑޫ އިން ބިދޭސިންގެ ވޯކް ވިސާގެ ހުރިހާ ކަންތައްތަކެއް ކުރެވޭނެ އިންތިޒާމު ހަމަޖެހިފައިވާ އިރު އެމީހުންނަށް އައްޑޫ އިންޓަނޭޝަނަލް އެއާޕޯޓަށް އެތެރެވެވޭނެ ގޮތެއް ހަމަޖެހިފައި ނެތުމަކީ އެއްވެސް މީހަކަށް ބަލައިގަންނަން އެހާ ފަސޭހަ ކަމަކަށް ނުވެއެވެ. ގިނަ މީހުން ގަބޫލު ކުރާގޮތުން އެކަމުގައި އޮތް ހަމައެކަނި ހުރުހަކީ އިދާރީ ގޮތުން ހަމަޖައްސަން ޖެހޭ ކަންތައްތަކަކެވެ.\nރައީސް ޔާމީނުގެ ޒަޢާމަތުގައި އެކަމަށް ޙައްލެއް ލިބިގެން ނުދިއުމުން އޭރުގެ އިދިކޮޅު މައިޕާޓީ، އެމްޑީޕީ އިންވެސް ފާޑުކިއުންތައް އޭރުގެ ސަރުކާރަށް ކުރިމަތި ކުރުވިއެވެ. ނަމަވެސް އެއްވެސް އަލިމަގެއް ލިބިގެން ނުދިޔައެވެ.\nމިހާރު އޮތީ، ގާނޫނީ ގޮތުން އެމްޑީޕީގެ ސަރުކާރަކެވެ. ނަމަވެސް ސަރުކާރަކީ އޭރުގެ އިދިކޮޅު ހުރިހާ ފަރާތްތަކުން އެކުވެ، ކޯލީޝަނެއްގެ ތެރެއިން ގެނައި ސަރުކާރެއް ކަމުން ރައީސް ސޯލިޙުގެ ސަރުކާރަށް ކިޔަން މިޖެހެނީ ކޯލީޝަން ސަރުކާރެކެވެ. ބިޔަބޮޑު ކޯލީޝަނަކުން ސަރުކާރަށް އައިނަމަވެސް އައްޑޫ އިންޓަނޭޝަނަލް އެއާޕޯޓުގައި ދިވާވެފައިވާ މައްސަލައަށް މިހާރު އެއްވެސް ބަޔަކު އެއްޗެއް ބުނެލާ އަޑެއް ނީވެއެވެ. އެކަން ހައްލުކުރުމަށް ވާހަކަ ދެކެވޭ އަޑެއްވެސް ނީވެއެވެ. އުސޫލުތައް އޮތީ ހަމަ ކުރިންވެސް އޮތް ގޮތަށެވެ.\nއިމިގްރޭޝަން ހިންގަނީ ރާއްޖޭގެ ދިފާޢީ ވުޒާރާގެ ބެލުމުގެ ދަށުންނެވެ. އެމުޢައްސަސާ ހިންގެވުމަށް ހުންނެވީ އެމްޑީޕީގެ އިސްސަފުގަ އެންމެ ނުފޫޒު ގަދަ ކަމާނާއެވެ. އަލްއުސްތާޒާ މާރިޔާ އަޙުމަދު ދީދީ އެވެ. ޔާމީނު ސަރުކާރުން ރައްޔިތުންނަށް ފަސޭހައަކަށް އެއްކަމެއްވެސް ކޮށްނުދޭކަމަށް އެންމެ ހަރުއަޑުން ވަކާލާތު ކުރެއްވި އެއްބޭފުޅަކީ އެކަމަނާ ކަމީ އެއްވެސް މީހަކު ދެބަސް ވާނެ ކަމެއް ނޫނެވެ.\nނަމަވެސް އެކަމަނާގެ ވުޒަރާގެ ދަށުން ހިންގާ މޯލްޑިވްސް އިމިގްރޭޝަންއިން ބިދޭސީ މަސައްކަތު މީހުން ރާއްޖެއަށް ފުރަތަމަ އަންނައިރު އައްޑޫ އިންޓަނޭޝަނަލް އެއާޕޯޓަށް އެތެރެ ވުމަކަށް އަދިވެސް ހުއްދައެއް ނުލިބެއެވެ.\nދުނިޔޭގެ އެއްވެސް ގައުމަކަށް އެގައުމަކަށް އެތެރެވުމަށް ވިސާނެގުމަށްފަހު އެގައުމެއްގެ ކޮންމެ އިންޓަނޭޝަނަލް އެއާޕޯޓަކަށް އެތެރެ ވެއެވެ. ރާއްޖެއަށް އަންނަ ބިދޭސީމީހާވެސް ގަބޫލު ކުރަނީ ކަންއޮންނަނީ އެއުސޫލުން ކަމަށެވެ. ރާއްޖެއަށް ވިސާލިބުމާއެކު ރާއްޖެ އަންނަން ޓިކެޓް ނަގައިގެން އައްޑޫ އިންޓަނޭޝަނަލް އެއާޕޯޓަށް އެތެރެވާން އަތުވެއްޖެ ނަމަ އެމީހާ މިޖެހެނީ ހަމަ އެއައި ފްލައިޓުން އެނބުރިދާށެވެ. އެމީހާ އަތުގައި ރާއްޖެ އެތެރެވޭވޭނެ، އިމިގްރޭޝަނުން ދީފައިވާ ސައްޙަ ވިސާ ބަރާބަރަށް އެބައޮތެވެ. ނަމަވެސް ހަމަ އެމީހާ ރާއްޖެއިން ބޭރު ކޮށްލައެވެ.\nމިޙާލަތުގައި އެމީހާއަށާއި އަދި އެއާލައިނަށް އެތަކެއް ތަކުލީފެއް އުފުއްލަން ޖެހެއެވެ. އެބިދޭސީ މީހާއަތުން އެތަކެއް ޚަރަދެއް ދެއެވެ. އެމީހާގެ ކަންތައް ހަމައަކަށް ނޭޅިގެން އެއާލައިނުގެ ފުރުން ލަސްވެ އެތަކެއް އުނދަގޫތަކަކާ ކުރިމަތި ވެއެވެ. މިއީ އަދިވެސް އައްޑޫ އިންޓަނޭޝަނަލް އެއާޕޯޓުގެ ހާލަތެވެ.\nޕީޕީއެމްއަށް ސަޕޯޓު ކުރާ މީހުން ބުނަނީ އައްޑޫ އިންޓަނޭޝަނަލް އެއާޕޯޓު ހުޅުވި، ޚިދުމަތް ލިބެން ފެށީ ރައީސް ޔާމީނުގެ ހެޔޮފުޅުން ކަމުން ކަމަށެވެ. ނަމަވެސް އޭރު އިދިކޮޅު ފަރާތްތަކުން ބުނަމުން އައީ އައްޑޫ އެއާޕޯޓު ހުޅުވާފަ އޮތީ އަމާބުނީތީ ފަރަށްދާ ބީދައިން ކަމަށެވެ. މިފަދަ އަތަކެއް ކަމަކާ ހުރެ، ރައީސް ޔާމީނުގެ ސަރުކާރަށް ދިވެހިން ނޫނެކޭ ބުނީ ކަންކަން ހަމަ މަގަށް އެޅުވުމުގެ ހެޔޮނިޔަތުގަ އެވެ.\nރައީސް ސޯލިޙުގެ ފުރަތަމަ 100 ދުވަސް ދެރޭ ފުއްދުމަށް ނިންމާފައިވާ ވަޢުދު ތަކުގެ ލިސްޓުގައި އައްޑޫ އެއާޕޯޓަށް އެތެރެވާ ބިދޭސީ މައްސައްކަތު މީހުންގެ މައްސަލަ ޙައްލު ކުރުމުގެ ވާހަކަ ނެތެވެ. އެހެންކަމަށްވާނަމަ ހަމަ އޭރެކޭ މިހާރެކޭ އައްޑޫ މީހުންނަށް ފަސޭހަތަކެއް ލިބޭބާއެވެ؟ އަދިވެސް ކަންއޮތީ ހަމަ އަމާބުނީތީ ފަރަށްދާ ބީދައިން ނޫންބާވަ އެވެ.\nއައްޑޫ ރައްޔިތުންނަށް އެމީހުންނަށް ޙައްގުވާ މިންވަރު ލިބޭނީ ކޮން ދުވަހަކުން ހެއްޔެވެ؟\nމި ވަގުތު އެއްވެސް ކޮމެންޓެއް ކިޔުންތެރީން ފާޅުކޮށްފައި ނެތް. zu "އައްޑޫ އިންޓަނޭޝަނަލް އެއާޕޯޓް – އަދިވެސް ހުރިހާ ޚިދުމަތެއް ނުލިބޭ؟"


Raajje ah anhenaku dhookoh furan ulhunu bidheysee aku hifahattaifi | Mihaaru\nރާއްޖެ އަށް އަންހެނަކު ދޫކޮށް، ފުރަން އުޅުނު ބިދޭސީއަކު ހިފަހައްްޓައިފި\nއިމިގްރޭޝަން އޮފިސަރުން މަސައްކަތުގައި. ރާއްޖެއަށް އަންހެނަކު ދޫކޮށް ފުރަން އުޅުނު މީހަކު ވަނީ ހިފަހައްޓާފައި. ފއިލް ފޮޓޯ\n29 މެއި 2019 - 22:20\nއިމިގްރޭޝަން ބުނީ ހިއުމަން ޓްރެފިކިންގެ ތުހުމަތު ކުރެވޭ އެ ދެ މީހުން ރާއްޖެ އައީ ޗުއްޓީ ހޭދަކޮށްލުމުގެ ނަމުގައި ކަމަށާއި އޭގެ ތެރެއިން ފިރިހެންމީހާ މިހާރު ފުލުހުންނާ ހަވާލުކޮށްފައިވާ ކަމަަށެވެ. އެ މައްސަަލައިގައި ހިފަހައްޓައި ފުލުހުންނާ ހަވާލުކުރި ބިދޭސީ މީހާ އަކީ ކޮން ގައުމެއްގެ މީހެއް ކަމެއް އިމިގްރޭޝަނުން އަދި ނުބުނެ އެވެ.\nމީހުން ޓްރެފިކް ކުރުން ހުއްޓުވުމުގެ ގާނޫނު ބުނާގޮތުން މަޖުބޫރުކޮށްގެން މީހުން އެއްތަނުން އަނެއް ތަނަށް ގެންދިއުމާއި އެ މީހުން ލައްވައި، މަޖުބޫރުން މަސައްކަތް ކުރުވުމަކީ ހިއުމަން ޓްރެފިކިންގެ އަމަލުތައް ކަމުގައި ބެލެވޭނެ އެވެ. ހިއުމަން ޓްރެފިކިންގެ މައްސަލަ އޮތް މިންވަރު ބެލުމަށް ފަހު އެމެރިކާގެ ސަރުކާރުން ކޮންމެ އަހަރަކު ނެރޭ ޓްރެފިކިން އިން ޕާސަންސް ރިޕޯޓުގައި ރާއްޖެ ކުރިން އަބަދުވެސް އޮންނަނީ މަތީ މިންވަރަކަށް އެކުށް އޮތް ގައުމުތަކުގެ ތެރޭގަ އެވެ. ހިއުމަން ޓްރެފިކިން ހުއްޓުވަން ރާއްޖޭގައި ފުރަތަމަ ގާނޫނެއް ހެދީ 2013 ވަނަ އަހަރު އެވެ.\nކުށްކުރުން ގަވާއިދާ ހިލާފަށް އުޅޭ ބިދޭސީން އިމިގްރޭޝަން ހިއުމަން ޓްރެފިކިން މޯލްޑިވްސް އިމިގްރޭޝަން\n29 ކޮމެންޓް, 56 ރިއެކްޝަންސް\nބަންގްލަދޭސް އައް އޮން އެރައިވަލް ވިސާ އުވާލަން ގޮވާލަން... މިހާރުވެސް ރާއްޖޭގަ ވިހާ ކޮންމެ 100 އަކުން 1 އެއީ ބަންގާލީއަކައް ލިބޭ ދަރިޔެއް...\nކޮންތަނަކުން ލިބުނު ތަފާސް ހިސާބެއްތޯ؟\nމިރާއްޖެއަށް އެންމެ ބޮޑީ އިންޑިއާގެ ބިރު، އެއީ ރާއްޖޭގޭ އަދުއްވު ބައެއް..................\nލިޔުމުގައި ނެތް އެއީ ބަންގްލަދޭޝް ފިރިހެނެއްގެ ވާހަކަ ކަމެއް. އެކަމު ކޮމެންޓްތައް ހާދަ ބަންގްލަދޭޝް މީހުނާ އިދިކޮޅޭ.\nރާއްޖެގެ ހާލަތު ތިބޭފުޅާއަށް ނޭނގެނީ ތޯ ! މަގުމަތިން ހިންގާލާއިރު މާހައުލު ނުފެންނަނީތޯ .! ނޫނީ ތިބޭފުޅާއަށް އެންމެ ރަނގަޅީތޯ ގައުމު ބޭރު ބައެއްގެ އަތްމައްޗަށް ދިއުމުން ވެސް\nބައްޓޭ، އަޅުގަނޑު ބުނީ ލިޔުމުގައެއް ނެތޭ އެއީ ބަންގްލަދޭޝް ފިރިހިނެތް ކަމެއް އިނގޭކަށް. ރާއްޖޭގެ ހާލަތާ ބެހޭ ގޮތުން ވާހަކަދައްކަންޏާ ދެއްކޭނެ ބައިވަރު ގޮތްގޮތް އެބަހުރި. އަޅުގަނޑު މީގެ7ވަރަކަށް އަހަރުކުރިން ރިސޯޓަކަށް ސީޕްލޭންގަ ގޮސް ފޭބިއިރު އެތާހުރީ ބިކިނީ ލާފަ ހުރި ޓޫރިސްޓެއް. އަވަހަށް ލޯމަރަން ޖެހުނީ. ސަބަބަކީ ރޯދައަށް ހުރީތީ. އެތާ މަސައްކަތްކުރާ ދިވެހިން ކިހިނެތްބާ ހަދާނީ؟ ދިވެހިން ގިނަ ބަޔަކު ބަރޯސާވަނީވެސް ބިދޭސީ ސައިކަލްތަކަކަށް.\nމިކަހަލަ އިމިގްރޭޝަން އިން ގައުމު ނުވަތަ ކުޑަމިނުން ކޮން ގައުމެއްގެ ޕާސްޕޯޓެއްތޯ ހާމަ ކުރަން ނުކުރެނީ ކީއްވެތޯ ... ދިގު 30 އަހަރުގެ ވިސްނުން.\nދިވެހިންނާއި ދިވެހި ދައުލަތަށްވުރެ ބަނގލާދޭޝް މީހުންގެ ބާރު މާގަދަ. ޢެމީހުން އުޅޭނީ ހަމަ ބޭނުން ގޮތަކަށް.\nބަލަ ބަންގާޅުޕާސްޕޯޓް ހިފާގެން އުޅޭނީ މިޤައުމުގެ ރައްޔިތިން ދިވެހި އައިޑީކާޑޭ ކިޔާއެއްޗެއް ގެންގުޅޭނީ ރެފިޔުޖީން މިމީހުންނަށް މިޤައުމުގެ ޤާނޫނު ހިގާނެ އަދި ޤާނޫނު ހިންގަން ޕޮލިހުނވެސް ތިބޭނެ. ބަންޤާލޫންނަށް މިޤައުމުގަ ރަސްކަން، ހިގާނެ ޤާނޫނެއްވެސްނޯންނާނެ އެމިހުން ކަންތަށް ބަލަންޔާ އެމިގްރޭޝަން އޮފިސަރުންނަށް ނޫނީ ނުވެޔޯ ޖިނާއީ ކުށެެއްކުރިޔަކަސް ބައެއްފަހަރު ދެން ވަޅިހަރާލާކަހަލަކުޑަކުޑަ ކަމެއް ކޮށްލުމުން ޕޮލިހުން އެމައްސަލަ ނުބަލާވަހަކައެއްނޫން\nތިޔަ ބަންގާޅު މީހުންނަކީ ގޮތެއްފޮތެއް ހަމައެއް ލަމައެއްް ގާނޫނެއް ގަވާއިދެއް އޮންނަބައެއްނޫން. މިހާރުވެސް ހަމަ ހުސް ތަންކޮޅެއް ފެންނައިރަށް ފިހާރަހަދައިގެން ވިޔަފާރިކުރަނީ އެއްވެސް ހުއްދައެއްނުނަގާ. އެއްޒަމާނެއްގައި އެތަނަކަށް ދީފަ އޮންނަ ނަމެއްް ބޭރުގައި ޖަހައިގެން. ބޮޑު މުސީބާތަކަށް މިވެރިންވާނެ.\nއެމީހާގެ ނަމެއް ހާމަ ކުރެވޭނީ އޭނާގެ ނަން އެނގޭ މީހަކު ހުރެގެންތާ؟ ޕާސްޕޯޓުގައި އޮންނާނީ ހޮސައިނުލް އިސްލާމް. ރައްޓެހިން ކިޔާނީ ދެސިބާއި. އިމިގްރޭޝަނުގައި އޮންނާނީ އެމްޑީ ކޮމައިލް. ކުންފުނީގެ ރަޖިސްޓްރީގައި އިންނާނީ ސައިފުލް އިސްލާމް. ފޮޓޯއަކަށް އިންނާނީ އެކުގައި އުޅޭ ކަމާލުގެ ފޮޓޯއެއް ދީފައި. ފިންގަރ ޕްރިންޓަކަށް އިންނާނީ ކުންފުނިން ޙަވާލުވެހުންނަ ދިވެހި މީހާގެ ފިންގަރ ޕްރިން. އެވެސް ފަސޭހައަކަށް ޖަހާލަނީ.\nސާބަހޭ ބާއީ.ވަރަށް ރަނގަޅަށް ވައްޓަފާޅި ދަސްކޮށްފަ ހުރިކަމަށް ބެލެވޭ.\nމަޖީދީމަގު ޒިކުރާ މިސްކިތް ކައިރީގައި ޓްރެފިކަށް އުނދަގޫވާހެން މަގުމަތީގައި އެތިބެނީ ބަންގާޅު މީހުން ވަޒީފާ ހޯދަން ނުކުމެ. ކަމާއި ބެހޭ ފުލުހުންނާއި އިމިގްރޭޝަނު ބޭފުޅުންނާއި ސިފައިންގެ ބޭކަލުންނާއި މިނޫނަސް ޤާނޫނު ތަންފީޒު ކުރަން ލާޒިމުކޮށްފައި ތިބި މީހުން އެހިސާބުން ދުއްވަނީ ދެލޮލަށް މޮހޮރު ޖަހައިގެން. އެހެންނޫންނަމަ އެމަންޒަރު ފެންނާނެތާ. އެތަން ތަނުން މީހުންގެ ގެންގޮސް ރަށްރަށަށް ދޫކޮށްލަނީ. ދެން އެމީހުން ވަލަށް ވަދެ ކާއްޓާއި ގަބުޅި މާލެއަ...\nހައްޔަރުކުރީ ބަންގްލަދޭޝް މީހެއް. އަންހެންމީހާއާ ދެމީހުން އައީ ދެމަފިރިންނަށްވެގެން. އުމުރުން ބޮޑުތަފާތެއްހުރި ދެމީހުން އެއީ. އަންހެންމީހާގެ ހަށި އެރަށު ބައެއްގެ މައްޗަށް ދޫކޮށްލާފަ މިފިރިހެންމީހާ ސިންގަޕޫރު މަގުން ބަންގާޅަށް ފުރަންގޮސްހުއްޓަ ތިފިރިހެންމީހާ ހިފޭއްޓީ. އޭނައަށް ނުވިސްނު ފުރާގަޑީގަ އިމިގްރޭޝަނުން އޭނައާ ސުވާލުކުރާނެކަމެއް އޭނަގެނައި އަނބިމ ކޮބާތޯ.\nއެހެންވެގެން މަ ބުނަނީ ތި ބަންގާޅު ކުދިން ވިހާތާ5އަހަރު ފަހުންނާ އެމީހުންގެ ބޯ ވިހަނީ. ޢެހެން ނޫން ނަމަ ތިހާ ގަޅި ކަމެއް ނުކުރާނެތާ؟


Roadha Inaayai Nukandaanan - Finance Minister - Vaguthu\nކޮވިޑް-19 ވައިރަހާއި ގުޅިގެން ކުރިއަށް އޮތް ރަމަޟާން މަހާއި ދިމާކޮށް ވަޒީފާ އަދާކުރާ ކޮންމެ ދިވެހި މުވައްޒަފަކަށް ދިނުމަށް ގާނޫނުގައި ލާޒިމްކުރާ ރޯދަ އެލަވަންސް ކަނޑާނުލާނެ ކަމަށް ފިނޭންސް މިނިސްޓަރ އިބްރާހިމް އަމީރު ވިދާޅުވެއްޖެއެެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލަކަށް ޖަވާބު ދެއްވަމުން މިނިސްޓަރ އަމީރު ވިދާޅުވީ އެ އެލަވަންސް ކަނޑާލާނެ ކަމާއި މެދު ދެވެން އޮތީ ސިމްޕަލް ޖަވާބެއް ކަމަށާއި، އެ އެލަވަންސް ކަނޑައެއް ނުލާނެ ކަމަށެވެ.\nރޯދަ މަހުގެ އިނާޔަތުގެ ގޮތުގައި 3،000 ރުފިޔާ ރޯދަމަސް ފެށުމުގެ ކުރިން ދިވެހި ކޮންމެ މުވައްޒަފަކަށް ދޭން ޖެހެެއެވެ. އެއޫ ވަޒީފާ ދޭ ފަރާތްތަކަށް ގާނޫނުން ލާޒިމްކުރާ ކަމެކެވެ.\nމިއަދުގެ ނޫސްވެރިންގެ ބައްދަލުވުމުގަ އިކޮނޮމިކް މިނިސްޓަރ ފައްޔާޒް އިސްމާއިލް ވިދާޅުވީ، މިހާރު ރާއްޖެ މި ވަމުންދާ ހާލަތުގައި އޮތް ކަމުގައި ވީނަމަވެސް އެއްވެސް މުވައްޒަފަކު ވަޒީފާއިން ވަކިކުރުން ފަދަ ނިންމުމެއް ސަރުކާރުން ނުނިންމާނެ ކަމަށެވެ.\nއަދި އެފަދަ ހާލަތެއްގައި މުވައްޒަފެއްގެ ވަޒީފާ ގެއްލޭ ހިސާބަށް ކަންކަން ދިޔަ ކަމުގައި ވީނަމަވެސް ގައުމުގެ ކަންކަން ހަމައަކަށް އެޅުމާއި އެކު އެފަދަ މުވައްޒަފުންނަށް ގެއްލޭ ވަޒީފާ ދިނުން ނުވަތަ އިތުރު ޓްރެއިނިން އެއް ދީ ވަޒީފާ އަށް ނެރުމަށް ވާހަކަ ދެކެވެމުން އަންނަ ކަމަށް އޭނާ ވިދާޅުވިއެވެ.\nމީގެ އިތުރުން މިއަދުގެ ނޫސްވެރިންގެ ބައްދަލުވުމުގެ ތެރޭގައި ސަރުކާރުން ކުރުމަށް ހަމަޖެހިފައިވާ ކަމަށް އިއުލާންކޮށްފައިވާ މުހިންމު ކަންކަމުގެ ތެރޭގައި، ވިޔަފާރިތައް މުޅިން ބަނގުރޫޓުވިޔަ ނުދިނުމަށް، ބޭންކުތަކުން ވިޔަފާރިވެރިން ނަގާފައިވާ ލޯނުތަކުގެ އިންޓްރެސްޓު ރޭޓު ކުޑަކުރުމާއި، އަދި އެލޯނުތައް ދެއްކުމަށް ދީފައިވާ މުއްދަތު ތިން އަހަރާއި ހަމަޔަށް ދިގުކުރުމާއި ސަރުކާރުގެ ހަރަދު ކުޑަކުރުމަށް ބައެއް މުހިންމު ފިޔަވަޅުތައް އެޅުމަށް ނިންމުން ހިމެނެއެވެ.\nމާޗް 19, 2020 19:31\nމާޗް 19, 2020 22:06\nރާއްޖޭގެ މިހާރުގެ ޙާލަތަކީ ހަމައެކަނި މުވައްޒަފުން ނަށް ރޯދަ ޢިނާޔަތު ދިނުމެއްނޫން. ދިވެހި ކޮންމެ ރައްޔިތަކަށް ރޯދަމަހަށް ޚާއްސަކޮށް މަދުވެގެން 3000ރުފިޔާގެ އެލަވަންސެއް ދޭން އެބަޖެހޭ. އެއީ ގައުމުގެ ހާލަތުން ޟަރޫރީ އެންމެ ކުޑަމިންވަރު.


Dharivarunnah Mi Mahu Tablet Dhookuran Fashany - Vaguthu\nދަރިވަރުންނަށް މިމަހު ޓެބްލެޓް ދޫކުރަން ފަށަނީ\nސްކޫލް ކުދިންގެ ޤުރުއާން މުބާރާތް 2018 - ވަގުތު އިމޭޖްސް: އަމީން ފަހުމީ\nމި މަހުގެ ތެރޭގައި ސްކޫލްތަކާ ޓެބްލެޓް ހަވާލުކުރަން ފަށާނެ ކަމަށް އެޑިއުކޭޝަން މިނިސްޓްރީ އިން ވިދާޅުވެއްޖެއެވެ.\nއެޑިއުކޭޝަން މިނިސްޓްރީގެ ސްޓޭޓް މިނިސްޓަރު އަހުމަދު ޝަފީއު މިއަދު ވިދާޅުވީ، ދެވަނަ ޓާމްގެ ކިޔެވުން ފަށާއިރު ހުރިހާ ސްކޫލެއްގައި ޓެބްލެޓް ބޭނުންކުރުމަށް ހަމަޖެހިފައިވާއިރު މިމަހުގެ ތެރޭގައި ޓެބްލެޓް ހަވާލުކުރަށް ފެށުމަށް ނިންމާފައިވަނީ ރާއްޖޭގެ ހުރިހާ ސްކޫލްތަކަކަށް ޓެބްލެޓް ދޫކުރަން ކަނޑައެޅިފައިވާ ވަގުތާ އެއްގޮތަށް އެކަން ކުރިއަށް ގެންދިއުމަށް ކަމަށެވެ.\nއެގޮތުން ޝަފީއު ވިދާޅުވިގޮތުގައި ވައިފައި ނެޓްވޯކްގެ މަސައްކަތްވެސް ދިރާގުގެ އެހީގައި ކުރަމުންދާ ކަމަށާއި ނެޓްވޯކްލުމުގެ މަސައްކަތް ނިމި، އެކަން އެ މިނިސްޓްރީއަށް އަންގާފައިވާ ކަމަށެވެ. ނަމަވެސް އިތުރު ކަނެކްޝަންއެއް ބޭނުންވާނަމަ ދިރާގުން ކޮށްދޭނެ ކަމަށް ޝަފީއު ވިދާޅުވިއެވެ.\nސަރުކާރު ސްކޫލްތަކުގެ ގޮތުގައި ހިންގާ 212 ސްކޫލް ރާއްޖޭގައި ހުރި އިރު އެ ހުރިހާ ސްކޫލެއްގެ ދަރިވަރުން ބޭނުންކުރުމަށް 54،000 ޓެބްލެޓް އަދި މުދައްރިސުނާއި އެކު މުޅި ޖުމްލަ 71،000 އަށްވުރެ ގިނަ ޓެބްލެޓް އެޑިއުކޭޝަން މިނިސްޓްރީން ވަނީ ގަނެފަ އެވެ.\nއެގޮތުން އެއީ ވޭވޭ ބްރޭންޑްގެ މީޑިއާ ޕެޑް ޓީ3ޓެބްލެޓް ތަކެއް ކަމަށާއި 8 އިންޗީގެ އެޗްޑީ ސްކްރީނެއް ހިމެނޭ އެ ޓެބްލެޓުގެ ސްޓޯރޭޖް ކެޕޭސިޓީގައި 16 ޖީބީ ހުންނާނެ ކަމަށް އެފަރާތުން މައުލޫމާތު ދެއެވެ.\nރާއްޖޭގެ ހުރިހާ ސްކޫލްތަކެއް ޑިޖިޓަލައިޒް ކުރުމުގެ މަޝްރޫޢާއި އާ މުގައްރަރު ތަންފީޒުކުރުމުގެ މަސައްކަތްކޮށް ނިންމުމަށް އަންނަ އަހަރުގެ ބަޖެޓްގައި ވަނީ 154 މިލިއަން ރުފިޔާ ހިމަނައިފަ އެވެ.\nއޭޕްރީލް 1, 2018 15:02\nދުވަސްކޮޅަކުން މިގައުމުގެ އެންމެން ނަންބަރު އައިނު އަޅަން ޖެހިދާނެ.. އެކަމަކު ވައްކަން ކުރާމީހާގެ އަތްކަނޑާ ވާހަކަ ބުނާއިރަށް ބަޔަކުމީހުން ގޮވާނެ ދުވަސްކޮޅަކުން ރާއްޖޭގަ ތިބޭނީ އެއް އަތް ބުރިކޮށްފަ ތިބޭމީހުންނޭ.. މިވެސް ވާހަކައެއް..\nއޭޕްރީލް 1, 2018 15:10\nއަޅުގަނޑުމެން މިތީބީ ސްކޫލްގާ އެއްވެސް އެއްޗެއް ނުލިބިގެން އުޅުނު3އަހަރު ވެސް ދެކިފާ ދުވަހެއް ދުވަހެއް ދިޔައީދަށަށް އެންމެފަހުންގޮސް އޮބިނޯވެގެން މުސާރަކޮޅުވެސް ކަނޑާލި .މިހާރު މިފންނަނީވެސް އަހރުތަކެއް އހަރަކަށްވުރެ އަހަރެއްރަނގަޅު މުސާރަ ބޮޑުކުރި ކިޔަވާދޭ ވަސީލަތް މަތިކުރީ ވީމާ މިވަރުގެ ހިދުމަތްތެރި ސަރުކާރެއް ހޯދާނީ ކިހިނެތް ؟\nއޭޕްރީލް 1, 2018 17:00\nމިއަދު މިއީ އަހުރެމެންގެ ޒުވާންދުވަސްވަރުނަމަ ދޯ؟ ހާދަ ހެޔޮ ސަރުކާރެކޭ މިއޮތީ އިރާދަކުރެއްވީތީ!


އިންޑިއާއިން އުފައްދާ ކޮވިޑް ވެކްސިންގެ ފޭސް3ޓްރަޔަލްތައް ފަށައިފި\nNovember 17, 2020 17:15:10\nއިންޑިއާއިން އުފައްދަމުންދާ ކޮވިޑް 19 ގެ ވެކްސިންގެ ފޭސް3ގެ ޓްރަޔަލްތައް ފަށައިފިއެވެ. ގާތްގަނޑަކަށް 26،000 ބައިވެރިންނާއެކު މި ޓްރަޔަލްތައް ފެށިއިރު މިއީ ދުނިޔޭގައި ވެސް ފޭސް3ގެ ވެކްސިން ޓްރަޔަލްއެއް މިހާ ގިނަ މީހުންނާއެކު ފެށި ފުރަތަމަ ފަހަރެވެ.\nމި ވެކްސިން އުފެއްދުމަށް މަސައްކަތް ކުރަމުންދަނީ ހައިދަރުއާބާދުގެ ބާރަތު ބަޔޯޓެކްއިންނެވެ. އަދި އެ ކުންފުނިން މި މަސައްކަތް ކުރަމުންދަނީ އިންޑިއާގެ އެންމެ ބޮޑު ރިސާޗް ބޮޑީ ކަމަށްވާ އިންޑިއަން ކައުންސިލް އޮފް މެޑިކަލް ރިސާޗާއި ގުޅިގެންނެވެ.\nމި ވެކްސިންގެ ފޭސް 1 އަދި ފޭސް2ގެ ޓެސްޓްތަކުން މިއީ ކޮވިޑާއި ދެކޮޅަށް ބޭނުންކުރެވޭނެ ވެކްސިންއެއްކަމުގެ އުއްމީދު ލިބިފައިވާ ކަމަށް އެ ކުންފުނިން ބުނެފައިވެއެވެ. އެހެންކަމުން ފޭސް3ގެ ނަތީޖާތަކާއެކު މި ވެކްސިން ބާޒާރަށް ނެރުމަކީ އެކަށީގެންވާ ކަމެކެވެ.\nއިންޑިއާގެ ވެކްސިންގެ ޓްރަޔަލްތައް ފަށާފައި މިވަނީ އެމެރިކާގެ ކުންފުންޏަކުން އުފައްދަމުންދާ ވެކްސިންއެއްގެ ފޭސް3ގެ ޓްރަޔަލްތަކުން އެ ވެކްސިންއަކީ 94.5 އިންސައްތަ ކާމިޔާބު ވެކްސިންއެއްކަން ހާމަވެފައިވާ ދަނޑިވަޅުގައެވެ.\nސެޕްޓެމްބަރު މަހުގެ ތެރޭގައި އދ. ގައި ވާހަކަ ދައްކަވަމުން އިންޑިއާގެ ބޮޑުވަޒީރު ނަރެންދުރަ މޯދީ ވަނީ މުޅި ދުނިޔެއިން ކޮވިޑާއި ދެކޮޅަށް ކުރާ މަސައްތަކުގައި އިންޑިއާގެ ވެކްސިން އުފެއްދުމުގެ ގާބިލްކަން ފޯރުކޮށްދޭނެކަމަށް ވިދާޅުވެފައެވެ. މުޅި ދުނިޔޭގައި ވެސް އެންމެ ގިނަ އަދަދަކަށް ވެކްސިން އުފައްދަމުންދަނީ އިންޑިއާގައެވެ.


Bollywood Gai Ehme Bodu Aanmu Dhany Eh Libey5Bathalaain Ingeytha?\nބޮލީވުޑްގައި އެންމެ ބޮޑު އާމްދަނީ އެއް ލިބޭ ފަސް ބަތަލާއިން އިގޭތަ؟\nބޮޑު މުސާރައެއް ހޯދުމަކީ ކޮންމެ މީހެއްގެވެސް އަޒުމެކެވެ. ހަމަ މިއުސޫލު ބޮލީވިޑްގެ ބަތަލާއިން ތަކުގެ ތެރޭގައި އޮވެއެވެ. ކާމިޔާބު ފިލްމުތަށް ކުޅެ ބޮކޮސް އޮފީސްގައި ހިޓްސްގިނަ ކުރިވަރަކަށް މިމީހުންގެ މުސާރަ ބޮޑުވާއިރު، ގިނަ ފިލްމްތަށްކުޅެ ބެލުންތެރިންގެ މެދުގައި މަޤްބޫލު ވުމަކީ މިވެރިންގެ އާދައެކެވެ.\nމިގޮތުން ވޭތުވެދިޔަ 2107 ވަނަ އަހަރު އެންމެ ބޮޑު އާމްދަނީ އެއް ހޯދި 10 ބަތަލާއިންނަށް ބަލާލަމާ ހިނގާށެވެ.\nމީޑިޔާ ރިޕޯޓްތަށް ބުނާގޮތުގައި ބަތަލާއިންގެ ތެރެއިން އެންމެ ބޮޑު އާމުދަނީއެއް ބޮލީވުޑް އިން ލިބެނީ މަޝްހޫރު ތަރި ދީޕިކާ ޕަޑުކޯނަށެވެ. އެގޮތުން ދީޕިކާ ކުޅޭ ކޮންމެ ފިލްމަކަށް 12 ކްރޯޑާއި 14 ކްރޯޑް (12 މިލިއަނާއި 14 މިލިއަން ރުޕީސް) ހޯދާކަމަށްވެއެވެ.\nދެވަނައަށް އެންމެ ބޮޑު އާމުދަނީ އެއްލިބެނީ ‘ކްއީން’ ގައި މޮޅު އެކްޓިން އެއް ދައްކާފައިވާ ބަތަލާ ކަންގަނާ ރަނޯތް އަށެވެ. އެގޮތުން ކުޅޭ ކޮންމެ ފިލްމަކަށް 11 ކްރޯޑް ( 11 މިލިއަން ރުޕީސް) ކަންގަނާ ހޯދައެވެ.


Badminton: Neela Ge Ithurun Dhivehi3Pair Pakistan Mubaaraathuge Semi Final Ah - Vaguthu\nނީލާގެ އިތުރުން ދިވެހި ތިން ޕެއާ ސެމީއަށް\nޕާކިސްތާނުގެ ވެރިރަށް އިސްލާމްއާބާދުގައި ކުރިއަށްދާ ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގެ އަންހެން ސިންގަލްސް ބައިގައި ރާއްޖޭގެ ނީލާ ނަޖީބުގެ އިތުރުން ޑަބަލްސް ކެޓެގަރީން ރާއްޖޭގެ ތިން ޕެއާ އެއް މުބާރާތުގެ ސެމީ ފައިނަލުން ފުރުސަތު ހޯދައިފި އެވެ.\nއަންހެން ސިންގަލްސް ބައިން ދިވެހި ކުޅުންތެރިއާ ނީލާ ވަނީ އިއްޔެ ކުޅުނު ކުއާޓާ ފައިނަލް މެޗުން ޕާކިސްތާންގެ ބުޝްރާ ގައްޔޫމް އަތުން ދެ ސެޓު އެއް ސެޓުން މޮޅުވެފަ އެވެ. އެ މެޗުގެ ސެޓުތައް ދިޔައީ 21-17، 17-21 އަދި 25-23 އިންނެވެ. މިއަދު ކުޅޭ ސެމީގައި ނީލާ ނުކުންނާނީ ޕާކިސްތާނުގެ މަހޫރު ޝަހުޒާދާ ދެކޮޅަށެވެ.\nމުބާރާތުގެ ޑަބަލްސް ބައިތަކަށް ބަލާއިރު އަންހެން ޑަބަލްސް އިން ރާއްޖޭގެ ދެބެން ކަމަށްވާ އައިމިނަތު ނަބީހާ އާއި ފާތިމަތު ނަބާހާގެ ޕެއާ އާއި ނީލާ އާއި މައިސާ ފަތުހުﷲގެ ޕެއާ ވަނީ ސެމީން ފުރުސަތު ހޯދާފައެވެ. އަދި މިކްސް ޑަބަލްސް އިން ނަބާހާ އާއި ޒަޔާން ޒަކީގެ ޕެއާ ވަނީ ގަދަ ހަތަރެއްގެ ޖާގަ ހޯދާފަ އެވެ.\nފާތިމަތު ނަބާހާ އާއި އައިމިނަތު ނަބީހާގެ ޕެއާ ސެމީން ފުރުސަތު ހޯދީ ކުއާޓާ ފައިނަލުގައި ޕާކިސްތާނުގެ ޕަލްވަޝާ އާއި ސައިމާގެ ޕެއާ އަތުން ސީދާ ދެ ސެޓުން މޮޅުވެފަ އެވެ. ނަބީހާ އާއި ނަބާހާގެ ޕެއާ ސެޓުތައް ގެންދިޔައީ 21-12، 22-20 އިންނެވެ. ސެމީގައި ނަބީހާ އާއި ނަބާހާ ކުޅޭނީ ޕާކިސްތާނުގެ ސެހްރާ އާއި ހުމާގެ ޕެއާއާ އެވެ.\nދިވެހި ދެބެން މުބާރާތުގެ ޑަބަލްސް ބައިން ގަދަ ހަތަރަކަށް ދިޔައިރު އަންހެން ސިންގަލްސް ބައިން މިދެކުޅުންތެރިން ވަނީ މުބާރާތާ އަލްވަދާއު ކިޔާފައެވެ. އެގޮތުން ކުއާޓާ ފައިނަލުގައި ނަބީހާ ކުޅުނު މެޗުން ބަލިވީ ޕާކިސްތާނުގެ ޕަލްވަޝާ ބަޝީރު އަތުން 21-17، 21-13 އިންނެވެ. އަދި ގައުމީ ޗެމްޕިއަން ނަބާހާ ބަލިވީ އީރާނުގެ ސުރައްޔާ އަތުން 21-11، 21-11 އިންނެވެ.\nއަންހެން ޑަބަލްސް ބައިން ރާއްޖޭގެ ނީލާ އާއި މައިސާގެ ޕެއާ މޮޅުވީ ޕާކިސްތާނުގެ މެހެވިޝް އާއި އަމާލްގެ ޕެއާ އަތުންނެވެ. މައިސާ އާއި ނީލާގެ ޕެއާ އިން ސެޓުތައް ގެންދިޔައީ 21-13، 21-12 އިންނެވެ. ސެމީގައި މިއަދު ނީލާ އާއި މައިސާގެ ޕެއާ ނުކުންނާނީ ޕާކިސްތާނުގެ އަބްދޫރާއި ބުޝްރާގެ ޕެއާއާ ދެކޮޅަށެވެ.\nގައުމީ މުބާރާތުގެ މިކްސް ޑަބަލްސް ބައިން ރަން މެޑަލް ހާސިލްކުރި ޒަޔާން ޒަކީ އާއި ނަބާހާގެ ޕެއާ ސެމީން ފުރުސަތު ހޯދީ ކުއާޓާގައި ޕާކިސްތާނުގެ މުހައްމަދު އަދުނާނާއި އަމާލްގެ ޕެއާ ބަލިކުރުމަށް ފަހު އެވެ. ޒަޔާން އާއި ނަބާހާގެ ޕެއާ ސެޓުތައް ގެންދިޔައީ 21-12، 21-15 އިންނެވެ. ސެމީގައި ޒަޔާން އާއި ނަބާހާ ނުކުންނާނީ ޕާކިސްތާނުގެ އަބްދޫރާއި ސައިމާގެ ޕެއާއާ ދެކޮޅަށެވެ.\nމިކްސް ޑަބަލްސް ބައިގައި ވާދަކުރި ރާއްޖޭގެ މުހައްމަދު އަޖުފާނާއި މައިސާގެ ޕެއާ ވަނީ ނޭޕާލުގެ ދިޕޭޝް އާއި އަމިތާގެ ޕެއާ އަތުން 21-12، 21-12 އިން ބަލިވެފަ އެވެ. އަދި ފިރިހެން ޑަބަލްސް ބައިގައި އަޖުފާނާއި ނިބާލް އަހުމަދުގެ ޕެއާ ބަލިވީ ތައިލެންޑުގެ ޕްރަދް އާއި އަޕިޗަސިތުގެ ޕެއާ އަތުންނެވެ. އެ ޕެއާ އިން ސެޓުތައް ގެންދިޔައީ 21-08، 21-12 އިންނެވެ.


ހިތް ދެވިއްޖޭ ކަލާޔަށް ހުވާ – 32 | Esfiya - Dhivehi Vaahaka Site\nޔަމްހާ ވަރަށް ހިތްހަމަ ޖެހިފައި އިންތަން ފެނި ނުކްޝާން އަށް ވެސް ހިނިތުންވެވުނެވެ. ނުކްޝާން ކޮޓަރިއަށް ވަތް އިރު ހުރީ ވަރުބަލި ވެފައެވެ. ފެންވަރަން ވެގެން ވަންނަން އުޅެނިކޮށް ޔަމްހާއަށް ނޭނގިގެން ނުކްޝާންގެ ގައިގައި ޖެހިފައި ވެއްޓެން އުޅުނެވެ. ހުޝިޔާރު ކަމާއެކު ނުކްޝާން ޔަމްހާގެ އުނަގަނޑުގައި ހިފާ ކައިރިއަށް ދަމާލިއެވެ. ލަދުން އިސްޖަހާލައިގެން ޔަމްހާ ހުރިއިރު މޫނުމަތިން ލަދުވެތިކަން ފެންނަން ފެށިއެވެ. ޔަމްހާ އާއި ދުރުވާ ހިތް ނެތުމުން ނުކްޝާން އިތުރަށް ކައިރިވާން އުޅެނިކޮށް ފޯނު ރިންގްވާންފެށިއެވެ. ޗޮކެއް ކަނޑާލާފައި ނުކްޝާން ޔަމްހާ ގައިން ދޫކޮށްލަމުން ފޯނު ނަގާ ބަލާލިއިރު އަރާފައި އިނީ ހަމްނާގެ ނަމެވެ. ކިހިނެއްވީ ބާއޭ ހިތަށް އަރަމުން ނުކްޝާން ފޯނު ނަގާ ސްޕީކާރ އަށް ލިއެވެ.”ލޯބި އާދެބަލަ ގެއަށް..” ހަމްނާ ބުނި ވާހަކައިން ނުކްޝާން ވަގުތުން ސްޕީކާރ އޮފް ކުރެވުނެވެ. އެގޮތަށް ހެދުމުން ޔަމްހާއަށް ކުޑަކޮށް ޝައްކުވާގޮތް ވިއެވެ.\n**32 ވަނަ ޕާޓު**\n“އަޅޭ ސޮރީ އޮޅިގެން.. އަސްލު ހީކުރީ އެހެން މީހެއް ކަމަށް..” ފޯނު ކަންފަތުގައި ޖަހާލިފަހުން ހަމްނާ ބުންޏެވެ. ހާސްވެފައި ނުކްޝާން ޔަމްހާ އާއި ދިމަ ބަލާލީ ޔަމްހާ ހިތަށް އަރާނެ އެއްޗެއް ނުވިސްނޭތީއެވެ. ނުކްޝާން އަށް އޭނަ އާއި ޔޫޝައު ގާތުގައި ހުރިއިރު ހެދިގޮތް ހަނދާންވުމުން ޔަމްހާ ހިނިތުންވީ އިތުބާރު ކުރަމޭ ބުނާފަދަ ގޮތަކަށެވެ. އުފާ ވީ ވަރުން ފޯނު މޭޒުމަތީގައި ބާއްވާފައި ނުކްޝާން ޔަމްހާ ކައިރީގައި ހުއްޓުނެވެ.”ޔަމް ތެންކްސް.. އޭނަ ބުނި އޮޅިގެންނޭ.. އަހަރެން ވަރަށް ކަންބޮޑުވި ދެންމެ ޔަމް ހިތްހަމަ ނުޖެހިދާނެތީ.” ޔަމްހާގެ އަތުގައި ހިފަމުން ނުކްޝާން ހީލިއެވެ. ފޯނު ކަންފަތުގައި ޖަހައިގެން އަޑުއަހަން އިން ހަމްނާ މޫނު ކުނިކޮށްލިއެވެ.”މިހުރީ ވާ ކަމެއް ސަހާދެއްފަދަ..” މިފަހަރު ވެސް އެކަން ނުވުމުން ހަމްނާ ރުޅި ގަދަވެ އަވަހަށް ފޯނު ކަނޑާލިއެވެ.\nރީތިވެގެން ބޭރަށް ނިކުމެ ނުކްޝާން ލަމާންއަށް ގުޅާލިއެވެ.”އޭ ޖައްސާ ވެސް ނުލަމެއްނު..” ގެއަށް އައި ގަޑީގައި ލަމާން ނެތުމުން ނުކްޝާން ޝަކުވާ ކޮށްލިއެވެ.”ސޮރީ.. ތިހުރީ ކޮންތާކު..” ލަމާން އެހިއެވެ.”ގޭގަ.. އާދެބަލަ..” ނުކްޝާން ޖަވާބު ދިނުމުން ލަމާން ފޯނު ކަނޑާލީ މިދަނީއޭ ބުނަމުންނެވެ. ނީކިޔާ ކުރިމައްޗަށް އަރަން ޖެހިލުންވިއަސް ނުކްޝާންގެ ސުވާލުތަކަށް ޖަވާބު ދޭނެ ހިތްވަރެއް ނެތުމުން ލަމާންއަށް ޖެހުނީ އެއްބަސްވާށެވެ. އުންމީދެއް ނެތް ގޮތަކަށް ރީތިވެގެން ލަމާން ނުކްޝާން މެންގެއަށް ދިޔައެވެ. އޭރު ނުކްޝާން ޔަމްހާ އާއި އެކީ ބޭރުގައި ހެމުން ވާހަކަ ދައްކަން އިން އިރު ޔަމްހާ ވެސް އުފަލާއި އެކީ ނުކްޝާން އާއި ބައިވެގެން އިނެވެ. ނީކިޔާ އާއި އޭނަ އެގޮތަށް ތިބެވޭނެ ނަމައޭ ލަމާން ހިތަށް އެރިއެވެ.”އައީތަ؟؟..” ދުރު ބަލާލި ގަޑިއެއްގައި ލަމާން ފެނުމުން ނުކްޝާން ޔަމްހާ އާއި އެކީ ތެދުވިއެވެ. ޔަމްހާގެ އެއް މަހަށްދާ ބަނޑު ކުޑަކޮށް އިނގެން އިނެވެ. ކުރިއާ ޚިލާފަށް އަބަދު ހެވިފައި ހުންނަ ލަމާން މިފަހަރު ހުރީ ފާޑަކަށެވެ.”އޭ ކިހިނެއް ވީ؟؟ކަމެއް ގޯސްވީތަ؟؟..” އެއްޗެކޭ ނުބުނެ ލަމާން ހުރުމުން ނުކްޝާން ދެލޯ ހަނިކޮށްލިއެވެ.”އައްޗީ މަށަށް ކަމެއް ވާނެތަ؟؟ ތި ހީވާ ގޮތޭ. ކުޑަކޮށް ބަލިކޮންނޭ މިއުޅެނީ.” ލަމާން ހިނިގަނޑެއް ޖަހާލިއެވެ.\n“ނުކް އޭއި ނަވް..” ނީކިޔާ ހާސްވެފައި ގެއިން ނުކުމެގެން އައި ވަގުތު ލޮލުގައި ލަމާން އަޅައިގަތެވެ. ވަގުތުން ނީކިޔާ އަނގަ ބަންދުވެ އަތްފައި ފިނިވިއެވެ.”ހޫމް ކިހިނެއްވީ ނަވް އަށް..” ނުކްޝާން ދެބުމަ އަރުވާލިއެވެ. ނޭނގޭ ކަމަށް ހަދާފައި އައުމަށް ބުނަމުން ނީކިޔާ މޫނު އަނބުރާލާފައި އަލުން ގެއަށް ވަނެވެ. ލަމާންގެ ހިތުގައި ރިއްސާލިއެވެ. ފުރާނަ ފަދައިން ލޯބިވި އަންހެންކުއްޖާ އެހެން ހަދާތަން ބަލަން ހެވިފައި ހުންނާނެ މީހަކީ ވަރަށް ހިތްވަރުގަދަ މީހެކެވެ. ނަސީބު ދިމާކުރިގޮތުން ލަމާން އެއީ ދަރަޖައިގެ ހިތްވަރުގަދަ މީހެއް ނޫނެވެ. ޔަމްހާ އަކީ އެހާ ގިނައިން ވާހަކަ ދައްކާ ހަދާ ކުއްޖަކަށް ނުވާތީ ހަމައެކަނި ލަމާންއަށް ހިނިތުންވުމެއް ދީފައި އިސްޖަހާލިއެވެ. ނުކްޝާން އަންނަހެން ހީވެގެން ލަމާން ކުރިން ވެފައިހުރި ހިނިތުންވުން ގެންނަމުން ޖީބަށް ދެއަތް ޖަހާލިއެވެ. އޭރު ނުކްޝާން ނަވްޔާގެ އަތުގައި ހިފައިގެން ގެއިން ނިކުންނަނީއެވެ. ލަމާން ދެބުމަ ކައިރިކޮށްލިއެވެ.”ނުކް މި ކޮންކަމެއް؟؟ ގަދަ ކަމުން ގެންދަން އެހާ މިހުންމު ތަނެއް އޮތީތަ؟؟..” ނަވްޔާއަށް ލަމާން ބަލާލިއެވެ.\n“އޮތީހޭ ތި އަހަނީ.. އަޅެ މީނަ ޒާއިފްގެ ގެއަށް ނުދާން އުޅޭތީއޭ.. ކުރިންރޭ މައްސަލަ އެއް ޖެހިގެން މިގެއަށް އައި ގޮތަށް ދެން ނުގޮސްގެން..” ނުކްޝާން ޖަވާބު ދިނެވެ.”ހެހެ ދެން ކިރިޔާ މައްސަލައެއް ޖެހުނެކޭ ކިޔާ ޖެހޭތަ ގެއަށް އަންނަން.. އެ މައްސަލަ ހައްލު ކުރެވޭނެ ދޯ..” ލަމާން ވެސް ނަވްޔާ ކައިރީގައި ނުކްޝާން ބުނާ އެތި ބުންޏެވެ.”ނޯ.. އޭނަ އެހެން އަންހެން ކުދިންނާ އެކީ އުޅޭއިރު މަ ހުންނަންވީ ހެވިފަ؟؟ ހާދަ ހެއްވައޭ.” ނަވްޔާ ދުރު ބަލާލިއެވެ.”އަޅެ ޒާއިފް ބުނެފަނުންތަ އެއޮތީ އެއީ އަސްލެއް ނޫނޭ. އެހެން ނޫނަސް ސުދާ ދައްކާހާ އެއްޗެއް ނުވާނެ ޤަބޫލު ކުރާކަށް..” ނުކްޝާން ނަވްޔާ ކޮނޑުގައި ޖަހާލިއެވެ. “ޕިސް ނަވްޔާ ޒާއިފް ދެކެ ލޯބި ވޭ ނޫންތަ؟؟ ދެން މުޅި އުމުރު ތިހެން އުޅެގެން އެ މައްސަލައެއް ހައްލު ވޭތަ؟؟ މީހަކު ބުނި ވާހަކަ އަކަށް އުފާވެރި ދިރިއުޅުމެއް ހަލާކު ކުރަން ވާނެތަ؟ ޒާއިފް ނަވްޔާ ދެކެ ލޯބި ވާނަމަ އޭނާ ކިހާ ހިތާމައެއް ކުރާނެ ނަވްޔާ އެހެން ހެދީމަ؟؟ ނަވްޔާ ވިސްނާލަބަލަ ، ޒާއިފް ނަވްޔާ ދެރަވާނެ ފަދަ ކަމެއް ކޮށްފިއްޔާ ނަވްޔާ ހިތާމަކޮށް ރޯނެ ވަރު.. ލައިކް މިހާރު ވެސް..” ލަމާން ދެއްކި ވާހަކަ ނީކިޔާއަށް ނެގުނީ ސީދާ އޭނަ ކައިރީ ބުނި ވާހަކައެއް ހެންނެވެ. އެހެނަސް ކިތަންމެ މަކަރެއް ހަދައި އަންހެން ކުދިން ހޯދުމަކީ އެހާ ފަސޭހަ ކަމެއް ނޫންކަން ލަމާންއަށް ވިސްނައިދޭން ނީކިޔާ މޫނު މައްޗަށް ފޫހިކަން ވެރި ކުރުންވީ ލަމާންގެ ހިތުގައި އެޅުނު އިތުރު ކޫރަކަށެވެ.\nނަވްޔާއަށް ވެސް ވީ ނީކިޔާއަށް ވީ ވަރެވެ.”ނުވާނެ ތިކަމެއް.. ސުދާ ފޮޓޯއާ އެކީއޭ ދެއްކީ.. އެތާހުރި އަންހެން ކުއްޖާ ހެދުން ނުލާ.. ލަދުވެސް ގަނޭ އެ ވާހަކަ ބުނަން ވެސް.. އެއީ އަހަރެން ދެކެ ލޯބިވާ މީހަކު އުޅޭ ގޮތް؟؟.” ނަވްޔާ ހިތްހަމަ ނުޖެހުނެވެ.”ޒާއިފް އެއޮތީ ނޫންތަ ބުނެފަ އަންނާށޭ ގެއަށް.. މިއަދު މީ ނަވްމެންގެ ވެޑިންގްއަށް ކޮންމެސް މަހެއް ފުރުނު ދުވަސް ވީމަ އެކަން ފާހަގަ ކުރަންވެގެން އޭނަ ވަރަށް ރެޑީ ވެފަ ހުރީ.. ނަވް ޕްލީޒް ހިނގާބަލަ..” ނުކްޝާން އަތް ފޮޅާލަމުން ނަވްޔާ ގޭތެރެއަށް ވަނެވެ. ނީކިޔާ ނަވްޔާ އާއި އެކީ އެތެރެއަށް ދިޔައެވެ.”ޕިސް ދެން ކިހިނެއް ހަދާނީ ވެސް.. މީހުންގެ ދިރިއުޅުން ހަލާކު ކުރަން ސުދާ އެއީ ހަމަ އެއްވަނަ..” ނުކްޝާން ބޮލުގައި އަތް އަޅާލިއެވެ.”ނަވްޔާ ޒާއިފްއަށް މާ ބޮޑަށް ޝައްކު ކުރެވުނީ ކަމަށް ވާނީ.. ޝައްކަކީ ވެސް ދިރިއުޅުން ހަލާކު ކޮށްލާނެ ހަތިޔާރެއް..” ލަމާން ފުން ނޭވާއެއް ދޫކޮށްލިއެވެ.”ހާއި ނޫކް..” ބޯ ހާސްވެފައި އިން ނުކްޝާން ބަލާލީ ހަމްނާގެ އަޑު އިވުމުންނެވެ. އޭރު ހެވިފައި ހަމްނާ ބަލަހައްޓައިގެން ހުއްޓެވެ.\n“ކިހިނެއްތަ ވީ..” ހަމްނާ މިހާރަކަށް އައިސް އުޅޭ ގޮތުން ނުކްޝާންގެ އެހާ ހިތްހަމައެއް ނުޖެހެއެވެ.”އާދެބަލަ ތަނަކަށް ގެންގޮސްދޭން..” ހަމްނާ އައިސް ނުކްޝާންގެ އަތުގައި ހިފާ އާދޭސް ކުރިއެވެ. ލަމާންގެ އަނގަ ދިޔައީ ހުޅުވިގެންނެވެ.”ކިހިނެއްތަ ވެގެން ތިއުޅެނީ ހަމްނާ.. ކުއްލިއަކަށް ކީއްވެތަ ތިފާޑަކަށް ތިއުޅެނީ..” ހިތްހަމަ ނުޖެހިފައި ނުކްޝާން އެހިއެވެ.”ކަމެއް ނުވެއޭ ނުކް.. އާދެބަލަ ދެން ވެސް..” އަނެއްކާ ވެސް ހަމްނާ ނުކްޝާންގެ އަތަށް ދަމާލިއެވެ. ހީވީ ކުޑަ ކުއްޖަކު އާދޭސް ކުރާހެންނެވެ. ޔަމްހާ ހީލައިގެން ބަލަން އިން ގޮތުން ލަމާން އިތުރަށް ހައިރާންވިއެވެ. ޔަމްހާ އޭނައާ ޝައްކު ނުކުރާނެކަން އިނގުމުން ނުކްޝާން އަށް ހިނިތުންވެވުނެވެ.”ނޫނޭ ނޮޓް ނައު.. އެހެން ނޫނަސް ބޭނުމެއް ނޫން ދާކަށް.. މިގަޑީގަ ޔަމްއާ އެއްކޮށް ބޭރަށް ދާން ރެޑީވެގެން މީނީ.. އެކަނި ދާންވީނުން ތިދާ ތާކަށް..” ހިފަން ޔަމްހާ އަށް އެއް އަތް ދިއްކޮށްލަމުން ނުކްޝާން ބުންޏެވެ.”ބަނޑުބޮޑު މީހަކާ އެކީ؟؟ ސާބަސް މީހުން ހީކުރަނީ ކީކޭ އޭރުން؟؟ ރީތި ޒުވާން ކުއްޖަކާ އެކީ ދިޔަޔަސް ތަންކޮޅެއް ރަނގަޅު ވާނެ ކަންނޭނގެ ނުކް..” ހަމްނާ ޔަމްހާގެ ބަނޑާއި ދިމަ ބަލާލިއެވެ. ލަމާން އަޖައިބު ވިއެވެ.\n“ކީކޭ ހަމްނާ؟؟ކީކޭ؟؟ އެއީ އަހަރެންގެ އަންހެނުން..އެއީ އަހަރެންގެ ދަރިފުޅު..މީހުން ބުނާ އެއްޗަކަށް ބަލާކަށް ބޭނުމެއް ވެސް ނޫން.. ހީ ކުރަނީތަ ހަމްނާ ތިހެން ބުނީމަ އަހަރެން ހަމްނާ އާއި އެކީ ދާނެއޭ؟؟..” ނުކްޝާން ނުރުހުންވިއެވެ. ހަމްނާ ފުދޭވަރަކަށް ނުތަނަވަސް ވިއެވެ. އޭނަ ހީކުރީ ނުކްޝާން އަށް އޭނަ ކުރިމަތީގައި އެގޮތަށް ވާހަކަ ދައްކަން ނުކެރޭނެ ކަމަށެވެ. އެއީ ދުވަހަކު ވެސް ނުކްޝާން ގާތް އެކުވެރިޔަކާ އެގޮތަށް މުޚާތަބު ކޮށްފައި ނުވާތީއެވެ. ހަމްނާ އެއްޗެއް ނުބުނެ ހުއްޓައި ނުކްޝާން ޔަމްހާގެ އަތުގައި ހިފައިގެން ސައިކަލަށް އެރިއެވެ.”އަންނާނަން އިނގޭ.. ލައްމު ފަހުން ގުޅާނަން..” ނުކްޝާން ސައިކަލް ދުއްވާލުމުން ލަމާން ވެސް ގެއަށް ދާން ހިނގައިގަތެވެ. ހަމްނާ ރުޅިގަނޑު ކެކިގަތެވެ. އެންމެ ފަހަރަކު މިފަދަ ގޮތެއް ވެގެން ހަމްނާ ކަޑައެއް ނުވާނެ އެވެ. އެއްގޮތެއް ނެތިއްޔާ އަނެއް ގޮތެއް އޮންނާނެއެވެ. ދުވަހަކު ވެސް ގޮތެއް ހުހެއް ނުވާނެ އެވެ.\n“ޔަމް ދެރަ ވީތަ؟؟..” ބަހެއް ނުބުނެ ޔަމްހާ އިންނަން ފެށުމުން ނުކްޝާން ދެރަވިއެވެ.”އެއީ އަޅާލާ އެއްޗެއް ނޫނޭ އިނގޭ ޔަމް..” ނުކްޝާން ޔަމްހާގެ އިސްތަށިކޮޅު ކަންފަތުގައި އަޅުވާލިއެވެ.”އަހަރެން ހީކުރީ ނުކް ހަމްނާ ދެއްކި ވާހަކަތައް ޤަބޫލު ކުރިކަމަށް..” ފެންކަޅިވެފައި ޔަމްހާ ނުކްޝާންގެ ކޮނޑުގައި ބޯ ޖައްސާލިއެވެ.”ޔަމް އަށް ހީވޭތަ އަހަރެން މީހަކު ދައްކާ ވާހަކަ ޤަބޫލު ކުރާނެހެން؟ އަހަރެން އެއަށްވުރެ މާ ބޮޑަށް ޔަމް ދެކެ ލޯބިވެއޭ ބުނީމެއްނު..” ނުކްޝާން ޔަމްހާގެ ބުރަކަށީގައި އަތް ބާއްވާލިއެވެ. ކަރުނަތައް ފޮހެލަމުން ޔަމްހާ ބޯ ޖަހާލިއެވެ.\nނީކިޔާ ވަރަށް ކިޔައިގެން ނަވްޔާ ބޭރަށް ނިކުތީ ފޫހިވެފައި ހުރެއެވެ.”އެބަ އަންނަން ފިހާރައަށް ވަދެލާފަ.. ނަވް ބޭނުމިއްޔާ މަޑު ކުރޭ..” ނީކިޔާ ކަރިއީގައި ހުރި ފިހާރަ ވަނެވެ. ހިތްހަމަ ނުޖެހިފައި ނަވްޔާ ފޯނަށް ބަލާލި ވަގުތު މީހަކު އައިސް ނަވްޔާގެ އަތުގައި ހިފާލިއެވެ. “ޒާއިފް؟؟…” ކައިރީގައި ހުރި ޒާއިފް ފެނި ނަވްޔާ ހިތުގައި ޖެހުނެވެ. ހިތާމަވެރި މޫނަކާއި އެކީ ނަވްޔާގެ އަތުގައި ހިފައިގެން ޒާއިފް ވަނީ ކައިރީގައި ހަދަން ފަށާފައި ހުރި ގެއަކަށެވެ.”ދޫކުރޭ ޒާއިފް.. އަހަރެން ނޫޅެން ޒާއިފް ކައިރިއަށް ދެން ދާކަށް..” ނަވްޔާ ވާހަކަ ދައްކަ ދައްކާ ހުއްޓާ ޒާއިފް ނަވްޔާގެ ގައިގައި ބައްދާލިއެވެ. އެހާ ކައިރީގައި ޒާއިފް ހުރުމުން ނަވްޔާ އަނގައިގައި ތަޅެއް އެޅުވުނެވެ.”ނަވް އަދިވެސް ރުޅި އައިސްފަތަ؟؟..” މަޑުމަޑުން ޒާއިފް އެހިއެވެ.”އެ ފޮޓޯގެ ހަޤީގަތް ބަލާލަން ނަވް އެއްފަހަރު ވެސް މަސައްކަތް ކުރިންތަ؟..” ނަވްޔާ އެއްޗެކޭ ނުބުނުމުން ޒާއިފް އަނެއްކާ ވެސް އެހިއެވެ.”ނަވް ޤަބޫލު ކުރާނީ އަހަރަމެންނާ ދޭތެރޭ ޙަސަދަވެރިވާ މީހަކު ދެއްކި ފޮޓޯ އެއްތަ ނޫނީ ނަވް ދެކެ ލޯބިވާ މީހުން ދައްކާ ވާހަކަތަ؟؟ އެ ފޮޓޯ ވަނީ އެޑިޓް ކޮށްފައޭ ބުނެފިއްޔާ ނަވް ޤަބޫލު ކުރާނަންތަ؟؟..” ޒާއިފް ފެންކަޅިވެފައި ވާހަކަ ދެއްކިއެވެ. އަނގައިން އެއްޗެކޭ ނުބުނެ ނަވްޔާ ދެލޯ މަރާލިއެވެ. އެވަގުތު ނަވްޔާ ގައިން ދޫކޮށްލަމުން ޒާއިފް ޖީބުން އެއްކަލަ ފޮޓޯގަނޑު ނެގިއެވެ.”މިއަށް ރަނގަޅަށް ބަލާލާ..” ޒާއިފް ނަވްޔާގެ އަތަށް އެ ގަނޑު ދިނެވެ.\nނަވްޔާ ފަރުވާތެރިކަމާއި އެކު އެއަށް ބަލާލިއެވެ. ޒާއިފް އެބުނީ ތެދެކެވެ. އެއީ ކޮމްޕިއުޓަރ ނުވަތަ ލެޕްޓޮޕް ކަހަލަ އެއްޗަކުން ރާއްޖެއިން ބޭރު ދެމީހުންގެ މޫނަށް ޔަމްހާ އާއި ޒާއިފްގެ މޫނު ލައިފައެވެ. އެރޭ އަނދިރީގައި ހުރެ ބެލުމުން ނަވްޔާއަށް އެކަން ފާހަގަ ނުވީއެވެ. ފެންކަޅިވެފައި ނަވްޔާ އިސްއުފުލައި ޒާއިފްއަށް ބަލާލިއެވެ. އޭރު ވެސް ކަޅި ޖަހާ ނުލައި ޒާއިފް ނަވްޔާއަށް ބަލަން ހުއްޓެވެ.”ބަޓް..” ނަވްޔާ ވާހަކަ ދައްކަން އުޅުނެވެ.”ސީރިއަސްކޮށް ނަވް…” ޒާއިފް އިސްޖަހާލިއެވެ.”އައިމް ސޮރީ..” ރޮމުން ނަވްޔާ ޒާއިފްގެ ގައިގައި ބައްދާލިއެވެ.”އިޓްސް އޯކޭ.. ނަވް އަހަރެންނަށް އިތުބާރު ކުރައްޗޭ އެހެން މީހަކަށް އަހަރެމެންގެ ދެމެދަށް ނުވަދެވޭ ވަރަށް..” ޒާއިފް ހިނިތުންވިއެވެ. މިހުރިހާ އިރަކު ޒާއިފް އާއި ޔަމްހާއާ މެދު ނުބައިކޮށް ވިސްނުނީތީ ނަވްޔާއަށް އަމިއްލަ ނަފްސުދެކެ ރުޅި އާދެވުނެވެ. އެގަޑީގައި އެތަނުން ނުކުމެގެން ނަވްޔާ ދިޔައީ ޒާއިފް މެންގެއަށެވެ.\nފިހާރައިން ނިކުތް އިރު ނަވްޔާ ނެތުމުން ނީކިޔާ ދެބުމަ ކައިރިކޮށްލިއެވެ. ދެކޮޅު ބަލާލާފައި ގެއަށް ވަދެ ހުރިހާތަނެއް ހޯދުމަށްފަހު ވެސް ނަވްޔާ ނުފެނުމުން ނީކިޔާ ހާސްވިއެވެ. ނީކިޔާ ނަވްޔާގެ ފޯނަށް ގުޅަންފެށިއެވެ. ރިންގްވާ އަޑު އިވުނީ ކޮޓަރި ތެރެއިންނެވެ.”އަޅޭ..” ޒާއިފްއަށް ޖަވާބު ނުދޭންވެގެން ނަވްޔާ އަބަދުވެސް ބޭރަށް ދަނީ ފޯނު ނުލައި ކަން ހަނދާންވުމުން ނީކިޔާ ބޮލުގައި ޖަހާލިއެވެ. އެންމެފަހުން ނީކިޔާ ނުކްޝާންއަށް ގުޅާލިއެވެ.”ނުކް.. ނަވް ނުފެނިގެން މިއުޅެނީ.. ފިހާރައަކަށް ވަދެފަ ނިކުތް އިރު ނެތް ފެންނާކަށް. ގެ ވެސް ބަލައިފިން.. ފޯނު އޮތީ ކޮޓަރީގަ ދެން ކިހިނެއް ގުޅެނީ..” ނީކިޔާ ދެރަވެފައި ބުންޏެވެ.”ވަޓް؟؟.. މި ދަނީ..” ނުކްޝާން އަވަސް އަރުވާލައިފައި ފޯނު ކަނޑާލިއެވެ. ނަވްޔާއަށް ދެރަ ގޮތެއް ވީ ބާއޭ ހިތަށް އެރުމުން ނީކިޔާ ފެންކަޅިވާގޮތް ވިއެވެ. އިރުކޮޅެއް ފަހުން ނުކްޝާން އާއި ޔަމްހާ ގެއަށް ވަދެގެން އައެވެ.\n“ހިނގާ ޒާއިފް އަށް ގުޅަން..” ނުކްޝާން ފޯނު ނެގިއެވެ.”އޭރުން އޭނަ ހާސް ވާނެ..” ނީކިޔާ އިންކާރު ކުރިއެވެ. ނަމަވެސް ނުކްޝާން އަޅާ ނުލައި ޒާއިފްއަށް ގުޅާލިއެވެ.”ހެއި ނަވް ކޮބާ..” ނުކްޝާން އެހިއެވެ.”އޯހ ނަވް އެބަ ހުއްޓޭ މިގޭގަ.. ނޭނގިގެން ނުބުނެ ދޯ އާދެވުނީ..” ޒާއިފް ބޯ ކަހާލިއެވެ.”ނަވް އޯކޭވީތަ މިހާރު؟؟..” ނަވްޔާ ހުރީ އެގޭގައޭ ބުނުމުން ނުކްޝާން އެހިއެވެ.”ހްމް..” ޒާއިފްގެ ޖަވާބު ލިބުމުން އޯކޭއޭ ބުނެފައި ނުކްޝާން ފޯނު ކަނޑާލިއެވެ.”އޭނަ ޒާއިފް މެންގޭގައޯ. މަށަށް ނުގުޅާ އޭނާއަށް ގުޅަން ކިހިނެއް ވާނީ..” ނުކްޝާން ޗޮކެއް ކަނޑާލިއެވެ. އެވަގުތު ބާރު ބާރަށް ޔޫޝައު ގެއަށް ވަދެގެން އައި އިރު މޫނުމަތިން ފެންނަން ހުރީ ހާސްކަމެވެ. ބަހެއް ބުނެ ނުލާ ކޮޓަރިއަށް ވަތް ގޮތަށް ފޮއްޓަށް ހެދުންތައް އަޅަން ފެށީ އަވަސް އަވަހަށެވެ. ނުކްޝާން ދެބުމަ ކައިރި ކޮށްލައިގެން ހުރެ ޔޫޝައު ކޮޓަރިއަށް ވަނެވެ. ނީކިޔާ ފަހަތުން ދިޔައިރު ޔަމްހާ ވަނީ އޭނާގެ ކޮޓަރިއަށެވެ.\n“ކޮންތާކަށް މާ އަވަސް އަރުވާލައިގެން؟؟..” ނުކްޝާން އެހިއެވެ.”ބައްޕަގެ ރިޒޯޓެއްގަ ރޯވެގެން މި ދަނީ.. ވަރަށް މަދު ތަނެކޯ ހުރީ ސަލާމަތުން.. ވަރަށް އަވަހަށް ދާން ޖެހޭ އެބަ.. ޒާއިފް ކައިރީ ބުނެލާ އިނގޭ ގޮސްފިއޭ..” ފޮށި ހިފައިގެން ޔޫޝައު ކޮޓަރިން ނިކުތީ ފަޔަށް ހިނި އަރައިގެން އުޅޭ ފަދައަކުންނެވެ. ނުކްޝާން މެންނަށް އެއްޗެއް ނުބުނެވެނީސް ޔޫޝައު ނުކުމެގެން ގޮސްފިއެވެ.”ދެރަ ދޯ.. ޔޫޝައުގެ އާއިލާ އެންމެން ކިހާ ދެރަ ވާނެ..” ނީކިޔާ ދެރަވިއެވެ. އެވާހަކަ އަޑުއަހަން ދޮރުކައިރީގައި ހުރީ ޔަމްހާ ފެންކަޅިވާން ފެށިއެވެ. ޔޫޝައު ދާތީ އެހާމެ އުފާ ވެސް ވިއެވެ. ނަމަވެސް ޔޫޝައު އަށާއި އޭނާގެ ބައްޕައަށް ބަރުދާސްތު ނުކުރެވޭނެ ފަދަ ހިތާމައެއް ލިބުމުން ޔަމްހާ ދެލޯ މަރާލިއެވެ. ނުކްޝާން ކޮޓަރިއަށް އަންނަ އަޑު އިވުމުން މޫނު ފުހެލާފައި ޔަމްހާ އެނދުގައި އިށީނެވެ. ކޮޓަރިއަށް ވަދެފައި ނުކްޝާން ޔަމްހާ ކައިރީގައި ހުރިހާ ވާހަކައެއް ކިޔާދިނެވެ. ޔަމްހާ ފެންކަޅިވުމުން ނުކްޝާން ހީކުރީ ޔޫޝައުއަށް ދެރަގޮތެއް ދިމާ ވުމުން ދެރަވީ ކަމަށެވެ.”ޔަމް ނުރޮއްޗޭ އިނގޭ.. އިރާދަކުރެއްވިޔާ ޔޫޝައުމެންގެ ހާލު ރަނގަޅު ވާނެ..” ނުކްޝާން އެހެން ބުނުމުން ޔަމްހާ ތުން ފިއްތާލާފައި ބޯ ޖަހާލިއެވެ.\nއެޕާރޓްމަންޓް 4ބީ (ދިހަވަނަބައި)\nބިރުވެރި ލޯބި May 3, 2016


ދެކުނުން ލ. އަތޮޅުން ފެށިގެން ސ. އަތޮޅާ ހަމައަށް މޫސުމާބެހޭ އެލާޓެއް ނެރެފައި ނުވި ނަމަވެސް މޫސުން އޮތީ ބަނަކޮށެވެ. ރާއްޖެއަށް މިހާރު ކުރަމުންދަނީ ހުޅަނގު މޫސުމުގެ ވިއްސާރަ އެވެ. މޫސުމުގައި މިހާރު އޮތީ ހުޅަނގުގެ ހަތް ވަނަ ނަކަތް “ފުނޯސް” ގެ ވިއްސާރަ އެވެ. ފުނޯސް ނަކަތަކީ ކުއްލި ކުއްލިއަށް ރޯޅި / ވައި އެނބުރޭ އަދި ވައި ގަދަ، ކަނޑު ގަދަ، ހުޅި ރާޅު އުސް ނަކަތެކެވެ. އަދި ކުއްލިއަކަށް ނަގާ އުސް ރާޅު ގިނަ، ވާރޭ ބޯކޮށް ވެހޭ ނަކަތެވެ. މި މަހުގެ 14 ވަނަ ދުވަހާ ހަމައަށް އޮންޏާނީ ފުނޯސް ނަކަތެވެ.


Mie Allah ge koafaaeh noon, dhuniyavee hayaathuge sunnatheh: Raees Maumoon\nމިއީ ﷲގެ ކޯފާއެއް ނޫން، ދުނިޔަވީ ހަޔާތުގެ ސުންނަތެއް: ރައީސް މައުމޫން\n28 އޭޕްރީލް 2020 - 10:38:16\nމިފަދަ ކަންކަމަކީ މާތް ﷲގެ ކޯފާއެއް ނޫންކަމަށާއި މިއީ ދުނިޔަވީ ހަޔާތުގެ ސުންނަތްކަމަށް ކުރީގެ ރައީސް މައުމޫން އަބްދުލްގައްޔޫމް ވިދާޅުވެއްޖެ އެވެ.\nރައީސް މައުމޫން މިފަދައިން ވިދާޅުވެފައިވަނީ ރޯދަ މަހުގެ ރޭތައް އިހްޔާ ކުރުމަށް މައުމޫން ފައުންޑޭޝަންގެ ފަރާތުން މީގެކުރިން ބާއްވަމުން އައި ބައްދަލުވުންތަކުގެ ބަދަލުގައި ރޯދަ މަހަށް ހާއްސަކޮށްގެން ގެނެސްދެއްވާ ސިލްސިލާ ޕްރޮގްރާމް "ދީނާއި ދުނިޔެ" ގައެވެ.\nމިފަހަރުުގެ ރަމަޟާން މަހާ ކުރިމަތިލަނީ ވަރަށް ބޮޑު ބިރުވެރިކަމެއްގެ ތެރޭގައި ކަންފާހަގަކޮށް ރައީސް މައުމޫން ވިދާޅުވީ ހުރިހާ ފަރާތްތަކެއްވެސް މިވަގުތު ތިބީ ކޮވިޑް19 ގެ ސަބަބުން ކަންބޮޑުވުމެއްގެ ތެރޭގައި ކަމަށެވެ. އަދި މިފަދަ ދަނޑިވަޅެއްގައި އަހުވަންތަކަމާއި އެއްބަނޑުއެއްބަފާ ކަން އިސްކުރަންވާނެކަމަށް ރައީސް މައުމޫން ވިދާޅުވި އެވެ.\nކޮވިޑް19 އާއި ގުޅިގެން ކުރިމަތިވެފައިވާ ހިތްދަތިކަން ފިލުވުމަށްޓަކައި ގިނަ ފަރާތްތަކަކުން މަސައްކަތްކުރާކަމަށާއި، ސަރުކާރުގެ އިދާރާތަކާއި އަމިއްލަ ފަރާތްތަކުން ވެސް އެފަދަ ހަރަކާތްތައް ހިންގަމުން އަންނަކަމަށް ވިދާޅުވި އެވެ. އަދި ވިދާޅުވީ ދީލަތިކަމާއި އެކު އެކަކު އަނެކަކަށް އެހީތެރިވެދިނުމަކީ މުހިންމު ކަމެއްކަމަށެވެ.\nއެއްބައި ދުވަސްތައް ވާނީ ހިތްހަމަޖެހެހޭ ދުވަސްތަކަށް ކަމަށާއި، އަނެއްބައި ދުވަސްތައް ވާނީ ހިތާމަވެރި ދުވަސްތަކަކަށް ކަމަށް ވިދާޅުވެ ވާހަކަ ދައްކަވަމުން ރައީސް މައުމޫން ވިދާޅުވީ، މިއީ މާތް ﷲގެ ކޯފާއެއް ނޫންކަމަށެވެ.\n"ކީރިތި ރަސޫލާގެ އަސްހާބުންގެ ޒަމާނުގައި ޠާއޫން ބަލި ފެތުރިގެންދިޔަ. އަދި އޭގެތެރެއިން އެ ޠާއޫން ބަލި ޖެހިވަޑައިގެން އަވަހާރަވި އެއް ބޭފުޅަކީ، އެބޭކަލަކީ މާތް ﷲ ސުވަރުގެ ވައްދަވާނެކަމުގެ ވައުދުގެ ބަސްފުޅު އިއްވަވާފައިވާ 10 ބޭކަލުންގެ ތެރެއިން ބޭކަލެއް. އަދި މި އުންމަތުގެ އަމީންގެ ލަޤަބު ކީރިތި ރަސޫލާ ދެއްވަވާފައިވާ ބޭކަލެއް."\nއަދި މިފަދަ ކަންކަމުން އިނގިގެންދަނީ މިއީ ﷲގެ ކޯފާއެއް ނޫންކަމާއި ދުނިޔަވީ ހަޔާތުގެ ސުންނަތެއްކަން ކަމަށް ރައީސް މައުމޫން ވިދާޅުވި އެވެ. އަދި މިފަދަ ކަންކަމުގެ ފަރުވައަކީ ކެތްތެރިކަންކަމަށާއި، ހުރިހާ ފަރާތްތަކެއް ގުޅިގެން މަސައްކަތް ކުރުމުން މި ކަމުން އަރައިގަނެވޭނެކަން ފާހަގަ ކުރެއްވި އެވެ.\nއަދި މިހާރު އަޅާފައިވާ ފިޔަވަޅުތަކަކީ ހުރިހާ ފަރާތްތަކެއްގެ ސަލާމަތަށް އަޅާފައިވާ ފިޔަވަޅުތަކެއްކަން ފާހަގަކޮށް ރައީސް މައުމޫން ވިދާޅުވީ އެކަންކަމަށް ހުރިހާ ފަރާތްތަކަކުންވެސް އަމަލުކުރަންޖެހޭނެކަމަށެވެ.\nރޯދަމަސްރައީސް މައުމޫނުކޮރޯނާ ވައިރަސްއިސްލާމްދީން\nރޯދަ މަހު ސިއްހަތަށް ފައިދާހުރި ކާނާ ކައި، އިސްރާފު ނުކުރާތި!


ގާސިމް މަރާލަން ބޭނުންކުރި ހަތިޔާރު ހޯދައިފި – DhiDaily\nޑިސެމްބަރ 12, 2019\nސީޕީ ހަމީދު ކުރެއްވި ޓްވީޓްތަކެއްގައި ވިދާޅުވީ މި މަހުގެ ހަތަރު ވަނަ ދުވަހުގެ ރޭ ގާސިމް ހަސަން، 59، އަށް ހަމަލާ ދިން ހަތިޔާރު ފެނުނީ ގާސިމްގެ ހަށިގަނޑު ފެނުނު ތަނާ 300 ވަރަކަށް މީޓަރު ދުރުން ގަސްތަކުގެ ތެރެއިން ކަމަށެވެ. އަދި ކުށުގެ ވެށިން، ތުހުމަތުކުރެވޭ މީހުންގެ ޑީއެންއޭ އާއި ފިންގަޕްރިންޓް ވެސް ފެނިފައިވާ ކަމަށް ވިދާޅުވި އެވެ.\nސީޕީ ވިދާޅުވި ގޮތުގައި ހުޅުމާލޭގައި ގާސިމްގެ ޓެކްސީ ދުއްވި މަގުތައް ސީސީޓީވީ ފުޓޭޖުން ދެނެގަނެވިފައިވާ ކަމަށެވެ. މިހާތަނަށް ލިބިފައިވާ ހެކީގެ މައްޗަށް ބިނާކޮށް، ތުހުމަތުކުރެވޭ މީހުންގެ އައިޑެންޓިޓީ ދެނެގަތުމުގެ މަސައްކަތް ކުރަމުން އަންނަ ކަމަށް ސީޕީ ވިދާޅުވި އެވެ.\nގާސިމްގެ ކަރަށް، ތޫނު އެއްޗަކުން ހަމަލާ ދިނުމުން ހުޅުމާލޭ ރީތިގަސް މަގަށް ވެއްޓިފައި އޮއްވައި ފެނިގެން ފުލުހުންނަށް ރިޕޯޓްކުރީ ރޭގަނޑު 9:07 ގަ އެވެ. އެއީ އެކަހެރިކޮށް އޮންނަ އަނދިރި ހިސާބެކެވެ. ގާސިމްގެ ހަށިގަނޑު ފެނުނު ސަރަހައްދުގައި އޭނާގެ ޓެކްސީ ވެސް އޮތެވެ.\nގާސިމްގެ އެކުވެރިން ބުނެފައިވާ ގޮތުގައި އޭނާ މަރާލި ރޭ ޓެކްސީކުރަން އެންމެ ފަހުން ނުކުތީ އިޝާ ނަމާދަށް ފަހު މާލޭގެ ހޮޓަލެއްގައި އެކުވެރިންނާ އެކު އިނދެފަ އެވެ.\nގާސިމަށް ހަމަލާ ދިން ހިސާބަކީ ގަސް ގިނަ އަދި ރޭގަނޑު ވަރަށް އަނދިރިކޮށް އޮންނަ ތަނެކެވެ. ފްލެޓްތަކެއް އިމާރާތްކުރާ އެ ސަރަހައްދުގައި މީހުން އުޅެނީ ވެސް ވަރަށް މަދުންނެވެ. އެ މަގާ ގުޅިފައިވާ ގޯޅިއެއްގައި ހުންނަ، މަސްތުވާތަކެތި ބޭނުންކުރާ މީހުންނަށް ފަރުވާ ހާފްވޭ ހައުސް ކައިރީގައި ސެޕްޓެމްބަރު 29، 2017 ގައި މީހަކަށް ހަމަލާދީ މަރާލި އެވެ. އެ ހަމަލާ ދިނީ ވެސް ރޭގަނޑު އެވެ.


Covid In Rakkatherive, Chutty Ah Gina Bayaku Dhaan Beynun Vefaivaa Gibraltar! - Vaguthu\nސްޕެއިންގެ ދެކުނުން އޮންނަ ބްރިޓިޝް ޓެރިޓަރީ ގިބްރަލްޓަރގައި ކޮވިޑް-19 އަށް ފައްސިވާ މީހުންގެ އަދަދު ދަށް ވެފައި، ހުރިހާ ބޮޑެތި މީހުން ތިބީ ކޮވިޑުން ދިފާއުވުމަށް ވެކްސިން ޖަހައިގެންނެވެ. މިއަހަރުގެ އިރުވައި މޫސުމުގެ ޗުއްޓީ ހޭދަކޮށްލަން ދިއުމަށް ހަމަ އެންމެ ހިތްފަސޭހަ މަންޒިލަކަށް ގިބްރަލްޓަރ ވެގެން ދާނެއެވެ.\nރެސްޓޯރެންޓްތަކާއި، ބާ ތަކުގެ އިތުރުން އެހެނިހެން ފަތުރުވެރިންނަށް ކަމުދާނެ ހިތްފަސޭހަ މާހައުލުތަކަށް ވަދެވޭނެހެން ވަނީ ހުޅުވާލައިފައެވެ. އެހެން ނަމަވެސް ރައްކާތެރި ކަމުގެ ފިޔަވަޅެއްގެ ގޮތުން، ގިނަ މީހުން އެއްވެ އުޅޭ ތަންތަނުގައި މާސްކު އެޅުމާއި ގައިދުރުކަމަށް ސަމާލުކަން ދިނުމަށް ވަނީ އަންގާފައެވެ.\nގިބްރަލްޓަރއަކީ އެންމެ ފުރަތަމަ މެދު އުމުރު ފުރައިގެ އެންމެން ވެކްސިން ފުރިހަމަކުރި ތަނަކަށް ވަނީ ވެފައެވެ. އެތަނުގެ 90 އިންސައްތައަށް ވުރެ ގިނަ މީހުން ކޮވިޑް ވެކްސިނުގެ ފުރަތަމަ ޑޯޒް ޖަހާފައިވާއިރު، ވަރަށް އަވަހަަށް ދެވަނަ ޑޯޒް ޖަހަން ފަށާނެ ކަމަށް މީޑީއާ ރިޕޯޓުތައް ބުނެއެވެ. ނަތީޖާ އެއްގެ ގޮތުން ޔޫރަޕުގެ ގިނަ ގައުމުތަކުގައި ކޮރޯނާ ވައިރަހުގެ ވޭދަނަތައް ފެތުރެމުންދާތީ، ރައްކާތެރިކަމުގެ ފިޔަވަޅުތައް ވަރުގަދަ ކޮށްފައިވާއިރު ގިބްރަލްޓަރމި އަންނަނީ މިނިވަަން ވަމުންނެވެ.\nލޭންޑް މާކް ހިލަ\nގިބްރަލްޓަރގެ ކެފޭތައް ހުޅުވުމާއި ބެހޭގޮތުން މީޑިއާއަށް ދިން އިންޓަވިއުއެއްގައި ކެފޭއެއްގެ ވެރިއަކު ބުނެފައިވަނީ ތިން މަސް ދުވަހުގެ ފުރަބަންދުގައި މީހުން ނުތަނަވަސް ވެފައި ވީ ނަމަވެސް، މިހާރު މީހުން މަގުތަކަށް ނުކުމެ، އެހެން އެއްވެސް ގައުމެއްގައި އިހުސާސް ނުކުރާހާ ރައްކާތެރި، މިނިވަން މާހައުލެއްގެ ހިތްގައިމުކަން އިހުސާސް ކުރަމުން ދާ ކަމަށެވެ.\nގިބްރަލްޓަރއަކީ ގިނަ ބަޔަކު ޗުއްޓީ ހޭދަ ކޮށްލުމަށް ގޮސް އުޅޭ ތަނެކެވެ. އެތަނުގެ ލޭންޑް މާކްގެ ގޮތުގައި އިންނަ ބޮޑު ހިލަ އާއި، ބިންގަރާސް ތަކަކީ އެތަނަށް ޒިޔާރަތް ކުރާ ފަތުރުވެރިންގެ މެދުގައި މަގްބޫލު ތަންތަންކަން ފާހަގަ ކޮށްލެވެއެވެ.


Brighton Athun Balive Arsenal Ah Nuthanavaskan - Vaguthu\nރާއްޖެ އިން ފައްސި މަދު، ކޮވިޑަށް ޓެސްޓް ކުރުން ވެސް މަދު -9ގަޑިއިރު ކުރިން\nބްރައިޓަން އަތުން ބަލިވެ އާސެނަލަށް ނުތަނަވަސްކަން\nފަހު ވަގުތު ނީލް މޯޕޭ ޖެހި ގޯލުން، ބްރައިޓަން އަތުން ބަލިވެ، އަންނަ ސީޒަނުގެ ޗެމްޕިއަންސް ލީގުން ފުރުސަތު ހޯދުމަށް އާސެނަލުން ކުރާ މަސަތްކަތަށް އަނެއްކާވެސް ހުރަސްތަކެއް އެޅިއްޖެއެވެ.\nބްރައިޓަންގެ ދަނޑުގައި ރޭ ކުޅުނު މެޗުން އާސެނަލް ބަލިވީ 2-1 އިންނެވެ. އާސެނަލް އޮތީ 40 ޕޮއިންޓާ އެކު ތާވަލުގެ ނުވަ ވަނައިގައެވެ. މިވަގުތު ހަތަރު ވަނައިގައި އޮތީ އާސެނަލަށް ވުރެ އެއް މެޗު މަދުން ކުޅެގެން 48 ޕޮއިންޓާ އެކު ވާދަވެރި ޗެލްސީ އެވެ.\nކޮވިޑް-19 ގެ ސަބަބުން ލީގް މެދުކަނޑާލުމަށްފަހު އަލުން ފަށައި ކުޅުނު ދެ މެޗުން ވެސް އާސެނަލް ވަނީ ބަލިވެފަ އެވެ. ފުރަތަމަ މެޗްގައި ޗެމްޕިއަން މެންޗެސްޓާ ސިޓީ އާއި ވާދަކޮށް ބަލިވީ 3-0 އިންނެވެ.\nރޭގެ މެޗުގައި އާސެނަލަށް ލީޑު ނަގައިދިނީ 68 ވަނަ މިނެޓުގައި ޒުވާން ފޯވަޑް ނިކޮލަސް ޕެޕޭ އެވެ. ލެފްޓް ބެކް ބުކާޔޯ ސަކާ ތަނަވަސްކޮށްދިން ފުރުސަތެއްގައި އައިވޮރީ ކޮސްޓު ކުޅުންތެރިޔާ ޖެހި މި ގޯލުން އާސެނަލަށް ކުރި ލިބުނު ނަމަވެސް މާގިނައިރުތަކެއް ވަންދެން އެޓީމަށް ލީޑް ހިފަހައްޓައެއް ނުލެވުނެއެވެ.\nބްރައިޓަނުން އެއްވަރުކުރީ ޑިފެންޑަރު ލެވިސް ޑަންކް ޖެހި ގޯލުންނެވެ. އެ ނަތީޖާގައި އޮވެ މެޗް ނިމެމުން ދަނިކޮށް ބްރައިޓަނަށް3ޕޮއިންޓް ކަށަވަރުކޮށްދިން ގޯލް މޯޕޭ ޖެހީ އިތުރު ވަގުތުގެ ފަސް ވަނަ މިނެޓުގަ އެވެ.\nމެޗުގެ ފުރަތަމަ ހާފުގައި އާސެނަލްގެ ގޯލްކީޕަރު ބާންޑް ލެނޯ އަށް ލިބުނު ސީރިއަސް އަނިޔާއަކާ ގުޅިގެން ވަނީ ބަދަލުކޮށްފައެވެ. ލެނޯ އަށް އަނިޔާވީ ބޯޅަ ހިފަން އުޅުމުގެ ތެރޭ ބްރައިޓަންގެ މޯޕޭގެ ޗެލެންޖަކުން، ފައި ބިންމަތީ އެޅުނު ގޮތަކުންނެވެ. ޖަރުމަން ކީޕަރުގެ ބަދަލުގައި މެޗްގެ ބާކީ ބައިގައި އާސެނަލްގެ ގޯލް ބެލެހެެއްޓީ އެމިލިއާނޯ މާޓިނެޒް އެވެ.\nއާސެނަލަށް ދެން ކުރިއަށް އޮތީ ސައުތޭމްޓަންއާ ދެކޮޅަށް ރަށުން ބޭރުގައި ކުޅެން ޖެހޭ މެޗެވެ. އަނެއްކޮޅުން އަންގާރަ ދުވަހު ބްރައިޓަން ނުކުންނާނީ ލެސްޓާ ސިޓީއާ ދެކޮޅަށެވެ.\nޕްރިމިއަރ ލީގު މެޗެއްގައި ރާއްޖޭގެ އިތާފުށި ރިޒޯޓުގެ ޕްރައިވެޓް އައިލޭންޑް ޕްރޮމޯޓްކޮށްފި


November 03, 2017 23\n"ބޮސް" އިން ބެލުންތެރިން ރޮއްވާލައި، ނަހުލާ ހެވިފައި\nއަތޮޅުތަކުގައި ވެސް ވަރަށް އަވަހަށް "ބޮސް" ދައްކަން ފަށާނެ ކަމަށް ނަހުލާ ބުނޭ.\n"ބޮސް"ގެ ތީމް ލަވަތައް ރިލީޒްކޮށްފި\nއަންނަ އަންގާރަ ދުވަހުގެ ރޭ އޮލިމްޕަސް ސިނަމާގައި ޕްރިމިއާ ކުރާ ކްރިސްޓަލް އެންޓަޓައިންމަންޓްގެ ފިލްމް "ބޮސް" ގެ ދެ ތީމް ލަވަ ރޭ ލޯންޗްކޮށްފި އެވެ.\nOctober 12, 2017 25\nފިލްމީ ދާއިރާއިން ނުފެނުން ވެސް އެކަށީގެންވޭ: ޔުނާން\nމި މަހުގެ 31 ރިލީޒް ކުރާ ފިލްމް "ބޮސް" އިން އަލަށް ތައާރަފްވާ މުހައްމަދު ޔުނާންއާ މެދު ބޮޑެތި އުންމީދުތަކެއް ކުރެވުނަސް އޭނާ ބުނަނީ ފިލްމު ކުޅުމަށް އަދި ސީރިއަސް ނޫން ކަމަށާއި އެއްވެސް މީހަކާ ވާދަވެރިކަމެއް ވެސް ނެތް ކަމަށެވެ.\n"ބޮސް" ގެ ޓިކެޓް ވިއްކަން ފަށައިފި\nSeptember 19, 2017 24\n"ބޮސް"ގެ ލަވަތައް ސައުންޑްކްލައުޑަށް ލާއިރަށް ނަގަނީ\nއަންނަ މަހުގެ 31 ގައި ރިލީޒް ކުރާ ކްރިސްޓަލް އެންޓަޓައިންމަންޓްގެ ފިލްމް "ބޮސް" ގެ ލަވަތައް ސައުންޑްކުލައުޑަށް ލާއިރަށް އޭގެ ތެރެއިން ބައެއް ލަވަތައް ނަގަމުން އަންނަ ކަމަށާއި އެކަމާ ކަންބޮޑުވާ ކަމަށް ޕްރޮޑިއުސަރު ފާތުމަތު ނަހުލާ ބުނެފި އެވެ.\n"ބޮސް" އަޅުވާ ތާރީހު ފަސްކޮށްފި\n"ބޮސް" ސިނަމާ އަށް އަންނާނީ އަންނަ މަހުގެ 31 ގައި.\nSeptember 09, 2017 20\n"ބޮސް"ގެ ޓްރެއިލާ: ރޮވޭ ގޮތްވޭތަ؟\n"ބޮސް" ގެ ޓިކެޓް މި މަހުގެ 26 ގައި ވިއްކަން ފަށާނެ.\nSeptember 03, 2017 3\nއަޒޫއަކީ ވަރަށް މޮޅު ބަތަލާއެއް: ނަހުލާ\nމި އަހަރުގެ ކުރިއަށް ހުރި ފިލްމްތަކުގެ ތެރެއިން ފާތުމަތު ނަހުލާގެ "ބޮސް" އަކީ އެންމެ ގިނަ ބަޔަކު އިންތިޒާރު ކުރާ އެއް ފިލްމެވެ. އަންނަ މަހުގެ 24 ގައި ރިލީޒްކުރާ ފިލްމުގެ އެންމެ ލަވައެއް ފިޔަވައި، އެހެން ހުރިހާ މަންޒަރެއް މިހާރު ވަނީ ނަގައި ނިންމައިފަ އެވެ. އަދި ފިލްމްގެ ވަރަށް ބޮޑު ބައި އޮތީ އެޑިޓް ކޮށް ވެސް ނިމިފަ އެވެ.\n"ބޮސް" ބެލުންތެރިން ރޮއްވާލާނެ: ނަހުލާ\n"ބޮސް" ގެ ޓީޒާ 10 ވަރަކަށް ދުވަހުގެ ތެރޭގައި އާންމުންނަށް ދޫކޮށްލާނެ ކަމަށް ނަހުލާ ބުނޭ.\n"ބޮސް" ގެ ޓީމުން ޔުނާނަށް ތައުރީފު އޮއްސާލައިފި\nނަހުލާ ބުނަނީ ޔުނާންއަކީ މިހާރުގެ އެކްޓަރުންނަށް ގޮންޖަހާލާ ވަރުގެ އެކްޓަރެއްކަން "ބޮސް" އިން ސާބިތުކޮށް ދޭނެ ކަމަށް.\nAugust 04, 2017 6\n"ބޮސް"ގެ 75 ޕަސެންޓް ޝޫޓިން ނިމިއްޖެ\n"ބޮސް" ގެ ޓީމުން ބުނީ ޓާގެޓަކީ މި މަހުގެ 15 އަށް ޝޫޓިން އެއްކޮށް ނިންމައިލުން ކަމަށް.\nJuly 08, 2017 11\nއާ އެކްޓަރަކާ އެކު "ބޮސް" ގެ ޕޯސްޓަރު ދައްކާލައިފި\nފާތުމަތު ނަހުލާގެ ކްރިސްޓަލް އެންޓަޓައިންމަންޓުން އަންނަ އޮކްޓޯބަރު މަހު ރިލީޒް ކުރާ ލޯބީގެ ފިލްމް "ބޮސް" އާ އެކްޓަރަކާ އެކު ރަސްމީކޮށް ލޯންޗްކޮށް، ފިލްމުގެ ފުރަތަމަ ޕޯސްޓަރު ވެސް ރޭ ދައްކާލައިފި އެވެ.\n"4426" ގެ ޓިކެޓް އޮލިމްޕަހުން ވިއްކަން ފަށައިފި\nފާތުމަތު ނަހުލާގެ ކްރިސްޓަލް އެންޓަޓައިންމަންޓްގެ ކުރިއަށް އޮތް ފިލްމް "ބޮސް" ގެ ލޯންޗިން އަންނަ ހުކުރު ދުވަހުގެ ރޭ ބާއްވާތީ އެ ހަފުލާއާ އެކު، ނަހުލާ އެންމެ ފަހުން ގެނެސް ދިން ބިރުވެރި ފިލްމް 4426 (ފޯފޯޓޫސިކްސް) ގެ ޝޯއެއް ދައްކަން ނިންމައި، އެ ޝޯގެ ޓިކެޓް މިއަދު އޮލިމްޕަހުން ވިއްކަން ފަށައިފި އެވެ.\nނަހުލާގެ "ބޮސް" އޮކްޓޯބަރު 24 ގައި ސްކްރީނަށް\n"ބޮސް" ގެ ޝޫޓިން އަންނަ މަހުގެ 13 ގައި ފަށާނެ. ޝޫޓިން އަށް ނަގާނީ 45 ދުވަސް.\nApril 10, 2017 10\nނަހުލާގެ "ބޮސް"ގެ ޑައިރެކްޓަރަކަށް ރިޝްމީ\nފާތުމަތު ނަހުލާ ލިޔެ، ޕްރޮޑިއުސް ކުރާ ލޯބީގެ ފިލްމު "ބޮސް" ޑައިރެކްޓްކޮށް ދޭން ލިބުނު ފުރުސަތު ބޭނުންކުރާނެ ކަމަށް ބަތަލާ ރިޝްމީ ބުނެފި އެވެ.\n"4426" ގެ އިތުރު ޝޯއެއް އޮލިމްޕަހަށް\nފިލްމް އަޅުވަން ހަމަޖެހިފައި ވަނީ އަންނަ މަހުގެ3ވަނަ ދުވަހުގެ ރޭ.\nނަހުލާގެ ފިލްމެއްގެ ލީޑް ރޯލަށް އެކްޓަރުން ހޯދަނީ\nނަހުލާ ބުނީ އެކްޓް ކުރަން ޝައުގުވެރިވާ ދެ ޖިންސްގެ ޒުވާނުން އޭނާގެ ފޭސްބުކް ޕޭޖަށް އިންބޮކްސް ކުރުމުން ގުޅާނެ ކަމަށް.


ރަސޫލުބޭކަލުންނާއި ނަބީބޭކަލުންގެ ތަރުތީބު 10 – DhiSalafiyyah\nރަސޫލުބޭކަލުންނާއި ނަބީބޭކަލުންގެ ތަރުތީބު 10\n15/09/2020 ނަބީބޭކަލުން, ސިޔަރަތާއި ތާރީޚްއައްޝައިޚް ޢީސާ ޙުނައިނު\nއިލްޔާސްގެފާނު އެއަށްފަހު އަލްޔަސަޢު عليهما السلام :\nއިބްނު ޖަރީރު އައްޠަބަރީ رحمه الله ވިދާޅުވެފައިވެއެވެ.\n“މާޒީގެ ޚަބަރުތަކާއި ކުރީގެ އުންމަތަތަކުގެ ވާހަކަތައް ރިވާކުރައްވާ ޢިލްމުގެ އަހުލުވެރިންގެ ތެރެއިން މިއުންމަތުގެ ބޭކަލުންނާ އަދި އެހެން އުންމަތްތަކުގެ ބޭކަލުން ދެކިލައްވައި ގޮތުގައި ޔޫޝަޢު ބިން ނޫން އަށްފަހު ބަނޫއިސްރާއީލުންގެ ކަންކަމުގައި އިސްބޭކަލެއްގެ ގޮތުގައި ހުންނެވީ ކާލިބް ބިން ޔޫފްނާއެވެ. އެއަށްފަހު ޙިޒްޤީލް ބުން ބޫޛާއެވެ.\nއެބޭފުޅަކީ ކީރިތި ޤުރުއާނުގައި ބަޔާންކުރައްވާފައިވާ ފަދައިން (ﷲގެ އަމުރުފުޅަށް ހަށިތައް އަލުން ދިރިގެން އައުމަށް) ގޮވާލެއްވި ފަރާތެވެ. ﷲ ތަޢާލާ ވަޙީކުރައްވާފައިވެއެވެ.\n﴿أَلَمْ تَرَ إِلَى الَّذِينَ خَرَجُوا مِن دِيَارِهِمْ وَهُمْ أُلُوفٌ حَذَرَ الْمَوْتِ فَقَالَ لَهُمُ اللَّـهُ مُوتُوا ثُمَّ أَحْيَاهُمْ﴾ [سورة البقرة 243]\nމާނަ: “އެތައްހާސް ބަޔަކުކަމުގައިވާ ޙާލު، މަރަށް ބިރުން އެއުރެންގެ ގޯތިގެދޮރުން ނުކުމެގެންދިޔަ މީހުންގެ ވާހަކަ، ކަލޭގެފާނަށް އެނގިވަޑައިގެންފައި ނުވޭތޯއެވެ؟ ފަހެ، ﷲ، އެއުރެންނަށް ވަޙީކުރެއްވިއެވެ. ތިޔަބައިމީހުން މަރުވާށެވެ! (ދެން، އެއުރެން މަރުވީއެވެ.) ދެން، އެކަލާނގެ އެއުރެން ދިރުއްވިއެވެ.” “\n[تاريخ الطبري (1 / 457)]\nއެއަށްފަހު އިބްނު ޖަރީރު އައްޠަބަރީ رحمه الله ވިދާޅުވެފައިވެއެވެ.\n” ﷲ ތަޢާލާ ޙިޒްޤީލް ބުން ބޫޛާ މަރުގެންނެވުމަށް ފަހު ވަރަށް ގިނަ އާކަންތައްތައް ބަނޫއިސްރާއީލުންގެ ތެރޭގައި ފެތުރިގެން ދިޔައެވެ. އެގޮތުން ﷲ ތަޢާލާ އެބައިމީހުންނާ ދެމެދު ތައުރާތުގައި ޢަހްދު ހިއްޕަވައިފައިވާ ކަންތައް އެބައިމީހުން ދޫކޮށްލިއެވެ. އަދި ބުދުތަކަށް އަޅުކަންކުރަން ފެށިއެވެ. އެއަށްފަހު ﷲ ތަޢާލާ އެބައިމީހުންގެ ގާތަށް އިލްޔާސްގެފާނު ފޮނުއްވިއެވެ.\nއިބްނު ޙަމީދު އަހަރެމެންނަށް ކިޔައިދީފައިވެއެވެ. އިބްނު ޙަމީދު ވިދާޅުވިއެވެ. ސަލްމަތު ބިން އިސްޙާޤްގެ ކިބައިން އަހަރެމެން ރިވާކުރީމެވެ. އިބްނު އިސްޙާޤް ވިދާޅުވިއެވެ. ވަހްބު ބިން މުނައްބިހް ވިދާޅުވިއެވެ. ދެން އެއަށް ފަހު ބަނޫ އިސްރާއީލުންގެ ގާތަށް ނަބީކަމާއިގެން ފޮނުއްވުނީ (އިލްޔާސްގެފާނަށް ފަހު) އަލްޔަސަޢުގެފާނެވެ. އެއަށްފަހު ﷲ އިރާދަކުރެއްވި ދުވަހެއްވަންދެން އެބައިމީހުންނާއެކު އެކަލޭގެފާނު އުޅުއްވުމަށްފަހު ﷲ ތަޢާލާ އެކަލޭގެފާނުގެ މަރުހިއްޕެވިއެވެ.”\n[تاريخ الطبري (1 / 461 – 464)]\nއިލްޔާސްގެފާނާއި އަލްޔަސަޢުގެ ނަބީކަން ކީރިތި ޤުރުއާނުން ސާބިތުވެއެވެ. ﷲ ތަޢާލާ ވަޙީކުރެއްވިއެވެ.\n﴿وَإِنَّ إِلْيَاسَ لَمِنَ الْمُرْسَلِينَ﴾ [سورة الصافات 123]\nމާނަ: “ހަމަކަށަވަރުން އިލްޔާސްގެފާނުވަނީ ރަސޫލުންގެ ތެރެއިންކަން ކަށަވަރެވެ.”\n﴿وَاذْكُرْ عِبَادَنَا إِبْرَاهِيمَ وَإِسْحَاقَ وَيَعْقُوبَ أُولِي الْأَيْدِي وَالْأَبْصَارِ  إِنَّا أَخْلَصْنَاهُم بِخَالِصَةٍ ذِكْرَى الدَّارِ  وَإِنَّهُمْ عِندَنَا لَمِنَ الْمُصْطَفَيْنَ الْأَخْيَارِ  وَاذْكُرْ إِسْمَاعِيلَ وَالْيَسَعَ وَذَا الْكِفْلِ ۖ وَكُلٌّ مِّنَ الْأَخْيَارِ ﴾ [سورة ص 45 – 48]\nމާނަ: “އަދި ތިމަންއިލާހުގެ އަޅުން ކަމުގައިވާ އިބްރާހީމްގެފާނާއި، އިސްޙާޤުގެފާނާއި، ޔަޢުޤޫބުގެފާނު ހަނދުމަކުރައްވާށެވެ! (އެބޭކަލުންނީ) ހެޔޮ ޢަމަލު ކުރެއްވުމަށް ބާރުގަދަ، ބުއްދީގެ އަހުލުވެރިންނެވެ.  ހަމަކަށަވަރުން، ތިމަންއިލާހު އެބޭކަލުން ސާފު ޚަޞީލަތަކުން މާތްކުރައްވައި، ޚިޔާރުކުރެއްވީމެވެ. އެއީ އާޚިރަތް ހަނދުމަކުރެއްވުމެވެ.  އަދި ހަމަކަށަވަރުން، އެބޭކަލުންވަނީ، ތިމަންއިލާހުގެ ޙަޟްރަތުން ޚިޔާރުކުރައްވާފައިވާ ހެޔޮލަފާ ބޭކަލުންގެ ތެރެއިންނެވެ.  އަދ އިސްމާޢީލުގެފާނާއި، އަލްޔަސަޢުގެފާނާއި، ޛުލްކިފްލިގެފާނު ހަނދުމަކުރައްވާށެވެ! އެހުރިހާ ބޭކަލުންވަނީ ހެޔޮލަފާމީހުންގެ ތެރެއިންނެވެ. ”\n﴿وَوَهَبْنَا لَهُ إِسْحَاقَ وَيَعْقُوبَ ۚ كُلًّا هَدَيْنَا ۚ وَنُوحًا هَدَيْنَا مِن قَبْلُ ۖ وَمِن ذُرِّيَّتِهِ دَاوُودَ وَسُلَيْمَانَ وَأَيُّوبَ وَيُوسُفَ وَمُوسَىٰ وَهَارُونَ ۚ وَكَذَٰلِكَ نَجْزِي الْمُحْسِنِينَ  وَزَكَرِيَّا وَيَحْيَىٰ وَعِيسَىٰ وَإِلْيَاسَ ۖ كُلٌّ مِّنَ الصَّالِحِينَ  وَإِسْمَاعِيلَ وَالْيَسَعَ وَيُونُسَ وَلُوطًا ۚ وَكُلًّا فَضَّلْنَا عَلَى الْعَالَمِينَ ﴾ [سورة الأنعام 84 – 86]\nމާނަ: “ތިމަންއިލާހު، އެކަލޭގެފާނަށް (އެބަހީ: އިބްރާހީމުގެފާނަށް) އިސްޙާޤުގެފާނާއި، ޔަޢޫޤޫބުގެފާނު ދެއްވީމެވެ. އެއިން ކޮންމެ ބޭކަލަކަށް ތެދުމަގު ދެއްކެވީމެވެ. އަދި އޭގެކުރިން ނޫޙުގެފާނަށް ތެދުމަގު ދެއްކެވީމެވެ. އަދި އެކަލޭގެފާނުންގެ ދަރިކޮޅުން، ދާވޫދުގެފާނާއި، ސުލައިމާނުގެފާނާއި، އައްޔޫބުގެފާނާއި، ޔޫސުފުގެފާނާއި، މޫސާގެފާނާއި، ހާރޫނުގެފާނަށް ތެދުމަގު ދެއްކެވީމެވެ. އަދި އިޙްސާންތެރިންނަށް ތިމަންއިލާހު ޖަޒާދެއްވަނީ އެފަދައިންނެވެ.  އަދި ޒަކަރިއްޔާގެފާނާއި، ޔަޙްޔާގެފާނާއި، ޢީސާގެފާނާއި، އިލްޔާސްގެފާނަށް ތެދުމަގު ދެއްކެވީމެވެ. އެއިން ކޮންމެ ބޭކަލަކުމެވަނީ ޞާލިޙުންގެ ތެރެއިންނެވެ.  އަދި އިސްމާޢީލުގެފާނާއި، އަލްޔަސަޢުގެފާނާއި، ޔޫނުސްގެފާނާއި، ލޫޠުގެފާނަށް ތެދުމަގު ދެއްކެވީމެވެ. އަދި ތިމަންއިލާހު އެއިން ކޮންމެ ބޭކަލަކު ޢާލަމުތަކުގެ މައްޗަށް މާތްކުރައްވައި އިތުރުކުރެއްވީމެވެ. ”


Italy ge fathuruverin Raajje anna adhadhu ithuru vejje. Italy ge fathuruverin Raajje anna adhadhu ithuru vejje.\nއިޓަލީގެ ފަތުރުވެރިން ރާއްޖެ އަންނަ އަދަދު އިތުރުވެއްޖެ\nއިޓަލީގެ ޤައުމީ އެއަރލައިންގެ ދަތުރުތަކާއެކު ރާއްޖެއަށް އަންނަ އިޓަލީގެ ފަތުރުވެރިންގެ އަދަދު ވަނީ އިތުރުވެފައި\nދިވެހިރާއްޖޭގެ ފަތުރުވެރިކަމުގެ ސިނާޢަތުގެ ޅަފަތުގެ ދުވަސްވަރަކީ އިޓަލީގެ ފަތުރުވެރިންގެ މެދުގައި ރާއްޖެއަށް ބޮޑު މަޤްބޫލުކަމެއް ލިބިގެންދިޔަ ދުވަސްވަރެކެވެ. ރާއްޖޭގެ ފަތުރުވެރިކަން ކުރިއަރައި ދުނިޔޭގެ އެކި ހިސާބަށް ފެތުރިގެންދިޔައިރުވެސް އިޓަލީގެ ރައްޔިތުންގެ މެދުގައި ރާއްޖެއަށް ލިބެމުންދިޔަ ތަރުޙީބު ދިޔައީ ދުވަހެއް ދުވަހެއް އިތުރުވަމުންނެވެ.\nއެހެންނަމަވެސް 2004 އަކުން ފެށިގެން ޔޫރަޕްގެ ޤައުމުތަކުން ރާއްޖެއަށް އަންނަ ފަތުރުވެރިންގެ އަދަދު ދިޔައީ ދުވަހެއް ދުވަހަކަށް ދަށްވަމުންނެވެ. ނަމަވެސް އިޓަލީވިލާތުގެ ޤައުމީ އެއަރލައިން "އަލިޓާލިޔާ" ގެ ޝެޑިއުލް ދަތުރުތައް ރާއްޖެއަށް ފެށުމާއެކު އެޤައުމުން ރާއްޖެއަށް ޒިޔާރަތްކުރާ ފަތުރުވެރިންގެ ޢަދަދުވަރަށްބޮޑުތަން އިތުރުވެގެން ދިޔައެވެ.\n"އަލިޓާލިޔާ" ގެ ޝެޑިއުލް ދަތުރުތައް ވެލާނާ އިންޓަނޭޝަނަލް އެއަރޕޯޓަށް ފަށާފައިވަނީ 2017 ވަނަ އަހަރުގެ އޮކްޓޯބަރުމަހުގެ 31 ވަނަ ދުވަހުއެވެ.\nރާއްޖެއަށް އިޓަލީން ފެށި ޝެޑިއުލް ދަތުރުތަކާއިއެކު 2018 ވަނަ އަހަރު އިޓަލީ ފަތުރުވެރިންގެ އަދަދު އިތުރުވެފައިވާއިރު ހުސްވި ފެބްރުއަރީމަހުގެ ނިޔަލަށް އިޓަލީވިލާތުން ރާއްޖެއަށް އައި ފަތުރުވެރިންގެ އަދަދު ވެސް ވަނީ ވަރަށް ބޮޑަށް އިތުރުވެފައެވެ.\nމިއަހަރުގެ ފެބްރުއަރީ މަހު އިޓަލީ ވިލާތުން ރާއްޖެއަށް ވަނީ، ސަތާރަ ހާސް ހަތްސަތޭކަ ނުވަދިހަ ފަސް (17،795) ފަތުރުވެރިން ޒިޔާރާތްކޮށްފައެވެ. މިއީ މީގެ ކުރީ އަހަރާއި އަޅާ ބަލާއިރު 27.5 އިންސައްތައިގެ ކުރިއެރުމެކެވެ. 2018 ވަނަ އަހަރު ރާއްޖެ ޒިޔާރާތްކޮށްފައިވަނީ ތޭރަ ހާސް ނުވަސަތޭކަ ފަސްދޮޅަސް ދެ (13962) ފަތުރުވެރިންނެވެ.\nޓޫރިޒަމް މިނިސްޓްރީން 2018 ވަނަ އަހަރު ނެރެ އާއްމުކޮށްފައިވާ ތަފާސް ހިސާބުތައް ދައްކާގޮތުން އިޓަލީން ރާއްޖެއަށް އަންނަ ފަތުރުވެރިންގެ އަދަދު 2013 ވަނަ އަހަރުން ފެށިގެން ދިޔައީ އިތުރުވަމުންނެވެ. އެގޮތުން 2016 ވަނަ އަހަރު 5.5 އިންސައްތައިގައި ހުރި އިންފްލޭޝަން ރޭޓު 2017 ވަނަ އަހަރު ވަނީ 6.4 އިންސައްތައަށް އިތުރުވެފައެވެ.\n2017 ވަނަ އަހަރު ރެކޯޑް އަދަދަކަށް އިޓަލީ ފަތުރުވެރިން ރާއްޖެ އައިސްފައިވާއިރު އިޓަލީވިލާތުގެ ފަތުރުވެރިކަމުގެ މާކެޓަށް އެ އަހަރު ވަނީ 24.8 އިންސައްތައިގެ ކުރިއެރުމެއް ލިބިފައިވެއެވެ.\nޓޫރިޒަމް މިނިސްޓްރީން 2017 ވަނަ އަހަރު ކުރިއަށްގެންދިޔަ ވިޒިޓާ ސަރވޭއިން ދައްކާގޮތުން ރާއްޖެ އަންނަ އިޓަލީވިލާތުގެ ފަތުރުވެރިންނަކީ އާންމުކޮށްވެސް ރާއްޖެ ޒިޔާރާތްކުރާ ފަތުރުވެރިންނެވެ. އެގޮތުން 2017 ވަނަ އަހަރު ކުރި މިދިރާސާގެ 30 އިންސައްތަ އިޓަލީ ފަތުރުވެރިންނަކީ އޭގެ ކުރިންވެސް ރާއްޖެ ޒިޔާރާތްކޮށްފައިވާ ފަތުރުވެރިންނެވެ.\nޓޫރިޒަމް މިނިސްޓްރީގެ މަންތްލީ އެރައިވަލް ޓްރެންޑް ދައްކާގޮތުން އިޓަލީ ފަތުރުވެރިން އެންމެ ގިނައިން ރާއްޖެ އަންނަކަމަށް ބެލެވެނީ ޑިސެމްބަރ ޖެނުއަރީ އަދި ފެބްރުއަރީ މިތިން މަހުގައެވެ. އަދި އެންމެ ކުޑަ އަދަދެއް ރިކޯޑުކުރެވިފައިވަނީ ޖޫން އަދި މެއި މަހުގައެވެ.\nޓޫރިޒަމް ސިނާޢަތުން ފާހަގަކުރާގޮތުގައި އިޓަލީއަކީ ދިވެހިރާއްޖޭގެ ފަތުރުވެރިކަމުގެ ސިނާޢަތުގައި ވަރަށް ޚާއްސަ މާކެޓެކެވެ. 1972 ވަނަ އަހަރު ރާއްޖެއަށް ފަތުރުވެރިކަން ތަޢާރަފްވެގެން އައިއިރު، ފަތުރުވެރިއެއްގެ ގޮތުގައި ރާއްޖެއަށް އެންމެފުރަތަމަ ޒިޔާރަތްކޮށްފައިވަނީވެސް އިޓަލީގެ ރައްޔިތެކެވެ. އެހެންކަމުން. އިޓަލީގެ ފަތުރުވެރިންވެފައިވަނީ ރާއްޖެއަށް ވަރަށް ޚާއްސަ ބަޔަކަށެވެ.


މޫނު ނިވާކުރުން – DhiSalafiyyah\n11/02/2012 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުންމު ޢަބްދިﷲ\nއިސްލާމީ ޝަރީޢަތް ޢަދުލުވެރިކަމާއިއެކީ ދިރާސާކޮށް އަދި ރަސޫލާ صلى الله عليه وسلمގެ ސިޔަރަތު ކިޔައިފިނަމަ މޫނު ބުރުގާ އެޅުމަކީ އިސްލާމީ ޝިޢާރެއްކަން އެނގިގެންދެއެވެ. އަދި މިކަމަކީ ޢަރަބި އިސްލާމީ ދައުލަތްތައް އިސްތިޢުމާރު ކުރެވުމާއި ހަމައަށް މުޅި އިސްލާމީ އުންމަތުގެ މައިރަށްތަކުގައި ޢަމަލުވެސް ކުރެވިފައިވާ ކަމެކެވެ. އަންހެނުންގެ ޢިއްފަތްތެރިކަން ނަގާލާ މޫނުބުރުގާއާއި ދެކޮޅަށް ކުރެވޭ ހަނގުރާމަ އާންމު ވެފައިވަނީ އިސްތިޢުމާރުގެ ދުވަސްވަރާއި ހިސާބުންނެވެ.\nމޫނުބުރުގާއަކީ ދީނުގެ ޝިޢާރެއް ނޫންކަމުގައި ބުނެ އަޑުއުފުލާ ފަރާތްތައް ކީރިތި ޤުރުއާނުގެ އާޔަތްތަކާއިމެދު އަދި އެއްފަހަރު ވިސްނައިފިކުރުކުރުން ހުއްޓެވެ.\nﷲ ތަޢާލާ ވަޙީ ކުރައްވިއެވެ:\n﴿ وَقُلْ لِلْمُؤْمِنَاتِ يَغْضُضْنَ مِنْ أَبْصَارِهِنَّ وَيَحْفَظْنَ فُرُوجَهُنَّ وَلا يُبْدِينَ زِينَتَهُنَّ إِلاَّ مَا ظَهَرَ مِنْهَا وَلْيَضْرِبْنَ بِخُمُرِهِنَّ عَلَى جُيُوبِهِنَّ ﴾ (سورة النور ٣١)\nމާނައީ: ” އަދި މުއުމިން އަންހެނުންނަށް އެކަނބަލުންގެ ބެލުންތައް ތިރިކުރުމަށާއި، އެކަނބަލުންގެ ފަރުޖުތައް ރައްކާތެރިކުރުމަށް ކަލޭގެފާނު ވިދާޅުވާށެވެ. އަދި އެކަނބަލުންގެ ޒީނަތުގެ ތެރެއިން ފާޅުވެގެންވާމިންވަރު ފިޔަވައި ފާޅުނުކުރާހުށިކަމެވެ. އަދި އެކަނބަލުންގެ ބުރުގާތައް، އެކަނބަލުންގެ ކަރުވަޅުތަކުގައި އަޅައިނިވައިކުރާހުށިކަމެވެ.”\nބޮލުން ވައްޓާލެވޭ ބުރުގާއިން ކަރުވަޅުގައި އަޅައިފިނަމަ މޫނު ހުންނާނީ ކަޝްފުވެފައި ހެއްޔެވެ؟ ނުވަތަ ނިވާވެފައި ހެއްޔެވެ؟\nއަދިވެސް އެކަލާނގެ ވަޙީ ބަސްފުޅު އަޑުއަހާލަމާ ހިނގާށެވެ.\n﴿ يَا أَيُّهَا النَّبِيُّ قُلْ لأَزْوَاجِكَ وَبَنَاتِكَ وَنِسَاءِ الْمُؤْمِنِينَ يُدْنِينَ عَلَيْهِنَّ مِنْ جَلابِيبِهِنَّ ذَلِكَ أَدْنَى أَنْ يُعْرَفْنَ فَلا يُؤْذَيْنَ وَكَانَ اللَّهُ غَفُوراً رَحِيماً ﴾ (سورة الأحزاب ٥٩)\nމާނައީ: “އޭ ނަބިއްޔާއެވެ. ކަލޭގެފާނުގެ އަނބިއަނބިކަނބަލުންނާއި، ދަރިދަރިކަނބަލުންނާއި އަދި މުއުމިނުންގެ އަންހެނުން، އެކަނބަލުންގެ ޖިލްބާބުތަކުން (ބޮލުން ފެށިގެން މޫނާއި އަދި ހަށިގަނޑު ނިވާވާގޮތަށް ލެވޭހެދުމެއް) ނިވައިވެތިބުމަށް ކަލޭގެފާނު އެކަނބަލުންނަށް ވިދާޅުވާށެވެ. އެކަނބަލުން އެނގިގެން ވުމަށާއި، އެކަނބަލުންނަށް އުނދަގޫ ނުލިބުމަށް އެގޮތް މާގާތްކަން ބޮޑެވެ. ﷲއީ ގިނަގިނައިން ފާފަފުއްސަވާ، ރަޙީމްވަންތަ ރަސްކަލާނގެ ކަމުގައި ވޮޑިގެންވެއެވެ.”\nބައެއްމީހުން މިއާޔަތްތަކުގެ މާނަކުރާއިރު އަންހެނަކަށް ހިލޭފިރިހެނުންނަށްވެސް އޭނާގެ މޫނު ދެއްކިދާނޭކަމަށް މާނަކުރަނީ މިއާޔަތްތަކަށް ރަސޫލާ صلى الله عليه وسلمގެ އަނބިކަނބަލުން ޢަމަލުކުރެއްވިގޮތްވެސް ރަނގަޅަށް އެނގިތިބި ޙާލުގައިބާވައެވެ.\nޢާއިޝާ رضي الله عنها ވިދާޅުވިއެވެ.“އިޙްރާމުގައި ތިބިޙާލު އަޅުގަނޑުމެން ރަސޫލާ صلى الله عليه وسلم ގެ އަރިހުގައިވަނިކޮށް، ސަވާރީގައި މީސްތަކުން އަޅުގަނޑުމެން ހުރަސްކޮށްފައިދެއެވެ. އެބައިމީހުން އަރާހަމަވުމުން އަޅުގަނޑުމެން ބޮލުގައިއޮތް ޖިލްބާބު މޫނުމައްޗަށް ވައްޓާލަމެވެ. ދެން (މޫނު) ކަޝްފުކުރަނީ އެބައިމީހުން ދިޔުމުންނެވެ.” [رواه أبو داود وابن ماجه معناه.]1\nމިއީ ޙައްޖުގައި އެކަނބަލުން ޢަމަލުކުރައްވާފައިވާ ގޮތެވެ. ދެން އާންމު ދުވަސްވަރުގައި އެކަނބަލުން އަދި މިކަމުގައި ދެއްވާފައިވާ ސަމާލުކަމާމެދު ވިސްނާލައްވާށެވެ.\nއިޙްރާމްބަނދެގެން ހުންނައިރު މޫނު އެޅުން އެކަލޭގެފާނު ނަހީކުރައްވާފައިވަނީ މޫނަށް ޚާއްސަކޮށް ހަދާފައިވާ ފޮތިގަނޑަކުންނެވެ. ނަމަވެސް ޙައްޖުގައިވެސް ބުރުގާގެ ބަޔަކުން މޫނު ނިވާކުރެވިދާނެއެވެ. ‘ނިޤާބު’ ފޮތިގަނޑުން މޫނު ނިވާކުރުމާއި، ބުރުގާގެ ބަޔަކުން މޫނުނިވާކުރުމަކީ ތަފާތުދެކަމެކެވެ. (islamqa.info/en/answers/4182)\n“އަންހެނާގެ ފައިތިލަ ފޮރުވުން އެއީ ވާޖިބެއް ކަމާއި، އެކަމަކު އަތްތިލަ ދެއްކުން އެއީ ހުއްދަ ކަމެއްކަމުގައި ބުނާ މީހުންނާމެދު އަޅުގަނޑު ހައިރާންވަމެވެ. މީގެތެރެއިން ފޮރުވުން އެންމެ އެދެވިގެންވަނީ ކޮންތަނެއް ހެއްޔެވެ؟ އެއީ އަތްތިލައެއް ނޫންހެއްޔެވެ؟ ފައިތިލައަށްވުރެ ބޮޑަށް، ފާފަކުރުމަށް އެދުންވެރި ކުރުވަނީ އަންހެނެއްގެ އަތްތިލައިގެ އޮމާންކަމާއި، އިނގިލިތަކާއި އިނގިލިތަކުގެ ކޮޅުތަކުގެ ރީތިކަން ނޫންހެއްޔެވެ؟\nއަންހެނާގެ ފައިތިލަ ފޮރުވުން އެއީ ވާޖިބެއް ކަމާއި، އެކަމަކު މޫނު ދެއްކުން އެއީ ހުއްދަ ކަމެއްކަމުގައި ބުނާ މީހުންނާމެދުވެސް އަޅުގަނޑު ހައިރާންވަމެވެ. މީގެތެރެއިން ފޮރުވުން އެންމެ މުހިންމީ ކޮންތަނެއް ހެއްޔެވެ؟ އެންމެ ފުރިހަމަވެގެންވާ އިސްލާމީ ޝަރީޢަތުގައި އަންހެނާގެ ފައިތިލަ ފޮރުވުން އެއީ ވާޖިބެއް ކަމާއި، އެކަމަކު މޫނު ދެއްކުން އެއީ ހުއްދަ ކަމެއްކަމުގައި ބުނުން އެއީ ބުއްދި ޤަބޫލުކުރާކަމެއް ހެއްޔެވެ؟ ހަމަޔަޤީނުންވެސް މިޝަރީޢަތަކީ ހުރިހާކަމެއް މޮޅަށް ދެނެވޮޑިގެންވާ ޙަކީމްވަންތަ ފަރާތުން ބާއްވާލެއްވެވި ޝަރީޢަތެކެވެ.\nޖަވާބަކީ: އެހެނެއްނުވާނެއެވެ! މިކަން ޙިކްމަތްތެރިކަމާއި ދެކޮޅެވެ. އެއީ އަންހެނެއްގެ ފައިތިލައަށްވުރެ ބޮޑަށް އަންހެނާގެ މޫނު ފިރިހެނުން އެދުންވެރި ކުރުވައެވެ. މީހަކު އެމީހެއްގެ ފަރާތުން އަންހެނެއްގެ ގާތު ކައިވެންޏަށް އެދުމަށް އެދޭ މީހާގެ ގާތު، އޭނާގެ މޫނަށް ނުބަލާ، މިފަދައިން: “އަހަރެންގެ އަޚާއެވެ. އޭނާގެ ފައިތިލަ ރީތިތޯ ނުވަތަ ނޫންތޯ އަހަރެންނަށް ބަލައިދޭށެވެ…” ބުނެ ހަމައެކަނި އޭނާގެ ފައިތިލައާއި ބެހޭ މައުލޫމާތު ހޯދުމަށްފަހު މޫނު ނުބަލާ ދޫކޮށްލާނެކަމަކަށް ޤަބޫލެއް ނުކުރެވެއެވެ. އެހެންކަމުން، ސާފުވެ އެނގެން އޮތްގޮތުގައި މޫނަކީ ފިތުނައިގެ މަޙައްލެވެ…\n(މޫނަކީ) “ޢައުރަ”އެކޭ ބުނެވޭ ބަހުގެ މާނައަކީ އެތަނެއް ހާމަކުރުމަށް ލަދުވެތިވާ، ޖިންސީ ގުނަވަންތަކާއި މޫނު އެއްފަދަކުރުމެއްނޫނެވެ. އޭގެ މާނައަކީ، ފިރިހެނުން އޭނާއަށް އެދުންވެރިވުމުގެ ސަބަބުން އަންހެނާ ފިތުނައަކަށް ވެދާނެ ކަމަށްޓަކައި، އެތަން ފޮރުވުން ވާޖިބޭ ބުނުމެވެ.\nއަޅުގަނޑު ޤަބޫލުކުރާގޮތުގައި ފިތުނައަކަށް ވެދާނެ ތަންތަނާއި ފިރިހެނެއްގެ އެދުންތައް އެނގޭ މީހަކަށް ފައިތިލަ ފޮރުވަންޖެހޭނެކަމަށް ބާރުއަޅާ ހިނދު އަންހެނާގެ މޫނު ކަޝްފުކުރުމަށް ހުއްދައެއް ނުދެވޭނެއެވެ. އަދި އެއީ އިސްލާމީ ޝަރީޢަތުގައި އޮތްގޮތްކަމަށް ނިސްބަތްނުކުރެވޭނެއެވެ. އެހެނީ އިސްލާމީ ޝަރީޢަތަކީ އެންމެ ޙިކްމަތްތެރި އަދި އެންމެ ފުރިހަމަ ޝަރީޢަތެވެ.” 2\n1 މިޝްކާތުލް މަޞާބީޙުގައި ޝައިޚް އަލްބާނީ މިޙަދީޘް ޞައްޙަކުރައްވާފައިވެއެވެ.\n2 ދާރުއްސަލާމް އިން ޗާޕްކޮށްފައިވާ (އަ ޓްރީޓައިސް އޮން ޙިޖާބް…) އެފޮތުން ނަގާފައި.


HDFC bond ganegen libenee kon faidhaa eh?\nއެޗްޑީއެފްސީ ބޮންޑު ގަނެގެން ލިބެނީ ކޮން ފައިދާއެއް؟\nއެޗްޑީއެފްސީގެ ފައިނޭންސް ސްކީމްއަކާ ބެހޭ ގޮތުން އެ ކުންފުނިން މައުލޫމާތު ދެނީ- ފޮޓޯ: އަވަސް\nފަހަށް ފައިސާ ރައްކާ ކުރުމަށް މިހާރު މާކަގިނަ ގޮތްތަކެއް ނުހުރެ އެވެ. އެހެންވެ، ގިނަ މީހުން ކުރާ ކަމަކީ ފައިސާކޮޅު އެކައުންޓުގައި ބެހެއްޓުމެވެ. ސަބަބަކީ ފައިސާކޮޅު އިންވެސްޓްކޮށްގެން ނަފާ ހޯދޭނެ މަގުތައް ހަނި ކަމެވެ. ނަމަވެސް ރާއްޖޭގެ އިމާރާތް ކުރުމުގެ ދާއިރާގައި އިންވެސްޓްކޮށްފައިވާ އެންމެ ބޮޑު އެއް ކުންފުނި، ހައުސިން ޑިވްލޮޕްމަންޓް ފައިނޭންސް ކޯޕަރޭޝަން (އެޗްޑީއެފްސީ) އިން މިވަނީ ރާއްޖޭގެ އާއްމު މާކެޓަށް ހާއްސަކޮށް ބޮންޑެއް އިޝޫ ކުރުމާއެކު މިވަނީ އިތުރު ފުރުސަތެއް ހުޅުވިފަ އެވެ. ސުވާލަކީ ބޮންޑު ގަނެގެން އޮތީ ކޮން ފައިދާއެއް ހެއްޔެވެ؟\n"އަޅުގަނޑުމެން [އެޗްޑީއެފްސީ] އިން ފުރަތަމަ 2012 ވަނަ އަހަރު ބޮންޑެއް އިޝޫކުރީ. ފުރަތަމަ ބޮންޑުވީމަ މީހުންނަކަށް ނޭނގެ މާކަގިނަ އިންފޮމޭޝަންއެއް. އެހެންވެ ދެ ވަނަ ބޮންޑެއް މި ނެރުނީ. ފުރަތަމަ އެ ބޮންޑު ގަތް ފަރާތްތަކަށް ފައިސާ ހަވާލުކޮށްފައި މިހާރު ވަނީ،" އެޗްޑީއެފްސީގެ ސީނިއަ އޮފިޝަލަކު "އަވަސް" އަށް ވިދާޅުވި އެވެ.\nއެޗްޑީއެފްސީ މި ފަހަރު ވިއްކަން ފަށާ ފިކްސްޑް އިންކަމް ބޮންޑު ވިއްކަން ފެށުމުގެ ގޮތުން މައުލޫމާތު ހިމެނޭ "ޕްރޮސްޕެކްޓަސް" ވަނީ އާއްމުކޮށްފަ އެވެ. ބޮންޑް ގަންނަ ބޭނުންވާ މީހުންނަށް ފުރުސަތު ހުޅުވާލާނީ އަންނަ މަހުގެ ތިންވަނަ ދުވަހު އެވެ. މި ފުރުސަތު 24 ވަނަ ދުވަހާ ހަމަ އަށް އޮންނާނެ އެވެ. ބޮންޑެއް ވިއްކަނީ 10،000 ރުފިޔާ އަށެވެ. ބޮންޑު ވިއްކަނީ އެޗްޑީއެފްސީގެ "މޯގޭޖު ހައުސިންގް ފައިނޭންސިން" މަޝްރޫއު ތަކަށް ބޭނުންވާ ފައިސާ ހޯދުމަށެވެ.މި ބޮންޑުގެ މުއްދަތަކީ 10 އަހަރު ދުވަހެވެ. އަދި ބޮންޑުގެ ކޫޕަން ރޭޓަކީ އަހަރަކަށް ހަތް ޕަސެންޓެވެ. ބޮންޑު ގަންނަ މީހުންނަށް އަހަރަކު ދެ ފަހަރު ފައިދާ ބަހާނެ އެވެ.\nކުންފުންޏާމެދު ބޮޑު ޔަގީންކަމެއް\nއެޗްޑީއެފްސީ ބޮންޑު ގަންނަން ވިސްނާއިރު އޮތް އެންމެ ބޮޑު ޔަގީން ކަމަކީ އެ ކުންފުނީގެ ހިއްސާދާރުންގެ ވަރުގަދަ ކަމެވެ. އެޗްޑީއެފްސީ އުފެދިފައިވާ ގޮތެވެ. އެޗްޑީއެފްސީ އުފައްދާފައިވަނީ ދިވެހި ސަރުކާރުގެ 49 ޕަސެންޓް ހިއްސާ އާއި އިންޓަނޭޝަނަލް ފައިނޭންސް ކޯޕަރޭޝަން (އައިއެފްސީ) ގެ 18 ޕަސެންޓު ހިއްސާ އަދި އޭޝިއަން ޑިވްލޮޕްމަންޓް ކޯޕަރޭޝަން (އޭޑީބީ) ގެ 18 ޕަސެންޓް ހިއްސާ އާއި އެޗްޑީއެފްސީ އިންވެސްޓްމަންޓް އިންޑިޔާގެ 15 ޕަސެންޓާއެކުގަ އެވެ. ދެން އޮތް އަނެއް އިތުބާރަކީ ކުންފުނީގެ މާލީ ހާލަތެވެ.\nއެޗްޑީއެފްސީގެ ފައިދާ ބެހިގެން އައިސްފައިވާ ގޮތް- މައުލޫމާތު: އެޗްޑީއެފްސީ 2017 އަހަރީ ރިޕޯޓް\nލޯނު ދޫކުރާ މާލީ އިދާރާތަކަށް ކުރިމަތިވާ އެންމެ ބޮޑު އެއް ގޮންޖެހުމަކީ "ބޭޑްލޯން" އިތުރުވުމެވެ. ލޯނު ދޫކުރާ މީހުން ލޯނުތައް އަދާ ނުކުރާތީ "ނޮން- ޕާފޯމިން" ލޯނު އިތުރުވެ، މާލީ ގޮތުން ބަލިކަށިވުމެވެ. އެޗްޑީއެފްސީއިން މިދިޔަ އަހަރު އެކަނި 1.4 ބިލިއަން ރުފިޔާގެ ލޯނު ދޫކޮށްފައިވެ އެވެ. މީގެތޭގައި ނޮންޕާފޯމިން ލޯނުގެ ނިސްބަތް އުޅެނީއެއް ޕަސެންޓަށްވުރެ ދަށުގަ އެވެ. އެހެންވެ މިއީވެސް ކުންފުންޏާމެދު އޮތް ޔަގީން ކަމެކެވެ.\nހިއްސާގެ ފައިދާވެސް މަތި\nއެޗްޑީއެފްސީއިން ދަނީ އަހަރަކުން އަހަރަށް ހިއްސާދާރުންނަށް ދޭ "ޑިވިޑެންޓް" ނުވަތަ ހިއްސާގެ ފައިދާވެސް އިތުރު ކުރަމުންނެވެ. ދެހާސް ފަަނަރަ ވަނަ އަހަރު ދީފައިވަނީ ހިއްސާގެ ފައިދާގެ ގޮތުގައި 17ރ. އެވެ. ނަމަވެސް 2016 ވަނަ އަހަރު 20ރ. އަށް އިތުރުން 2017 ވަނަ އަހަރު ވަނީ މި އަދަދު 22ރ. އަށް އިތުރުކޮށްފަ އެވެ. އެހެންވެ މިއީވެސް ކުންފުނީގެ މޫނުމަތި ރީތިކަން ދައްކުވައިދޭ އެއް މިސާލެވެ.\nބޮންޑް ގަންނަ މީހާއަށް އޮތް ފައިދާ\nހިއްސާގެ ބާޒާރުގައި މުއާމަލާތް ކުރާނެ ގޮތުގެ ވީޑިއޯއެއް-\nބޮންޑް ގަންނަ މީހާ އަށް އޮތް ފައިދާއަކީ ކޮބައި ހެއްޔެވެ؟ ހަގީގަތުގައި އެނގެން ބޭނުންވަނީ މި އެވެ. ސަބަބުތައް މަދެއްވެސް ނޫނެވެ. ރާއްޖޭގައި ފައިސާ ރައްކާކުރަން އާއްމުކޮށް މި އޮންނަނީ "ފިކްސް ޑޮޕޮސިޓް" އެވެ. މިގޮތަށް ފައިސާ ބަހައްޓުމުން ރޭޓް އުޅެނީ އެއް ޕަސެންޓާއި ތިން ޕަސެންޓެވެ. ނަމަވެސް ބޮންޑު ގަތުމުން އަހަރަކު ދެ ފަހަރު ފައިދާ ބަހާއިރު، ހަތް ޕަސެންޓް ލިބޭނެ އެވެ. އެހެންވެ މިއީ ލިބޭނެ ހިތް ހަމަޖެހުމެވެ. އަނެއް ފައިދާއަކީ މި ބޮންޑް ބޭނުންވެއްޖެ ކޮންމެ ހާލަތެއްގައި ވިއްކާލުމުގެ ފުރުސަތު އޮތުމެވެ. ބޮންޑު ވަނީ ހިއްސާގެ ބާޒާރުގައި ލިސްޓްކޮށްފަ އެވެ. އެހެންވެ، ހިއްސާގެ ބާޒާރުގައި ބޮންޑު ވިއްކާލުމުގެ ފުރުސަތު އޮންނާނެ އެވެ.\nއެޗްޑީއެފްސީ އިން މިވަނީ ބޮންޑު ވިއްކަން ނިންމާފަ އެވެ. މިއާއެކު، އަނެއްކާވެސް މިވަނީ ރައްކާ ކުރުމަށް އިތުރު ދޮރެއް ހުޅުވިފަ އެވެ.


Dhiriulhey gein dollar libeyne goi hedhumakee MDP ge thassavareh: Hassan Latheef\nދިރިއުޅޭ ގެއިން ޑޮލަރު ލިބޭނެ ގޮތް ހެދުމަކީ އެމްޑީޕީގެ ތަސައްވުރެއް: ޙަސަން ލަޠީފު\n-3weeks ago 8 - އައިޝަތު އަހުމަދު\nމީހުން ދިރިއުޅޭ ގޭގެ ކޮޓަރި ކުއްޔަށް ދީގެން ސީދާ ގެއަށް ޑޮލަރު ލިބޭނެ ގޮތް ހެދުމަކީ އެމްޑީޕީގެ ތަޞައްވުރެއް ކަމުގައި އެ ޕާޓީގެ ޗެއާޕާސަން އަދި ރައްޔިތުން މަޖިލިހުގެ ހެންވޭރު ހުޅަނގު ދާއިރާގެ މެންބަރު ޙަސަން ލަޠީފު ވިދާޅުވެއްޖެއެވެ.\nޙަސަން ލަޠީފު މިފަދައިން ވިދާޅުވީ ދިރިއުޅޭ ގެއިން ނަފާ ނަމުގައި "ހޯމް ސްޓޭ" މަފުހޫމަށް ފަތުރުވެރިކަން ހިންގުމާ ގުޅޭ ގޮތުން ބާއްވާ ޚާއްޞަ ވޯކްޝޮޕަކާ ގުޅިގެން ކުރެއްވި ޓުވީޓެއްގައެވެ.\nމި ވޯކްޝޮޕަކީ ހޯމްސްޓޭއާއި ގެސްޓު ހައުސް ވިޔަފާރިއާ ގުޅޭ މައުލޫމާތު ދިނުމަށް ބާއްވާ ޚާއްޞަ ވޯކްޝޮޕެކެވެ.\nހަސަން ލަތީފްގެ ޓްވީޓްގައި ވިދާޅުވީ، ހޯމްސްޓޭގެ މަފްހޫމް ތަޢާރަފްކޮށް، ދިރިއުޅޭ ގެއިން ނަފާ ލިބޭނެ ގޮތަށް ސީދާ ގެއަށް ޑޮލަރު ވައްދައިދޭ ޓުއަރިޒަމް ތަޢާރަފްކޮށް ފުޅާކުރުމަކީ އެމް.ޑީ.ޕީގެ ތަސައްވުރެއް ކަމުގައެވެ.\nއެމް ޑީޕީ ގެ ވައުދެއް ތިމާދިރިއުޅޭ ގެއިން ރާލިބޭނެގޮޮޮޮތް ހަދާދިނުން\nއެމު ޑީޕީ ގެތަސައްވުރަކީ ގެއިން އިސްތަށި ލިބޭގޮތް ހެދުން\nމާނައަކީ އެމްޑީޕީގެ 19 ވަނަ އެޖެންޑާގައ ވާކަމެކޭ ހުރިހާގެއަކުވެސް ބޯނެ ރާހުރުން\nއޭރުން ދިރިއުޅޭ ގެއަށް ރާވެސް ވައްދަން ޖެހިދާނެ. ޑޮލަރު ވަންނަ ތަންތަނުގަ ރަލާއި އޫރުމަސްފަދަ ތަކެތި ހުންނަންޖެހޭ ކަމަށްވެސް ކަލޭމެން ވަކާލާތުކުރާ. ބިރުބޮޑު ކަމެއްތީ. އަހަންނަށް ވަރިހަމަ ގެއަށް ޑޮލަރު ނުވަނަސް. މާތްﷲގެ ރޯދިބަރަކާތް އަހަރުންގެއަށް ވަނީމަ އެނިމުނީ. ޑޮލަރަށްވުރެ އަހަރުން ބޭނުމީ އެރޯދި ބަރަކާތް.\nހޯމްސޭޓް ނިސްބަތްވެދާނެ ހަތަރުކަށިމަތި ބޭރުޤައުމުގެ މީހުންނަށް... އޭރުން އޮޅިގަނޑު ގިރާކުރާއިރަށް ފައިބާނީ ހުސް ލޮޑަރު...


IOIG: Saaid ah 100 meter dhuvumun4vana | Mihaaru\nހަސަން ސާއިދު މިއަދު 100 މީޓަރު ދުވުމުގެ ފައިނަލް ރޭސް ނިންމަނީ. --އެމްއޯސީ ފޮޓޯ: މުހައްމަދު ޝަރުހާން ވަހީދު\nއައިއޯއައިޖީ: ސާއިދަށް 100 މީޓަރު ދުވުމުން ހަތަރު ވަނަ\n22 ޖުލައި 2019 - 19:035comments\nއިންޑިއަން އޯޝަން އައިލެންޑް ގޭމްސްގެ އެތުލެޓިކްސްގެ 100 މީޓަރު ދުވުމުން، އެންމެ ފަހުގެ ރަން މެޑަލް ހޯލްޑަރު ހަސަން ސާއިދު މި ފަހަރު ހަތަރު ވަނައިގައި ރޭސް ނިންމާލައިފި އެވެ.\nފުރަތަމަ ބުރުގެ އެންމެ ބާރު ދެ ވަނަ ދުވުންތެރިޔާގެ ގޮތުގައި ފައިނަލަށް ހޮވުނު ސާއިދު ފައިނަލުގައި ދުވެ ލޯ މެޑެއްޔަކާ ވަރަށް ގާތަށް ދިޔަ ނަމަވެސް ސިކުންތެއްގެ ބައިކުޅަބައިގެ ތަފާތުން ހަތަރު ވަނަ އަށް ދިޔައީ އެވެ.\nސާއިދުގެ ޓައިމިން އަކީ 10.78 ސިކުންތެވެ. އޭނާ 2015 ގައި ރަން މެޑަލް ހޯދީ 10.51 ދުވެގެންނެވެ. އޭނާގެ ކުރިން ތިން ވަނަ އަށް ނިންމައި ލޯ މެޑަލް ހާސިލްކުރި ސީޝެލްސްގެ ޝެރީ ޑޮޑިންގެ ޓައިމިން އަކީ 10.77 ސިކުންތެވެ. ރަން މެޑަލް ހޯދީ 10.64 ސިކުންތުން ދުވި މޮރިޝަސްގެ ޖޮނަތަން ބާޑޮޓިއާ އެވެ. ރިހި މެޑަލް ހޯދީ 10.75 ސިކުންތުން ދުވި ސީޝެލްސްގެ ޑީލަން ސިކޯބޯ އެވެ.\nޕެރެ އިވެންޓުގެ 100 މީޓަރު ދުވުމުން ލޯ މެޑަލް ހޯދި ރާއްޖޭގެ މާޒިން (ކ) ގެ ކަރުގައި ސްޕޯޓްސް މިނިސްޓަރު އަހުމަދު މަހުލޫފު މެޑަލް އަޅުވައިދެއްވަނީ. --އެމްއޯސީ ފޮޓޯ: މުހައްމަދު ޝަރުހާން ވަހީދު\nގޭމްސްގެ ފިރިހެނުންގެ 10000 މީޓަރު ދުވުމުގައި ވާދަކޮށް ރާއްޖޭގެ ހުސެއިން ފަޒީލް ހާރޫން ދިޔައީ ހަ ދުވުންތެރިންގެ ތެރެއިން ފަސް ވަނަ އަށެވެ. އަދި 1500 މީޓަރު ދުވުމުގައި ވާދަކޮށް ރާއްޖޭގެ ހުސެއިން ރިޒާ ދިޔައީ 11 ދުވުންތެރިން ވާދަކުރި ހީޓުން އަށް ވަނަ އަށެވެ. އެކަމަކު ޕެރެ އިވެންޓުން ރާއްޖޭގެ ލޯފަން ދުވުންތެރިޔާ މުހައްމަދު މާޒިން ވަނީ ލޯ މެޑަލް ހޯދައިފަ އެވެ.\nރޭސް ފަށައިގެން 20 މީޓަރަށް ދުވިތަނާ ފައި އެޅުނު ގޮތަކުން މާޒިން އަށް އަނިޔާވެ ކުޑަ ހުއްޓުމެއް އަ އެވެ. އެހެން ނޫން ނަމަ އޭނާ އަށް ރަން ނުވަތަ ރިހި މެޑަލް ލިބުނުގެ ފުރުސަތު ވަރަށް ބޮޑެވެ. މާޒިން ވެސް ބުނީ އުއްމީދުކުރީ ރަން މެޑެއްޔަކަށް ކަމަށާއި އެކަމަކު ނައްޓާލި ވަގުތު އެންކަލަށް އެރި ތަދެއްގެ ސަބަބުން ނުދުވެވުނީ ކަމަށެވެ.\n"އެކަމަކު އުއްމީދުކުރަން ހަމަ ގައުމަށް ފުރަތަމަ ފަހަރަށް ބައިވެރިވެ ރަނގަޅު ކާމިޔާބީއެއް ކަމަށް މި ހޯދުނީ،" މާޒިން ބުންޏެވެ.\nއަންހެން 100 މީޓަރު ދުވުމުގެ ފުރަތަމަ ބުރުގައި ރާއްޖޭގެ މަރިޔަމް އަލްހާ ހުސެއިން އާއި ނަޝާ ނިޒާރު ވާދަކުރި އެވެ. އެކަމަކު ފައިނަލުން ޖާގައެއް ނުލިބެ އެވެ. މީގެ ތެރެއިން އަލްހާ ރޭސް ނިންމީ ފުރަތަމަ ހީޓުގެ އަށް ވަނައިގަ އެވެ. ޓައިމިން އަކީ 13.97 ސިކުންތެވެ. އެ ހީޓުގެ އެއް ވަނަ ހޯދީ 12.07 ސިކުންތުން ދުވި މަޑަގަސްކަރައިގެ ނިޖަރަސޯ ކްލައުޑިން އެވެ. ރާއްޖޭގެ ނަޝާ ދިޔައީ ދެ ވަނަ ހީޓުގެ ހަތް ވަނަ އަށެވެ. އޭނާ ރޭސް ނިންމީ 13.19 ސިކުންތުންނެވެ. އެ ހީޓުގެ އެއް ވަނަ އަކީ 12.17 ސިކުންތުން ދުވި މަޑަގަސްކަރައިގެ އެލޯޑީ ވަނެއްސާ އެވެ.\nހުސެއިން ފަޒީލް ހާރޫން މިއަދު 10000 މީޓަރު ދުވުމުގެ ރޭސް ނިންމަނީ. --އެމްއޯސީ ފޮޓޯ: މުހައްމަދު ޝަރުހާން ވަހީދު\nޖެމެއިކާގައި ތަމްރީން ހެދުމަށް ފަހު 2015 ވަނަ އަހަރު ރަން މެޑަލް ހޯދި ސާއިދު މި ފަހުން ތަމްރީންތައް ކުރިއަށް ގެންދިޔައީ މާލެ އާއި އިންޑިއާގަ އެވެ. ސާއިދަށް މި ފަހަރު އަދި އިންޑިވިޖުއަލް މެޑެއްޔެއް ހޯދުމުގެ ފުރުސަތު އެބައޮތެވެ. އެއީ މާދަމާ އޮންނަ 200 މީޓަރު ދުވުމެވެ. އޭނާ ވަނީ 2015 ވަނަ އަހަރު އެ އިވެންޓުން ރިހި މެޑަލް ހޯދައިފަ އެވެ.\nސާއިދަކީ ރާއްޖޭގެ އެތުލެޓިކްސްގެ ތާރީހު ދުށް އެންމެ ކާމިޔާބު ދުވުންތެރިޔާ އެވެ. އޭނާ ވަނީ 2015 ވަނަ އަހަރުގެ އައިއޯއައިޖީން ރަން މެޑެއްޔަކާއި ރިހި މެޑެއްޔެއް ހޯދުމުގެ އިތުރުން 2016 ވަނަ އަހަރުގެ ސައުތު އޭޝިއަން ގޭމްސްގެ 100 މީޓަރު ދުވުމުންނާއި 200 މީޓަރު ދުވުމުން ރިހި މެޑަލް ހޯދައިފަ އެވެ. މީގެ އިތުރުން 2017 ވަނަ އަހަރުގެ އޭޝިއަން އެތުލެޓިކްސް ޗެމްޕިއަންޝިޕުގެ 100 މީޓަރު ދުވުމުން ހަތަރު ވަނަ ހޯދައި ސާއިދު ވަނީ ރާއްޖެ އަށް އޭޝިއާ ފެންވަރުގެ ފުރަތަމަ މެޑަލް ވެސް ހޯދައިދީފަ އެވެ.\nއިތުރު ލިޔުންތައް އިންޑިއަން އޯޝަން އައިލެންޑް ގޭމްސް އެތުލެޓިކްސް ހަސަން ސާއިދު\nރިލޭ އިން ލޯ މެޑަލް ހޯދައިފި، އުއްމީދެއްގެ ފެށުމެއް!\nއައިއޯއައިޖީ: ޝިފާޒު ގައުމީ ރެކޯޑް އާކޮށް، ހަތަރަކަށް\nއައިއޯއައިޖީ: ސަމްހާގެ ރެކޯޑް މަރީ މުގުރާލައިފި


Reliance Jio ge hissaa Facebook in gannanee | Mihaaru\nމުކޭޝް އަމްބާނީގެ ރިލަޔަންސް ޖިއޯގެ ހިއްސާ ފޭސްބުކުން ގަންނަނީ\n26 މާޗް 2020 - 07:31\nއިންޑިއާގެ މަހުޖަނު މުކޭޝް އަމްބަނީގެ މުއާސަލާތީ ކުންފުނި ރިލަޔަންސް ޖިއޯގެ ހިއްސާ ގަންނަން މާކް ޒަކަބާގްގެ ފޭސްބުކުން މަޝްވަރާތައް ކުރަމުން އަންނަ ކަމަށް ރިޕޯޓްތައް ބުނެފި އެވެ.\nފައިނޭންޝަލް ޓައިމްސް އިން ބުނި ގޮތުގައި ފޭސްބުކުން ހުށަހަޅާފައި ވަނީ ބިލިއަން ޑޮލަރުގެ އަގަކަށް ޖިއޯގެ 10 ޕަސެންޓް ހިއްސާ ހޯދުމަށެވެ. އެ ކުންފުނީގެ 10 ޕަސެންޓް ހިއްސާ ވިއްކައިލާ ނަމަ އޭގެ އަގު 6.5-7 ބިލިއަން ޑޮލަަރަށް އަރާނެ އެވެ.\nނޫސްތަކުން ބުނީ ހިއްސާ ވިއްކުމުގެ މަޝްވަރާތައް ކުރަމުން އަންނަނިކޮށް ކޮރޯނާވައިރަހާ ހެދި އެ މަޝްވަރާތައް މި ވަގުތަށް މެދުކަނޑާލާފައިވާ ކަމަށެވެ.\nއިންޑިއާގައި އެންމެ ފުޅާކޮށް މުއާސަލާތީ ހިދުމަތްދޭ ކުންފުނިތަކުގެ ތެރޭގައި ހިމެނޭ ރިލަޔަންސް ޖިއޯ އަކީ އަމްބާނީގެ ރިލަޔަންސް ގްރޫޕްގެ ސަބްސިޑަރީ ކުންފުންޏެކެވެ. މީގެ 13 އަހަރު ކުރިން 2007 ގައި ވުޖޫދަށް އައި އެ ކުންފުނީގެ މިލްކިއްޔާތު 26 ބިލިއަން ޑޮލަރަށް އަރާ އިރު، ޖިއޯގެ ހިދުމަތް ހޯދާ މީހުންގެ އަދަދު 370.07 މިލިއަނަށް އަރަ އެވެ.\nމީޑިއާތަކުން ބުނިގޮތުގައި ފޭސްބުކްގެ އިތުރުން ޖިއޯގެ ހިއްސާ ގަންނަން އެމެރިކާގެ ގޫގުލް ކުންފުނިން ވެސް ޝައުގުވެރިކަން ފާޅުކޮށްފައިވާތީ އެކަމުގެ މަޝްވަރާތަކެއް ވެސް ދެ ކުންފުނީގެ މެދުގައި ކުރިއަށް ދެ އެވެ.\nއޭޝިއާގެ ދެވަނަ އެންމެ މުއްސަނދި މީހާ އަމްބާނީގެ ވިފަރިތައް ފުޅާވަމުން އަންނަ އިރު، ރިލައިންސުން ދާދި ދާދި ފަހުން ވަނީ އޭނާގެ ރިލައިންސް ރިޓައިލްގެ ދަށުން "ޖިއޯމާޓް" ގެ ނަމުގައި އޮންލައިން ވިޔަފާރީގެ ހިދުމަތް ވެސް ޓެސްޓްކުރަން ފަށައިފަ އެވެ.\nއަމްބާނީގެ މިލްކިއްޔާތު 60.8 ބިލިއަން ޑޮލަރަށް އަރަ އެވެ. އޭނާ އަކީ މި ވަގުތު ދުނިޔޭގައި 17 ވަނަ އަށް އެންމެ މުއްސަނދި މީހާ އެވެ.\nއިތުރު ލިޔުންތައް ފޭސްބުކް ޓެލެކޮމިއުނިކޭޝަން ހިއްސާދާރުން މާކް ޒުކަބާގް\nގޫގުލް އާއި ޖިއޯ ގުޅިގެން އަގުހެޔޮ ފޯނު އުފައްދަނީ


Furathama faharah kuda kujjehge ley holhi akah catheter eh laifi | ThePress\nފުރަތަމަ ފަހަރަށް ކުޑަކުއްޖެއްގެ ލޭ ހޮޅިއަކަށް ކެތީޓަރެއް ލައިފި\n14 January 2022, 17:59\nފުރަތަމަ ފަހަރަށް ރާއްޖޭގައި ކުޑަކުއްޖެއްގެ ހިތަށް ކެތީޓަރެއް ލައްވައި، ހިތުގެ ޕްރޮސީޖަރެއް ކާމިޔާބުކަމާ އެކު ހެދި ޓީމް / ފޮޓޯ: އައިޖީއެމްއެޗް\nކުޑަކުއްޖެއްގެ ހިތާއި ފުއްޕާމެއާ ގުޅޭ ލޭ ހޮޅި ހިމަކަމުން ލޭ ދައުރުވުމުގެ މައްސަލަތައް ދިމާވި ކުޑަކުއްޖެއްގެ ހަށިގަނޑަށް ކެތީޓަރެއް ލައްވައި، އެފަދަ ޕްރޮސީޖަރެއް ރާއްޖޭގައި ފުރަތަމަ ފަހަރަށް ކޮށްފިއެވެ.\nމިއީ، އޯޕަން ހާޓް ސާޖަރީގެ ބަދަލުގައި ހަދާ "ބެލޫން ޕަލްމޮނަރީ ވެލްވެލޯޕްލާސްޓީ" ނަމަކަށް ކިޔާ އިންޓަވެންޝަނެއް ރާއްޖޭގައި ކާމިޔާބު ކަމާއެކު ހެދި ފުރަތަމަ ފަހަރެވެ. އަދި މި ޕްރޮސީޖާ ހަދާފައިވަނީ އައިޖީއެމްއެޗުންނެވެ.\nރާއްޖޭން ފުރަތަމަ ފަހަރަށް މި ޕްރޮސީޖާ ހެދި ޑޮކްޓަރުންގެ ޓީމުގައި އިސްކޮށް ހުންނެވީ، ހިތުގެ ބަލިތަކުގެ ހާއްސަ ޑޮކްޓަރު ޑރ. މުހައްމަދު ޝަނީޒް ނަޖްމީއާއި، ހޭނައްތާ ޑޮކްޓަރު، ޑރ. އަސަދު މުހައްމަދު ޝަހީދެވެ.\nމިދިޔަ އަންގާރަ ދުވަހު މި ޕްރޮސީޖާ ހަދާފައިވާއިރު، އައިޖީއެމްއެޗުން ބުނީ، ބެލޫން ޕަލްމޮނަރީ ވެލްވެލޯޕްލާސްޓީން އޯޕަން ހާޓް ސާޖަރީގެ ބަދަލުގައި ސްޓްރަކްޗަރަލް އިންޓަވެންޝަން ފެށޭނެ ކަމަށެވެ. މި ޕްރޮސީޖާގައި ޖެހޭނީ ބެދިފައިވާ ލޭ ހޮޅިއެއްގެ ތެރެއަށް ފުއްޕާހަމެއް ކަހަލަ އެއްޗެއް ލައްވައިގެން ހަން ފުއްޕާލާށެވެ.\nއަދި މި ޕްރޮސީޖާ ހަދާފައިވާ ކުއްޖާގެ ހާލު ރަނގަޅު ކަމަށާއި، އޭނާ ވަނީ އެ ދުވަހު ދޫކޮށްލާފައި ކަމަށްވެސް އައިޖީއެމްއެޗުން ބުންޏެވެ.\nހަމަ އެއާއެކު ކުރިއަށް އޮތް ތަނުގައި އާ ހިދުމަތްތަކެއް ތައާރަފްކުރުމަށް ތައްޔާރުވަމުން އަންނަ ކަމުގައިވެސް، އެ ހޮސްޕިޓަލުން ވަނީ ބުނެފައެވެ.\nހަބަރު އައިޖީއެމްއެޗް ސިއްހަތު\nމޭރީގެ މަރު: ލަމްހާގެ ބަންދަށް އިތުރު 10 ދުވަސް!\nމޭރީގެ މަރު: މާވިންގެ ބަންދު އަނެއްކާވެސް އިތުރު ކޮށްފި\nބޭރަށް ހިންގާނަމަ، ޔޯގަޓަށްވުރެ ބަތްޕެން މާ ރަނގަޅު: ޑރ. ފައިސަލް\nއައިޖީއެމްއެޗް އީއާރަށް ގެންދިޔަ މީހަކު ކޮވިޑުގައި މަރުވެއްޖެ


މިކުންފުނީގެ ބަނދަރަށް އަންނަ ބޯޓުފަހަރުން މުދާ އަންލޯޑްކޮށް ދެއްވާނެ ފަރާތެއް ހޯދަން ބޭނުންވެއްޖެ.\nމިކުންފުނީގެ ބަނދަރަށް އަންނަ ބޯޓުފަހަރުން 1 (އެކެއް) އަހަރު ދުވަހުގެ މުއްދަތަށް ސަބްކޮންޓްރެކްޓްގެ ގޮތުގައި ކާގޯ ލޯޑު ކުރުމާއި އަންލޯޑު ކުރުމުގެ މަސައްކަތް ކޮށްދެއްވާނެ ފަރާތެއް ހޯދުމަށް ބޭނުންވެއެވެ.\nވީމާ، މިމަސައްކަތް ކޮށްދެއްވުމަށް ޝައުޤުވެރިވާ ފަރާތްތަކުން 24 އޮގަސްޓް 2020 ވާ ހޯމަ ދުވަހުގެ 13:00 އަށް މިއޮފީހަށް ވަޑައިގެން މަޢުލޫމާތު ސާފުކުރެއްވުމަށްފަހު 26 އޮގަސްޓް 2020 ވާ ބުދަ ދުވަހުގެ 13:00 އަށް އަންދާސީހިސާބު ހުށަހެޅުއްވުން އެދެމެވެ.\nމި އިޢުލާނާ ގުޅޭގޮތުން މަޢުލޫމާތު ސާފުކުރެއްވުމަށް މި އޮފީހުގެ ނަންބަރު 6888546 / 6888558 އާ ގުޅުއްވުން އެދެމެވެ.\n29 ޛުލްޙިއްޖާ 1441\n19 އޮގަސްޓް 2020\nޕަބްލިޝްކުރި ތާރީޚު: 19 އޮގަސްޓް 2020\nސުންގަޑި: 24 އޮގަސްޓް 2020 1300\n- މިކުންފުނީގެ ބަނދަރަށް އަންނަ ބޯޓުފަހަރުން މުދާ އަންލޯޑްކޮށް ދެއްވާނެ ފަރާތެއް ހޯދަން